1 mahah fahu Hoandehdhooge monitoring haalathu uvaalaifi | Jazeera\tއެއް މަހަށް ފަހު ހޯނޑެއްދޫގެ މޮނިޓަރިން ހާލަތު އުވާލައިފި - Jazeera\nއެއް މަހަށް ފަހު ހޯނޑެއްދޫގެ މޮނިޓަރިން ހާލަތު އުވާލައިފި\nމުޙައްމަދު އަފްޒަލް October 4, 2020 59 views0\nގދ.ހޯނޑެއްދޫ މޮނިޓަރިން ހާލަތު އުވާލައިފިކަމަށް ހެލްތް ޕްރޮޓެކްޝަން އޭޖެންސީއީ އިން އިއުލާންކޮށްފިއެވެ. މިކަން އިއުލާންކޮށް އެޗްޕީއޭއިން ނެރެފައިވާ ލިއުމުގައި ވާ ގޮތުން، މިއަދުގެ 8:51 އިން ފެށިގެން މޮނިޓަރިން ހާލަތު ވަނީ އުވާލާފައެވެ.\nމޮނިޓަރިން ހާލަތު އުވާލުމަށް ނިންމާފައިވަނީ ކޮވިޑް-19 އިން ރައްކާތެރިވުމުގެ ގޮތުން ގާނޫނު ނަންބަރު 2012/7 (އާއްމު ސިއްހަތު ރައްކާތެރިކުރުމުގެ ގާނޫނު)ގެ 12 ވަނަ މާއްދާގެ ދަށުން ބަލަން ކަނޑައަޅާފައިވާ ކަންކަން ބެލުމުން، މޮނިޓަރިން ހާލަތު އިތުރަށް ދަމަހައްޓަންޖެހޭ ސަބަބެއް މިވަގުތު ނެތުމުން ކަމަށް އެޗްޕީއޭއިން ވަނީ ހާމަކޮށްފައެވެ.\nގދ.ހޯނޑެއްދޫ މޮނިޓަރިން ހާލަތަށްލީ ސެޕްޓެމްބަރު މަހުގެ 3ވަނަ ދުވަހުއެވެ. އެއީ އެ ރަށުން ނެގި 36 ރެންޑަމް ސާމްޕަލްގެ ތެރެއިން 19 މީހުން ޕޮޒިޓިވްވުމާ ގުޅިގެންނެވެ. އެހެންނަމަވެސް އެ ރަށުގައި ކޮމިއުނިޓީ ސްޕްރެޑެއް އޮތް ކަމަށް ނުބެލެވޭކަމަށް އެޗްޕީއޭއިން ވަނީ އޭރުވެސް ބުނެފައެވެ.


ކިޑްނީ ބަލީގެ “ޕޭޝަންޓަކަށް” ބޭސް ފޮނުވަން ބޯޓަށް ދެވޭނެ ގޮތެއް ނެތި ވާރޭ ތެރޭގަ ހުއްޓާ އެހީތެރިވި މި ދެ ބިދޭސީންނަށް ބަރަކާތްލައްވާށި! – Dhen.mv\nކިޑްނީ ބަލީގެ "ޕޭޝަންޓަކަށް" ބޭސް ފޮނުވަން ބޯޓަށް ދެވޭނެ ގޮތެއް ނެތި ވާރޭ ތެރޭގަ ހުއްޓާ އެހީތެރިވި މި ދެ ބިދޭސީންނަށް ބަރަކާތްލައްވާށި!\nއާލަމީ ބައްޔެއްގެ ގޮތުގައި މުޅި ދުނިޔެއަށް ފެތުރެމުންދާ ކޮވިޑް 19ގެ ބިރާސް ކަމުގެ ތެރޭގައި ރާއްޖޭގެ ރައްޔިތުން ތިބި މި ދަނޑިވަޅަކީ އެކިގޮތްގޮތުން އެކި މީހުންގެ އިހްސާންތެރިކަމާއި، ދީލަތިކަން އަދި ހިތްހެޔޮކަން އިންތިހާއަށް ހާމަވަމުން އެބަދެއެވެ. މާލޭގެ ބައެެއް ގެތަކުގެ ވެރިން އެމީހުންގެ ގޭގެ ކުލިން ބައެއް ކަނޑާލަ ދެނީއެވެ. ނުވަތަ ކުލި މާފުކޮށްދެނީއެވެ. ހޮސްޕިޓަލަށް ކާ އެއްޗެހި ނުގެންދެވިފަ ހުރި މީހަކަށް ފުލުހުން އެހީތެރިވަނީއެވެ. މާސްކް ފަދަ ތަކެތި ހިލޭ ބަހަނީއެވެ. ރޯދަ މަހަށް ބައެއް ފަރާތްތަކުން "ކެއަރ ޕެކޭޖް" ބަހަނީއެވެ.\nމި ކާރިސީ ހިތާމައިގެ ވަގުތުގައި ބައެއް މީހުންގެ ހުރި އަމިއްލަ އެދުމާއި، ނުބައި ނުލަފާކަމާއި، އެމީހުންގެ ހުރި ބޮޑާކަމާއި ކިބުރުވެރިކަންވެސް އެބަ ހާމަވެއެވެ. ކުލި ނުދެއްކިގެން އާއިލާތަށް ނެރެ މަގުމަތިކޮށްލަނީއެވެ. ކުނި އުކާ ވަޒީފާއަށް ދާތީވެ ޒުވާނަކު ގެއިން ނެރެލި ވާހަކައެވެ. ޑެލިވަރީ ކުރަން އުޅޭ ބިދޭސީން ގައިން ނުބައިވަސް ދުވާކަމަށް ބުނެ ފުރައްސާރަ ކުރި ވާހަކައެވެ. ޑެލިވަރީތައް ނިންމާފައި ގެޔަށް ދިޔަ ބިދޭސީއެއްގެ މޫނު މަތީގައި ގޮށްމުށް ކަވާފަ ޖެހިވާކައެވެ. މިހެން ގޮސް ބައިވަރު ބައިވަރު ވާހަކަތަކެވެ.\nމީސް މީޑިއާ ބަލާލިޔަސް ފެންނަނީ އެމީހުންނަށް އެހީވި މީހަކަށް މީހަކު ދީފައިވާ ރައްދެވެ. ހިތާމައިގެ ކޮޅެއްވެސް ނެތެވެ. އޭނާއަށް ފެނުނު ތިން ބިދޭސީއެއް ބަނޑުހައިވެ ކާނެ އެއްޗެއް ނެތުމުން އޭނާ ޕެކެޓަކާއި ބިސްކޯދުކޮޅެއް ދިން ވާހަކަ ބުނުމުން، ދިނީ ކީއްކުރަންހޭ ބުނެ ސުވާލުކޮށް ދީގެން ނުވާނެކަމަށް ކޮމެންޓްކޮށްފައި ވެއެވެ.\nބިދޭސީންނަކީވެސް އިންސާނުންނެވެ. އަދި ކިއެއްތަ، އެމީހުންގެ އިންސާނިއްޔަތުކަން ވަރަށް ބޮޑެވެ. މީހަކަށް ދެރައެއް ލިބޭކަށް އެމީހުން ނޭދެއެވެ.\nއަޅުގަނޑު މި ހިއްސާކޮށްލަނީ އަޅުގަނޑާއި ދިމާވި ކަމެއްގެ ވާހަކައެވެ.\nރޭގެ ވަގުތެއްގައި އަޅުގަނޑަށް ރަށުގެ މީހަކު ގުޅާފަ އެހީ "ބޭރަށް ނިކުމެ އުޅެން ހެއްޔޭ"؟ ވެގެން އުޅޭގޮތް ސާފުކޮށްލި އިރު އޭނަ ގުޅީ އަދި އޭނަގެ ކަމަކުވެސް ނޫނެވެ. ނަމަވެސް ވަރަށް މުހިންމު ކަމެއްގައެވެ. ރަށާއި ޖެހިގެން އޮތް ހިތަދޫގައި ދިރިއުޅޭ "ކިޑްނީ ބައްޔަށް ފަރުވާ ކުރާ މީހެއްގެ" ބޭސްތައް ހުސްވާތީވެ، އެ އާއިލާގެ ފަރާތުން އެހީތެރިކަމަކަށް އެދުނު ވާހަކައެވެ. އަދި އެސްޓީއޯ ފާމަސީން އެ ބޭސްތައް ނަގައިގެން ފަތިހު ފުރަން ހަމަ ޖެހިފައިއޮތް ބޯޓަކަށް އެ ބޭސްތައް ހަވާލުކޮށްލަ ދިނުމަށް އެދުނެވެ.\nވެހެމުން ދިޔަ ބޯ ވާރޭތެރޭގައ އާދައިގެ ކޯޓެއް އެރުވާލައިގެން އެސްޓީއޯ ފާމަސީއަށް ގޮސް ބޭސް ސިޓީގެ ފޮޓޯއެއް ދެއްކުމުން އެތާ ތިބި ކުދިން އެތަނުން ލިބެން ހުރި ބޭސްތައް ހަމަކޮށްދިނެވެ. ބޭސްކޮތަޅު ބޭރުގައި ނަން ޖަހާލުމަށްފަހު ސައިކަލުގައި މިސްރާބު ޖެހީ ނޯތު ހާބަރަށެވެ. ވެހެމުން ދިޔަ ވާރޭތެރޭގައި މާކަ ބާރަށް ދުއްވޭ ގޮތެއް ނުވެއެވެ. މަޑުމަޑުން ދިޔައިރު ގުގުރާލާ އަޑުގައި ދަނީ ސިއްސައިގެންނެވެ.\nނޯތު ހާބަރު ގޭޓަށް ދިޔައިރު ކަމަކު ދާކަށް ނެތެވެ. ގޭޓްގެ އެތެރެއަށް ހިނގާފައިވެސް އަދި ސައިކަލުގައިވެސް ނުވަދެވެއެވެ. ކޮވިޑް19 އާއި ގުޅިގެން އަޅާފައިވާ ފިޔަވަޅެކެވެ. ވާރޭ ވެހޭލެއް ބޯކަމުން ކުޑަކޮށް ދުރައްޖެހިލައިގެން ބޯޓަށް އެ އަރުވާނެ ގޮތަކާއި ދޭތެރޭ ވިސްނަން ފެށުމުން ހިތަށް އެރީ ފުލުހުންނަށް ގުޅައިގެން އެހީތެރިކަމަށް އެދުމަށެވެ. ބޭސްކޮތަޅެއް ކަމުން ފެން ޖެހި ބޭސްތައް ހަލާކުވެދާނެ ކަމުގެ ބިރަށް ކޮތަޅު އޮންނާނީ ސައިކަލުގެ މަޑިދަށަށް ލާފައެވެ.\nކުއްލިޔަކަށް ވެހިކަލެއްގެ ހިލަމެއް ވެގެން ބަލާލިއިރު ކުންފުންޏެއްގެ ވެހިކަލެއް އަޅުގަނޑާއި އަރާ ހަމަވަނީއެވެ. މަޑުކޮށްލަން އިޝާރާތެއް ކޮށްލުމުން ވެހިކަލް މަޑުކޮށްލިއެވެ. ވެހިކަލް ދުއްވަން އިނީ ބިދޭސީއެކެވެ. އަދި ފަހަތުގަ އެކަކު އިނެވެ.\nވަރަށް އާދޭހާއެކު މިކަމުގަ އެހީތެރިވުމަށް އަޅުގަނޑު އެދުނީމެވެ. އަދި އަޅުގަނޑުގެ ކުރު ތަޢާރަފެއް ދިނީމެވެ. އެހީތެރިވާން ބޭނުންވިޔަސް ޖެހިލުންވިކަން އަޅުގަނޑަށް އިހުސާސް ކުރެވުނެވެ. ވާނީވެސް އެހެންކަމަށް ޤަބޫލުކޮށް އަޅުގަނޑުގެ ފާސްވެސް ދައްކާލީމެވެ. އަދި ބޭސް ކޮތަޅު ނަގައިގެން ގޮސް ބޭސް ކޮތަޅާއި ބޭސް ސިޓީވެސް ދައްކާލީމެވެ. އެ ދެ މުވައްޒަފުންގެ އަމިއްލަ މަޝްވަރާއަކަށް ފަހު ވެހިކަލަށް އެރުމަށް އަޅުގަނޑު ގާތު އެދުނެވެ.\nވެހިކަލަށް އަރާފައި ތިޔައީ ކޮންތަނެއްގެ މުވައްޒަފުންނެއްހޭ އެހުމުން ބުނީ "ޔުނައިޓެޑް ފުޑް ސަޕްލަޔާރސް" ގެ މުވައްޒަފުން ކަމަށެވެ. އަދި "ގޯސް އެއްޗެސް ނުހުންނާނެ ދޯ؟" ބުނެ އަޅުގަނޑާއި ސުވާލުކުރިއެެވެ. ނުހުންނާނެ ކަމުގެ ޔަގީންކަން ދިނުމުން ގޭޓް ހުރަސްކޮށް ބޯޓް އޮތް ހިސާބަށް ގޮސް ބޭސް ކޮތަޅު ހަވާލުކޮށްލުމަށްފަހު އެނބުރި ސައިކަލާއި ހަމަޔަށް އަޅުގަނޑު ގެންގޮސް ދިނެވެ.\nއެމީހުން ތިބީ ވަރަށް އުފަލުންނެވެ. އަޅުގަނޑަށް އެހީވެވުމުން އެކަންޏެއް ނޫނެވެ. ނޯތް ހާބަރުގެ ކޮޅުން އެމީހުންގެ ރަށުގެ މަނަވަރު ފެންނަން އޮތެވެ. އެއީ އެއީ ބަންގަލަދޭޝްގެ މަނަވަރެއްކަމަށާއި އެއީ ބޭސް ހިފައިގެން އައި މަނަވަރެއްކަމަށް އެމީހުން ބުނީ ފަޚުރުވެރިކަމާއެކުގައެވެ. އެހިސާބުން އެއީ ބަންގްލަދޭޝްގެ ދެ ރައްޔިތުންނަށްކަން އަޅުގަނޑަށް ޔަޤީންވިއެެވެ. ވަހިކަލުން ފައިބައިފަ އަޅުގަނޑު އެ ދެމީހުންގެ ފޮޓޯއެއް ނެގުމުން ވަރަށް ސުވާލުކުރިއެވެ. ފޮޓޯއެއް ނެގީ ހަމަ މިކަމުގައެވެ. އެމީހުންނަށް ޝުކުރު އަދާކޮށްލުމަށެވެ.\n"ޔުނައިޓެޑް ފުޑް ސަޕްލަޔަރސް"ގެ މި ދެ މުވައްޒަފުންނަށް ހިތުގެ އިހްލާސްތެރި ޝުކުރު އަރިސްކުރަމެވެ. އަޅުގަނޑާއި ޓީމުގެ ނަމުގައެވެ. ކިޑްނީ ބައްޔަށް ބޭސް ކުރަމުންދާ ބަލިމީހާގެ ނަމުގައެވެ. ޖުމްލަކޮށް ދިވެހި ރައްޔިތުންގެ ނަމުގައެވެ. ތިޔައީ ޖަވާހިރުން ފަދަ ޚިދުމަތްތެރިންނެވެ. جزاك اللهُ\nރާއްޖޭގައި ހުރިހާ އެންމެނަށް ހިލޭ ވެކްސިން ސަރުކާރުން ފޯރުކޮށްދޭނެ: ރައީސް


MTCC ge Directors Board ah kurimathilumuge furusathu hulhuvailaifi - One Online\n18 މާޗް 2020، އެމްޓީސީސީގެ ސީއީއޯ އާދަމް އާޒިމް --- ވަން ފޮޓޯ: މުހައްމަދު ހައްޔާން\nއެމްޓީސީސީގެ އާންމު ހިއްސާދާރުންގެ ފަރާތުން އެމްޓީސީސީގެ ބޯޑު ޑިރެކްޓަރު ކަމަށް ކުރިމަތިލުމުގެ ފުރުސަތު ހުޅުވައިލައިފި އެވެ.\nއެ ކުންފުނިން ކޮށްފައިވާ އިއުލާނެއްގައި ބުނެފައި ވަނީ މި މަގާމަށް ކުރިމަތިލުމުގެ ފުރުސަތު މި މަހުގެ 30 ވަނަ ދުވަހުގެ ހަވީރު 4:00 އާއި ހަމަޔަށް އޮންނާނެ ކަމަށެވެ. މި މަގާމަށް ކުރިމަތިލާން ޖެހޭނީ އެކަމަށް ހާއްސަކޮށްފައިވާ ފޯމު މެދުވެރިކޮށް ކަމަށް ވެސް އެ ކުންފުނީން ބުނެފައި ވެއެވެ.\nމި ފޯމު އެމްޓީސީސީގެ ހެޑް އޮފީހުން ލިބެން ހުންނާނެ ކަމަށާއި އެ ކުންފުނީގެ ވެބްސައިޓް www.mtcc.mv އިން މި ފޯމް ޑައުންލޯޑް ވެސް ކުރެވޭނެ ކަމަށް އެމްޓީސީސީން ބުނެއެވެ.\nއެމްޓީސީސީގެ އާއްމު ހިއްސާދާރު ކަމަށް ކުރިމަތިލާ ފަރާތްތަކުގެ ތެރެއިން ޝަރުތު ހަމަވާ ފަރާތްތަކުގެ ނަންތައް އަހަރީ އާންމު ޖަލްސާގައި ވޯޓަށް ހުޅުވައިލާނެ ކަމަށާއި ޑިރެކްޓަރުން އިންތިހާބު ކުރާނީ އެ ޖަލްސާގައި ނަގާ ވޯޓުން ކަމަށްވެސް އެމްޓީސީސީގެ އިއުލާނުގައި ބުނެފައި ވެއެވެ.\nއެމްޓީސީސީއަކީ ޕަބްލިކް ލިސްޓެޑް ކުންފުންޏެކެވެ. އެ ކުންފުނީގެ ޑިރެކްޓަރުންގެ ބޯޑުގައި ހަތް ބޭފުޅުން ތިއްބަވާ އިރު އޭގެ ތެރޭގައި އާންމު ހިއްސާދާރުން ތަމްސީލުކުރައްވާ ދެ ޑައިރެކްޓަރުން ހިމެނިވަޑައިގަންނަވަ އެވެ.\nގުޅޭ ޓެގު އެމްޓީސީސީ ޕްރައިވެޓައިޒޭޝަން ބޯޑު\nއިހަވަންދޫ ބަނދަރު ތަރައްގީ ކުރުމުގެ މަޝްރޫއުގެ 24 ޕަސެންޓް މަސައްކަތް ނިމިއްޖެ


އިދިކޮޅު ފަރާތްތަކުން ޖުމްހޫރީ ޕާޓީގެ އޮފީހުގައި ބޭއްވި ޕްރެސް ކޮންފަރެންސްގައި (ކ-ވ) އަބްދުﷲ ރިޔާޒް، ފާރިސް މައުމޫން އަދި އިބްރާހިމް މުހައްމަދު ސޯލިހް. -- ފޮޓޯ: ހުސެން ވަހީދު/މިހާރު\nދެން ހުށަހަޅާނީ ކޮންމެ ގޮތަކަށް ވޯޓު ނެގިޔަސް މަސީހު ވަކިކުރެވޭ ގޮތަށް: އިދިކޮޅު ފަރާތްތައް\n30 މާޗް 2017 - 14:40 45 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހަށް އިތުބާރު ނެތްކަމަށް ފާސްކުރަން އަނެއްކާވެސް ވަރަށް އަވަހަށް ހުށަހަޅާނެ ކަމަށާއި އެކަމަކު ދެން ހުށަހަޅާނީ ކޮންމެ ގޮތަކަށް ވޯޓު ނެގިޔަސް ކާމިޔާބުވާނެ ކަމުގެ ޔަގީންކަމާ އެކުގައި ކަމަށް އިދިކޮޅު ފަރާތްތަކުން މިއަދު ބުނެފި އެވެ.\nޖުމްހޫރީ ޕާޓީގެ އޮފީހުގައި މިހާރު ކުރިއަށްދާ، އިދިކޮޅު ފަރާތްތަކުގެ ނޫސްވެރިންގެ ބައްދަލުވުމެއްގައި އެމްޑީޕީގެ ޕާލިމެންޓްރީ ގްރޫޕްގެ ލީޑަރު ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހް (އިބޫ) ވިދާޅުވީ ވަކިވަކިން މެންބަރުންނާ ސުވާލުކޮށްގެން މި މަހު 27 ގައި ނެގި ވޯޓަކީ ސައްހަ ވޯޓެއް ނޫން ކަމަށާއި އެހެންވެ މަސީހުގެ މައްސަލަ ވަރަށް އަވަހަށް އަލުން ހުށަހަޅާނެ ކަމަށެވެ.\nއޭނާ ވިދާޅުވި ގޮތުގައި ގަވައިދާ ޚިލާފަށް ވޯޓު ނެގި ކަމުގައި ވިޔަސް މަސީހް ވަކިކުރެވޭނެކަން އިދިކޮޅު ފަރާތްތަކުން ޔަގީންކުރާނެ އެވެ. މަޖިލީހުގެ މި ހިނގާ ދައުރު ނިމުމުގެ ކުރިން މައްސަލަ ހުށަހަޅާނެ ކަމަށް ވެސް ވިދާޅުވި އެވެ.\nމަސީހުގެ މައްސަލަ ހުށަހެޅުމުގައި އިސްކޮށް ހުންނެވި ދިއްގަރު ދާއިރާގެ މެންބަރު ފާރިސް މައުމޫން ވެސް މި ބައްދަލުވުމުގައި ވިދާޅުވީ 27 ވަނަ ދުވަހު މެންބަރުން ވޯޓު ދިނީ ސަރުކާރުގެ ފިއްތުންތަކާއި ބިރުވެރިކަމުގެ ތެރޭގައި ކަމަށާއި އެކަމަކު ދެން ހުށަހަޅާއިރު ސަރުކާރުން ކޮންމެ ގޮތަކަށް އަމަލުކުރިޔަސް ކާމިޔާބުކުރެވޭނެކަން ޔަގީންކުރައްވާނެ ކަމަށެވެ.\nފާރިސް ވިދާޅުވި ގޮތުގައި އެންމެ ފަހުން ނެގި ވޯޓަކީ "ވޯޓެއް ނޫނެ"ވެ. އަދި ސަރުކާރުން މިހާރު ދަނީ އިދިކޮޅު ފަރާތްތަކުގެ މެދުގައި ޚިލާފްތައް ހުރިކަން ދައްކަން އެކި ކަންކަން ކުރަމުން ކަމަށާއި އެކަން ކާމިޔާބު ނުވާނެ ކަމަށް ވެސް ވިދާޅުވި އެވެ.\nފާރިސް އާއި އިބޫ ވެސް ވިދާޅުވީ ލީޑަރުންނާއި ސިޔާސީ ފަރާތްތައް ޕޮލިހަށް ހާޒިރުކޮށް ތަހުގީގުކުރަނީ ބިރުދައްކަން ކަމަށާއި އެކަމަކު އެއިން އެއްވެސް ކަމަކުން ބިރު ނުގަންނާނެ ކަމަށެވެ. އަދި މުއައްސަސާތަކުން މިފަދަ ބިރު ދެއްކުން ހުއްޓާލުމަށް ގޮވައިލެއްވި އެވެ.\nއިދިކޮޅު ފަރާތްތަކުން ޖުމްހޫރީ ޕާޓީގެ އޮފީހުގައި ބޭއްވި ޕްރެސް ކޮންފަރެންސްގައި ފާރިސް މައުމޫން (ވ) ވާހަކަ ދައްކަވަނީ. -- ފޮޓޯ: ހުސެން ވަހީދު/މިހާރު\n"އެކިއެކި މުއައްސަސާތައް ބޭނުންކޮށްގެން ލީޑަރުންނަށް ބިރު ދެއްކުން ހުއްޓާލާށޭ. އޮއިވަރު މި އޮތީ ބަދަލުވެފައޭ،" ފާރިސް ވިދާޅުވި އެވެ.\nއޭނާ ވިދާޅުވީ މަސީހު ވަކިކުރުމަށް ބޭނުންވާ މިންވަރަށް ވޯޓު ހޯދަން މެންބަރުންނާ މިހާރުވެސް މަޝްވަރާކުރަމުން އަންނަ ކަމަށެވެ.\nޖުމްހޫރީ ޕާޓީގެ ފަރާތުން ޕްރެސް ކޮންފަރެންސްގައި ބައިވެރިވެވަޑައިގެންނެވި ކިނބިދޫ ދާއިރާގެ މެންބަރު އަބްދުﷲ ރިޔާޒް ވިދާޅުވި ގޮތުގައި ޖުމްހޫރީ ޕާޓީގެ ޓިކެޓްގައި މަޖިލީހަށް ހޮވިވަޑައިގަތުމަށް ފަހު ސަރުކާރާ ގުޅިވަޑައިގެންފައިވާ މެންބަރުން އަނބުރާ ގެންނަން ވާހަކަ ދައްކާނެ އެވެ. އަދި އޭގެ ތެރެއިން އަލުން ގޮނޑިއަށް ވާދަކުރައްވަން ބޭނުންފުޅުވާ މެންބަރުންނަށް އެ ފުރުސަތު ދެއްވާނެ ކަމަށް ވެސް ވިދާޅުވި އެވެ.\nސިޔާސީ މައްސަލަތައް ހައްލުކުރަން އިދިކޮޅު ފަރާތްތަކުން މަޝްވަރާކުރަން ބޭނުން ނަމަ އެ ފުރުސަތު އޮންނާނެ ކަމަށް ސަރުކާރުން މިއަދު ބުނެފައި ވާތީ އެކަމަށް ރައްދު ދެއްވަމުން އިބޫ ވިދާޅުވީ އެއީ އިދިކޮޅު ފަރާތްތަކުން ހަރަކާތްތައް އިތުރުކުރުމާ އެކު ކޮންމެ ފަހަރަކު ވެސް ސަރުކާރުން ދައްކާ ވާހަކައެއް ކަމަށެވެ. އަދި "އެކަން މިހާރު ޖޯކަކަށް ވެއްޖެ" ކަމަށް ވެސް ވިދާޅުވި އެވެ.\nމަޝްވަރާގައި ބައިވެރިވެވަޑައިގެންނެވޭނީ ސިޔާސީ ޕާޓީތަކުގެ ބޭފުޅުންނަށް ކަމަށް ސަރުކާރުން ބުނެފައި ވާތީ، ޕީޕީއެމް އިން ވަކިކޮށްފައިވާ ކުރީގެ ރައީސް މައުމޫނަށް ބައިވެރިވެވަޑައިގެންނެވޭތޯ ނޫސްވެރިޔަކު ސުވާލުކުރުމުން އިބޫ ވިދާޅުވީ މައުމޫނަކީ ޕީޕީއެމްގެ އެންމެ އިސް ފަރާތް ކަމަށެވެ. އަދި މަޝްވަރާގައި ބައިވެރިވާނެ ބަޔަކު ކަނޑައެޅުމަކީ ސަރުކާރަށް އޮތް ބާރެއް ނޫން ކަމަށް، ނޫސްވެރިންގެ ބައްދަލުވުމުގައި ބައިވެރިވެ ވަޑައިގެންނެވި ބޭފުޅުން ވިދާޅުވި އެވެ.\nއިބޫ ވިދާޅުވީ މައުމޫނާއި ކުރީގެ ރައީސް މުހައްމަދު ނަޝީދާއި ގާސިމް އަދި އަދާލަތު ޕާޓީގެ ރައީސް އިމްރާން އަބްދުﷲ ނުލައި ސަރުކާރާ އެކު ވާހަކަތައް ކުރިއަށް ނުގެންދެވޭނެ ކަމަށެވެ.\nރިޔާޒް ވިދާޅުވި ގޮތުގައި މަޝްވަރާގައި ބައިވެރިވާ ނަމަ އެކަން ވާނީ އިދިކޮޅު އެ ހަތަރު ލީޑަރުންނާއި އެ ލީޑަރުން ކަނޑައަޅުއްވާ ބޭފުޅުން ބައިވެރިކޮށްގެންނެވެ. އެކަމަކު ސަރުކާރުން ބުނާ މަޝްވަރާއަށް ވަގުތު ހުސްކުރުމަކީ ބޭކާރު ކަމެއްގެ ގޮތުގައި ރިޔާޒް ސިފަކުރެއްވި އެވެ.\nއިތުރު ލިޔުންތައް އިދިކޮޅު ފަރާތްތައް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އަބްދުﷲ މަސީހް މުހައްމަދު ފާރިސް މައުމޫން މެމްބަރު އަބްދުﷲ ރިޔާޒް (ތިމަރަފުށި)


ވަކިވެދިޔަޔަސް – 11 | Vaahaka ވަކިވެދިޔަޔަސް – 11 – Vaahaka\nވަކިވެދިޔަޔަސް – 11\n4k30\tJanuary 16, 2020\nވަކިވެދިޔަޔަސް – 1\nވަކިވެދިޔަޔަސް – 2\nވަކިވެދިޔަޔަސް – 3\nވަކިވެދިޔަޔަސް – 4\nވަކިވެދިޔަޔަސް – 5\nވަކިވެދިޔަޔަސް – 6\nވަކިވެދިޔަޔަސް – 7\nވަކިވެދިޔަޔަސް – 8\nވަކިވެދިޔަޔަސް – 9\nވަކިވެދިޔަޔަސް – 10\nވަކިވެދިޔަޔަސް – 12\nވަކިވެދިޔަޔަސް – 13\nވަކިވެދިޔަޔަސް – 14\nވަކިވެދިޔަޔަސް – 15\nވަކިވެދިޔަޔަސް – 16\nވަކިވެދިޔަޔަސް – 17\nވަކިވެދިޔަޔަސް – 18\nވަކިވެދިޔަޔަސް – 19\nވަކިވެދިޔަޔަސް – 20\nވަކިވެދިޔަޔަސް – 21\nވަކިވެދިޔަޔަސް – 22\nވަކިވެދިޔަޔަސް – 23\n“ހިތަދޫއަށް ދާ މީހުން ފުރައިފި.” ދާނިޝްގެ މެސެޖު ލިބުނީ ވިއްސަކަށް މިނިޓު ފަހުންނެވެ. އެއިރު އިފްޝޮޓާއި ހިމްޔާންވެސް ޚަބަރު ބަލަން، އެތައް މެސެޖެއް ކޮށްފައި ހުއްޓެވެ. ލިބުނު ޚަބަރު އެމީހުނަށް އަންގާލީމެވެ. މުހިންމީ އަނެއްދެމީހުނަށް ވީ ގޮތެކެވެ. ދިޔަތާ ބައިގަޑިއިރު ވެއްޖެއެވެ. އެއަރޕޯޓު ތެރެއަށް ވަން ހިސާބުން ލޮކޭޝަންވެސް ވަނީ ގެއްލިފައެވެ. އެތެރޭގައި ވާ ކަމެއް ނުވެސް އެނގެއެވެ.\n“ފުރައިފި!” ރާއިންގެ މެސެޖާއި އެކު އަހަރެމެންނަށް ހިފާއްޓައިގެން ހުރި ނޭވާ ދޫކޮށްލެވުނެވެ. އެންމެނަށް އެކަން އަންގާ ކާމިޔާބުވީ ކަމުގެ ޚަބަރު ފަތުރާލީމެވެ. ދެން އޮތީ، އިންޑިޔާގައި ތިބި އަހަރެމެންގެ ގޭންގު މީހުންގެ މަސައްކަތެވެ. ލަސްތަކެއް ނުކޮށް އަކްމަލާއި ކާމިލް ބެލްޖިޔަމަށް ފޮނުވާލެވުމުން ހުރިހާ މަސައްކަތެއް ނިމުނީއެވެ.\n“ދެން ލޯންޗްގަ ދިޔަ މީހުން ދާނީ ކޮންތާކަށް؟” އަހަރެން އެޖު ގާތު އަހާލީމެވެ.\n“އެމީހުނާ ހަވާލުވާނީ މުއީން.” އެޖުގެ ޖަވާބުން އަހަރެން ދިޔައީ ސިއްސައިގެންނެވެ.\n“ކޮ.. ކޮން މުއީނެއް؟” އަވަސް އަވަހަށް ސުވާލު ކޮށްލީމެވެ. ހިތަށް އެރި ނުބައި ވަސްވާސްތަކަކީ ހުސްވެސް ދޮގުކަމަށް ޤަބޫލުކުރެވޭތޯ ބަލަމުންނެވެ.\n“ތިރަށު މުއީން. އޭނައޭ ގޭންގްގެ ދަތުރު ފަތުރުގެ ބައި ބަލަހައްޓާނީ..” އެޖަށް އަހަރެންނަކީ މުއީން ދޮން ދަރިއެއްކަން ނޭނގެނީއެވެ. އެކަމަކު، މިވީވެސް ކިހިނެއް ހެއްޔެވެ؟ މުއީން ގޭންގް މީހަކަށް ވާނީ ކިހިނެއް ހެއްޔެވެ؟ އެހެންވިއްޔާ މަންމަ.. ހިތުގައި އޮތް އެތި ވަގުތުން ފުހެލީމެވެ. މުއީނަށްވެސް އެވަރުގެ ޝައްކު ކުރާކަށް ނުވާނޭ ހިތަށް އަރާތީއެވެ. އަހަރެންގެ ސިކުނޑިއާއި ހިތް ދުވަހެއްގެ ކޮޅުންވެސް އެއް ގަލަކަށް ނާރާނެއެވެ.\n“ރިފް؟” އެކޮޅުން ހައިރާން ކަމާއި އެކު އެއްސެވެ. ވެނިމުނު ކަންތަކަށް ފަހު ފޯނުން ގުޅައިގެން ވާހަކަ ދެއްކުން އޮތީ މަނާކޮށްފައި ކަމުންނެވެ.\n“މަށަށް ޓިކެޓެއް ހޯދަ ދީބަލަ ބ އަތޮޅަށް ދާން.. ރުފިޔާ ފޮނުވަދޭނަން.” އަހަރެން އެދުނީމެވެ. ކީތްކުރަން ތޯ ވަގުތުން ސުވާލު ކުރިމަތިވިއެވެ. އަހަރެން ފަހުން ކިޔައިދޭނަމޭ ބުނީމެވެ.\n“މުއީން. މުއީން.. ބަލަ އެހުރީ ކަލޭ ދަރިއޭ.” އެ އަންހެން ކުދިންތަކަށް އަހަރެން ފެނުމާއި އެކު މުއީންއަށް އެކަން އެންގެތޯ އުޅުނެވެ. ޖަހާފައި ހުރި ލަވަވެސް ނިއްވާލިއެވެ. މިހާރު ފެތުރިފައިވީ ދަންވަރުގެ މިލްކުވެރި، ހިމޭންކަމެވެ.\n“މަގޭ ދަރިއެކޭ؟ ނޫނެކޭ އެއީ. އެއީ.. އެއީ މަގޭ ދަރިއެއް ނޫނޭ ކުދިންނޭ..” މުއީން އަހަރެންނާއި ދިމާއަށް އިނގިލި ދިއްކޮށްފައި ނުސާފުކޮށް ބުނަމުން ދިޔައެވެ. ބޮއިގެން ހުރި އެއްޗެއްވެސް، ބޭނުންކޮށްފައި އެހުރީ ވަރަށްވުރެ ގިނައިންކަން، ޔަޤީންކުރެވުނެވެ.\n“އެއީ ކޮންމެސް ފަ ފަފާރިޝެއްގެ ދަރިއެކޭ.” ބައްޕަގެ ނަން އިވުމުން ހިތުގައި ރިއްސާލިއެވެ. މުއީން ކޮންމެހެން އެވާހަކަ ދައްކަން ޖެހޭ ހެއްޔެވެ؟ އެ ދެ ކުދިންނަށްވެސް އަހަރެންނާއި މުއީންގެ އޮތް ގުޅުން ރަނގަޅަށްވެސް އެނގޭނެއެވެ.\n“ރިފްފާޝާ… ހިމްޕެ މަ ކައިރިޔަކު ނުވެސް ބުނެޔޭ ކައެ އަންނަ ވާހަކައެއް..” ހަމަ ހޭގައި ނުހުންނަވަގުތު، ކޮންމެ ފަދަ އެއްޗެއްވެސް ކިޔާފާނެއެވެ.\n“މާޔަން އަކީ ކާކު؟” އަހަރެންގެ ފުރަތަމަ ސުވާލު ކޮށްލީމެވެ. މުއީން ޖަހާލީ ވަރުގަދަ ހިނިގަނޑެކެވެ.\n“އެއީ މަގޭ ކޮއްކޮއެއް.. ވަރަށް ރީތި ވާނެ. ކަލޭ ވުރެން މާ ރީތިވަނޭ.” ޖެހުނު ގޮތަކަށް މުއީން ބަސްތައް އަތުރަމުން ދިޔައީމެވެ. ކުރަމުން ދިޔަ ޝައްކު ދިޔައީ ހިނދެއް ހިނދަކަށް ޔަޤީން ވަމުންނެވެ.\n“ރިފްޝާން މަރާލީ ކާކު؟” ދެވަނަ ސުވާލުވެސް ކޮށްލީމެވެ. މިފަހަރު މުއީން ކަހާލީ ބޮލެވެ.\n“މީހަކު މަރައެއް ނުލައެއްނު.. މަރުވީ.” ކޮންމެފަދަ ޙާލެއްގައިހުއްޓަސް މުއީންގެ ވިސްނުން ކޮށްޓެއް ނޫނެވެ.\n“މަ މި އަހަނީ ކާކުހޭ މަގޭ ކޮއްކޮގަޔަށް ލޭ އަޅަން ނުބައި ލެޔެއް ހޯދާ، އެ އެޅީ؟” އަހަރެންގެ އަޑު ބާރު ކޮށްލީމެވެ.\n“ޑޮކްޓަރު ލޭ އެޅީ.. މަގޭ ކޮއްކޮ މަށަށް ލޭ ހޯދަދިނީ..” ޚިޔާލެއްވެސް ނެތި މުއީން ޙަޤީގަތް ހާމަ ކޮށްލިއެވެ. އަހަރެންގެ ގާތަށް އައި ރުޅިން މީހާ ތުރުތުރު އަޅައިގަތެވެ. މުއީންގެ މަހާއި ކަށްޓާއި ވަކި ކޮށްލަފާނަމޭވެސް ހިތަށް އެރިއެވެ.\n“ކީތްވެ؟ ރިފްޝާނަށް އެހެން ހެދީ ކީތްވެ؟” ދެއަތް މުށްކަވާލަމުން އަހަރެން ކޮޅަށް ތެދުވީމެވެ. އެއިރުވެސް ދެލޯ ތެމިއްޖެއެވެ. ކޮއްކޮގެ އޮތީ ކޮން ކުށެއް ހެއްޔެވެ؟ މުއީންގެ މައްސަލައަކީ ކޮބާ ހެއްޔެވެ؟\n“މަ ކިހިނެއްތަ ބޭކާރު ޚަރަދު ތަކެއް ކުރާނީ؟ ކަލޭ ޑައިލަސިސް އަށް ރުފިޔާ ދެއްކީމަވެސް މަ ހާދަ ރުފިޔަލެއް ދައްކަން ޖެހުނޭ..” މުއީން ބުނެލި ޖުމުލައިން އަހަރެން އަނެއްކާވެސް އިށީނދެ ނިތް އަރުވާލީމެވެ. އަހަރެން ޑައިލަސިސް ގެ ޚަރަދުތަކަށް ފައިސާ ދެއްކުމުން މުއީން އަތުން ކޯޗެއް މަދުވީ ހެއްޔެވެ؟ މަޑުމަޑުން އިނދެފައި ސުވާލު ކޮށްލީމެވެ.\n“ކަލެއަށް މިކަންކަން ކުރަން އަމުރު ކުރަނީ ކާކު؟ ކަލޭގެ ލީޑަރަކީ ކާކު؟” ގޭންގްގެ ކޮންމެ ފެންވަރެއްގެ މީހަކު މަތިންވެސް ލީޑަރެއް ހުންނަކަން އަހަރެން ދަންނަމެވެ.\n“ހިހިމްޕެ.. ހިމްޔާން!” އަހަރެންނަށް އަޑު އަހަން ހުރެވުނީ އެވަރަށެވެ. ވަގުތުން ތެދުވެ ހިނގައިގަތީމެވެ. އަހަން އިތުރު އެތައް ސުވާލެއް ހުރި ނަމަވެސް ހިތަށް ކެތްވީ އެވަރަށެވެ. ފޯނު ނަގާ ގުޅާލީ ރަށު ޕޮލިސް ސްޓޭޝަނަށެވެ. މަރުވި މަންމަގެ ފިރިޔަކަސް، ގޭންގު މީހަކަސް ހެވެވެ. މުއީނަށް އަދަބު ޙައްޤުވާން ޖެހެއެވެ. ކޮއްކޮގެ ޤާތިލް ދުނިޔޭގައި މިނިވަންކަންކަމުގެ ނޭވާ ލައި، މި ޖައްވު ނުސާފު ކުރާހާ ހިނދަކު އަހަރެންނަކަށް ހަމަ ނޭވައެއް ނުލެވޭނެއެވެ.\n“ޕްލީސް.. ކޮއްކޮއަށް ލޭ އެޅި ރިޕޯރޓުތައް ލިބިދާނެތަ؟” ފަތިސް ނަމާދަށް ބަންގި ގޮވި އިރު އަހަރެން ހުރީ ރަށު ހޮސްޕިޓަލުގައެވެ. ރިސެޕްޝަންގައި އިން ދެމީހުންގެ މޫނުމަތިންވެސް ފެނުނީ ހައިރާން ކަމެކެވެ. ކޮންމެ ކޮންމެ މީހަކަށް ދެވޭ ކަހަލަ އެއްޗެއް ނޫންކަމުން ކަމަށްވެސް ވެދާނެއެވެ. ރަށުގައި މުއީން ހައްޔަރު ކުރި ޚަބަރު، އެއިރުވެސް ފެތުރިފައި ވުމުން ކަންނޭނގެއެވެ. އެތަނުން އެކަކު ފޯނު ކޯލެއް ކޮށްލާފައި ތެދުވެގެން ދިޔައެވެ. ދެން އިން މީހާ، ހިތްހެޔޮކަމާއި އެކު، އިރުކޮޅަކު މަޑުކޮށްލުމަށް އެދުނެވެ.\n“އަޔާޒް. މީއްޗިހި ފޮރުވަ ދީބަ.” އަހަރެން ރިޕޯޓުތައް ދީފައި އެދުނީމެވެ. އަހަރެންގެ ގޭގައި ދެން އެއްކަމެއްވެސް ކުރާކަށް ހިތެއް ޤަބޫލެއް ނުވާނެއެވެ. ހިމްޔާން އަހަރެން ހީކުރި ކަހަލަ މީހަކަށް ނުވީއެވެ.\n“މިއައީ ރަށަށް ގޮއްސަ. މަގޭ ދޮންބައްޕަ ހައްޔަރުވެސް ކޮށްފި” އަހަރެން އިތުރަށް ބުނެލީމެވެ. އަޔާޒް ސުވާލު ފޮށި ހުޅުވާލިއެވެ. ކީތްވެތޯއާއި، ވެގެން އުޅެނީ ކީތްކަމެވެ. އަހަރެން މަތިމަތިން ކިޔާލަ ދިނީމެވެ. ކޮއްކޮގެ ޤާތިލަކީ އެއީ ކަމުގައި ބުނީމެވެ. އަދި ހިމްޔާންގެ ވާހަކަތައްވެސް ވަރަށް ނުރުހިފައި ހުރެ ކިޔައިދިނީމެވެ. ހިތުގައި އަނދަމުން ދިޔައީ ރުޅިވެރިކަމުގެ އަލިފާނެވެ. ހިމްޔާން ބިމު ދަށަށް އެހެންނޫނީ، ކުޑަގޮޅިއަށް ނުފެތެނީސް، އެ ހުޅުގަނޑު ނުނިވޭނެއެވެ. ނަމަވެސް އެހެން ހަދާނީ ކިހިނެއް ހެއްޔެވެ؟ އުމުރުދުވަހު އެންމެ އިތުބާރު ކުރި އެކުވެރިޔާއެވެ.\n“ކޮންތާކުން ތި އައީ؟” ގެއަށް ވަން އިރު އެޖާއި ހިމްޔާން ތިއްބެވެ. އަހަރެންގެ ކަންތަކާ ވަރަށް ހާސްވެފައެވެ. އެމީހުން ހިތުން، މިހާރު މި ހައިޝަމް ކަންތައް ބަސްޓުވަނީއެވެ.\n“މަ ދާހާ ތަނަކީ ބެހޭ ކަމެއް ނޫން.” އަހަރެން ރުޅި މޫނު ހަދާލާފައި ގޮސް ކޮޓަރިއަށް ވަނީމެވެ. ހިމްޔާންގެ މޫނު ދެކޭކަށްވެސް އަހަރެން ބޭނުމެއް ނޫނެވެ.\n“އޭތް… ހާދަ ލޯބި މަންޖެއެކޭ. ލޯބި ލޯބި އިސްތަށިކޮޅެއް.. ކޮން ނަމެއްތަ ކިޔަނީ؟” ފުރަތަމަ ފޯރި ދެމީހުން، އައި ގޮތަށް އައިސް، އަހަރެން ހުރި ހިސާބުގައި މަޑުކޮށްލިއެވެ. އަހަރެންގެ އިސްތަށި ގަނޑުގައި މައްސަލައެއް ހުރީ ބާއޭ ހިތަށް އެރިއެވެ. ފަހަރުގައި އެމީހާއާއި ދާދި އެއްވަރަކަށް ދިގުމިން ހުރުމުން ކަމަށްވެސް ވެދާނެއެވެ.\n“ކީތް ތި ކޮށްލަނީ މިތާ؟ ބިޓު ކައިރިއަށް މީޓަށް އައިސްތަ؟” އަހަރެން ހުރިތާ މަޑުމަޑުން ހުރުމުން އެމީހުންވެސް ތިބީއެވެ. އެހެން އަންހެން ކުއްޖެއްނަމަ މިހާރު ދުވެ ފިލީސްކަންނޭނގެއެވެ. އަހަރެންނަށް އެމީހުންނަކީ މައްސަލައެއް ނޫނެވެ. މައްސަލައަކީ އެމީހުން އައުމުން އަހަރެންގެ މަސައްކަތަށް ހުރަސްއެޅުމެވެ.\n“ވާހަކައެއްވެސް ނުދައްކާނަންތަ؟ ތިހެން ކަމަކު ނުދާނެ. އަޑު ބޭރު ކުރަން ޖެހޭނީ..” އެތަނުން އެކަކު ކުރިއަށް ފިޔަވަޅެއް އަޅާލިއެވެ. އަހަރެން ފަހަތަށް ފިޔަވަޅެއް ނޭޅިނަމަ ގައިގައި ޖެހުނީހެވެ. އެހެން ފިޔަވަޅަކަށް ފިޔަވަޅެއް އަޅަމުންގޮސް އެންމެ ފަހުން އަހަރެން ފާރުގައި ލައްވިއެވެ.\n“އޭތް މިހިރަ ފެންނަ ގޮތް ކުޑަ މީހާ!” އަހަރެން ބުނެލީމެވެ. އެމީހާ ކޮންމެވެސް ވަރަކަށް ސިހުނެވެ. ހީކުރީ އަހަރެން މިއޮތް ހާއިރު އުޅުނީ ބިރުން ކަމަށް ކަންނޭނގެއެވެ. އަދި މިހެން ފެންނަ ތާކުން ތާކު ނުޖެހޭ މީހެއް ފެނިގެން ބިރު ގަންނަން އަހަރެން މީ ކާކު ހެއްޔެވެ؟\n“ކަލޭ ބިޓެއް ހުރޭތަ؟” ސުވާލުކޮށްލީމެވެ. ރަނގަޅު ކަމެއް ރާވާލަމުންނެވެ. އެމީހާ ޖަހާލީ ހިނިގަނޑެކެވެ.\n“ކޮއްކޮއެއް ދައްތައެއް އާއިލާއެއް ހުރޭތަ؟” ދެންވެސް އަހާލީމެވެ. މިފަހަރު އެ ޖެހި ހިނިގަނޑުގައި ފަހަތުގައި ހުރި މީހާވެސް ބައިވެރި ވެލިއެވެ. އެއިރު ގްރޫޕްގެ ބާކީ ތިބި ހައެއްކަ މީހުންވެސް ލާނެއް ހިނިތުންވުމަކާއި އެކު ބަލަން ތިއްބެވެ.\n“މިހާރު އިންނަން ވީތަ، އާއިލާ ތި ހޯދަނީ؟” އެމީހާ ކޮށްލި ސުވާލުން އަހަރެންވެސް ހިނިގަނޑެއް ޖަހާލީމެވެ.\n“ނޫން.. ހައްތަހާވެސް ބަޔަކަށް ދެރައެއް ދޭން ބޭނުން ނުވާތީ” އެފަހަރު އެމީހާ އަހަރެންގެ މޫނާ ދިމާލަށް ގެނައި އަތް އަހަރެން ނުހުއްޓުވަމެވެ.\n“ތި ކުރީ ވަރަށް ބޮޑު ކުށެއް. ގައިގަ އަތް ނުލާ ހުރޭ..” އަހަރެން އަމުރު ކޮށްލީމެވެ. ރިފާޝާ ކުރާ އަމުރަކަށް ބޯ ނުލަބައިފިއްޔާ ވާނެ ގޮތްވެސް މިމީހުނަށް ދައްކާލަދޭނަމެވެ.\n“ދެރަކަމެއްނު! އަނެއްކާވެސް؟” ވަގުތުގެ ބޭނުންހިފާ އެމީހާ އަހަރެން ފާރާއި ދިމާއަށް ކޮއްޕާލާ ނުދެވޭނެހެން، ބައްދާލިއެވެ. ހުންނަ ގަމާރުކަމެވެ.\n“އައިޝަތު ރިފާޝާ ފާރިޝް!” އިފްޝޮޓްގެ އަޑުން އަހަރެން ދިޔައީ ސިއްސައިގެންނެވެ. ހިމްޔާނާއި އެކު ސޯފާގައި އެއިނީ ދެއްކޭނެ އެންމެ ރުޅި މޫނު ދައްކައިގެންނެވެ. އިނީ ވަރަށް ހިތްހަމަ ނުޖެހިފައެވެ. އަހަރެން ފިލައިގެން ރަށަށް ގޮސްލީމާ ތޯޗެކެވެ. ނޫނީ މުއީން ހައްޔަރުވީ އަހަރެންނާ ހެދިކަން އެނގުނީއެވެ.\n“ރިފާޝާއަށްވެސް އެނގޭދޯ އަހަރެމެން ގޭންގަކީ ވަރަށް ބޮޑަށް ފެތުރިފަ އޮތް ގޭންގެއްކަން..” އިފްޝޮޓް އާދައިގެ މަތިން ފެށީ މައުލޫއާ ދުރުންނެވެ. ވަން ގޮތަށް ދޮރަށް ލެނގިލައިގެން ހުރެ އަހަރެން ބޯޖަހާލީމެވެ.\n“އަހަރެމެން ގޭންގުގަ އެތައް ބަޔަކު އުޅޭކަންވެސް އިނގެއެއްނު..” އިފްޝޮޓްގެ ވާހަކައަށް އަނެއްކާވެސް ބޯޖަހާލީމެވެ.\n“ބައިވަރު ގޭންގުތައް ރާއްޖޭގަ އުޅޭނެ. ދެ ގޭންގު ދެމެދު ވަރަށް ތަޅާފޮޅުންތައް ހިނގާނެ. އަބަދުވެސް ކޮންމެވެސް މީހަކު ގައިގަ ލަޓި ބުރިޔަކުން ތަޅައިގަނެފަ ނޫނީ ވަޅި ހަރާފަ އޮންނާނީ..” އިފްޝޮޓް ބުނަން އެ އުޅޭ އެއްޗެއް އަޑުއިވޭނެ އިރެއްގެ އިންތިޒާރުގައި އަހަރެން ފޫހިކަމާއި އެކު ހުރީމެވެ.\n“އެކަމަކު މިއަދު… މިއަދު މަށާ ހަމައަށް އައީ ވަރަށް ތަފާތު ޚަބަރެއް. މަގުމަތިން ފެނުނު އަންހެން ކުއްޖަކު، އަހަރެމެން ގޭންގު ތިން މީހުން ތަޅާ ބާލާލި ވާހަކަޔާ، އެކަކު ގަޔަށް ވަޅިއެއްވެސް ހަރާލި ވާހަކަ..” އިފްޝޮޓް އިންތަނުން ތެދުވެ އަތުގައި އޮތް ވަޅި ނަގާ ދައްކާލިއެވެ.\n“އެމީހުން ބުނާ ގޮތުންނަމަ، ކިރިޔާ ފަސް ފޫޓު ހަމަވާ މަންޖެއެއް. ކަޅު، ފަން އިސްތަށިކޮޅަކާ، ކަޅު ލޮލެއް. ކަޅާ ދޮނަށް ނުކިޔޭ ހަންގަނޑެއް. ކަޅު ހުޑީ..” އިފްޝޮޓް ކިޔަމުން ދިޔައިރު އަހަރެން ދެލޯ މަރާ ތަގުޅި ކޮށްލީމެވެ. ކަންތަކާ ޖެހުނީއެވެ. ބަޔަކު މަގުމަތިން އަހަރެންނާ ފޮށުނީމަ ދެން އަހަރެންވެސް މަޑަކުން ނުހުންނާނެ ނޫންހެވެ. ދެން އަދި އެމީހުން އެއީ ގޭންގު ބައެއްކަން އެނގޭނީ ކިހިނެއް ހެއްޔެވެ؟\n“އެމީހުން ކިޔައިދިން ސިފަތަކުންނާ… ހަރަކާތްތައް ގެންގުޅުނު ގޮތް ސިފަ ކޮށްދިން ގޮތުން… ކީއްވެތަ މަށަށް ހީވަނީ…. ނޫން ޔަޤީން ވަނީ.. އެއީ” އިފްޝޮޓް ލަސްލަހުން ބުނަމުން ދިޔަ ޖުމުލަ އަހަރެން މެދުކަނޑާލީމެވެ.\n“އެއީ މަށޭ.. ދެން ހަމަ ބަޔަކު ދިމާ ކުރާއިރަށް އެއީ ގޭންގު ބައެއްކަން އެނގޭތަ؟” އަހަރެން ނަފްސު ދިފާއު ކުރީމެވެ.\n“އެކަމަކު ދެން އެވަރު ކުރާކަށް ނުވާނެދޯ..” ހިމްޔާން ބުނެލިއެވެ. އަހަރެން ވަގުތުން މޫނު ކުނިކޮށްލީމެވެ. ހިމްޔާނުވެސް އަހަރެންގެ ކޮއްކޮއަށް އެވަރު ކުރާކަށް ނުވާނެ ނޫންހެވެ.\n“އެމީހުން ނުޖެހޭ މަށާ ބެހޭކަން” އަހަރެން ބުނެލީމެވެ.\n“އެމީހުން ބުނި ގޮތުންވިއްޔާ ކަލޭ ހުރީ އެތާ ދުވާރު މަތީ ހަމަ މަޑުކޮށްގެން. ވަރަށް އަނދިރި ގޯޅިގަނޑެއް.. ކީތްވެ ކައެ ދަންވަރު ދޭއް ޖަހާއިރު އެތަނުގަ ހުންނަން ޖެހުނީ؟” އިފްޝޮޓް އަނެއްކާވެސް ސުވާލު ކުރިއެވެ. ޕޮލިހުންނަށްވުރެވެސް މިމީހުން ކަންތައް ފަލަވާނެއެވެ.\n“ކުޑަ ޕެޓްރޯލް ކޮޅެއް ހޯދާލަން..” އަހަރެން ތެދަށް ބުނީމެވެ.\n“އަނެއްކާ ފިހާރައެއް ކޮޅާލީ؟” ހިމްޔާން ދެލޯ ބޮޑުކޮށްލާ ހާސްކަމާއި އެކު އަހާލިއެވެ. އަދި މާ ރަނގަޅު މީހަކަށް ހެދިގެން އުޅޭނެއެވެ. އަހަރެން ހިމްޔާނާއި ވާހަކަ ދައްކާކަށްވެސް ނެތީމެވެ. ނަމަވެސް ރައްދު ނުދީ ނުހުރެވުނެވެ.\n“ސައިކަލު ކިޔާ އެއްޗެއް ހުންނަކަން ނުދަންނަންތަ؟ ސައިކަލު!” އަހަރެން އަނގަހަދާލީމެވެ.\n“ކީތްކުރާ ޕެޓްރޯލެއް؟” އަނެއްކާވެސް އިފްޝޮޓް އެއްސެވެ. ދެން ކިހާ ދެރަކަމެއް ހެއްޔެވެ؟ އަހަރެންވެސް އެމީހުން އުޅޭހާ ގޮތެއް ނުބަލަމެވެ. ދެން އަހަރެން ކުރާހާ ކަމަކާ މިމީހުން ބެހެން ޖެހޭ ހެއްޔެވެ؟\n“އެއީ.. ވަރަށް ގޯސްމީހަކަށް ކުޑަގޮތެއް ހަދާލަން..” އަހަރެން ނުސީދާކޮށްވެސް ތެދަށް ބުނީމެވެ.\n“ކީތްކުރީ؟” ހަރުކަށިކަމާއި އެކު އިފްޝޮޓް އެއްސެވެ. އެއީ އަހަރެންގެ ބެލެނިވެރިޔާއޭ ހީވާ ފަދައެވެ.\n“މަގޭ ކޮއްކޮ ގަޔަށް އެޗްއައިވީ ލޭ އެޅި ޑޮކްޓަރު.. އޭނަގެ ކާރު..” އަހަރެންނަށް ބުނަން ޖެހުނީ އެވަރަށެވެ.\n“ނުބުނާތި ކަލެޔޭ ހެންވޭރުގަ އޮތް ކާރެއް ގޮއްވާލީވެސް!” އިފްޝޮޓް ބުންޏެވެ. ދެން އަހަރެން އެހެން ނުބުނާށޭ ބުނީމަ، ބުނާނީ ކޯޗެއް ހެއްޔެވެ.\n“ރިފާޝާ.. ކިހިނެއްތަ ތި އުޅެނީ؟ ގޭންގަކަށް ވަދެވުނީމަ އޭގެ މާނައެއް ނޫން ހިތަށް އެރިހާ ކަމެއް ކުރާށޭ. ކާރެއް ގޮއްވާލާފަ. ފިލައިގެން ރަށަށް ގޮއްސަ. އަދި ނުވިތާކަށް މުއީން ޖަލަށްވެސް ލައިފަ..” ހިމްޔާން އެއްޗެހި ގޮވައިގަތެވެ. އެވާހަކަ އިވުމުން އަހަރެންގެ ގާތަށް އައީ ރުޅިއެވެ.\n“ބުނަން… މަ ކަލޭމެންގެ ސިއްރެއް ފަޅާއަރުވާ، ދެރަ ގޮތެއް ވާކަހަލަ ކަމެއް ނުކުރަމެއްނު؟ މަ އުޅޭހާ ގޮތަކާ ކަލޭމެންވެސް ނުބެހުނިއްޔާ ރަނގަޅުވާނީ.” ކަލޭމެންނޭ ކިޔައިގެން ބުނި ނަމަވެސް އަހަރެންގެ ބަސް އަމާޒުކުރީ ހަމައެކަނި ހިމްޔާނަށެވެ.\nSs January 16, 2020\nSރs8 January 16, 2020


Addu Dhiye-5vana bai - AO News Addu Dhiye-5vana bai\nހެނދުނު ހޭލި ގޮތަށް މިއަދު އޭނާ އިނީ ކޮޓަރީގައެވެ. ޗުއްޓީ ކަމުގައި ވިޔަސް އަމިއްލަ ކުންފުނީގެ މަސައްކަތް ހިނގާ ނުހިނގާގޮތް އޭނަ އަބަދުވެސް ދަނީ ބަލަމުންނެވެ. އެހެންކަމުން އޭނަ ކުރަން ޖެހިފައި ހުރި މުހިއްމު މަސައްކަތް ތައް ހެނދުނު ނިންމާލާނީ އޭ ހިތައި އެމަސައްކަތުގައި އަވަދިނެތި ބްރާޔަން އިނެވެ. މިއަދުގެ ހެނދުނު، އެންމެ ކޮފީއަކުން ނިންމާލިނަމަވެސް މެންދުރުގެ ކެއުން ޚާއްޞަ ވާނެކަން އެނގޭތީ އެކަމަށް ވެސް އޭނާ ހުރީ ތައްޔާރުވެގެންނެވެ.\nމެންދުރު ބާރަ ޖެހުމަކާ ގާތް ވަންދެން މަސައްކަތުގައި އުޅުމަށް ފަހު ފެންވަރައި ތާޒާ ވެލައިގެން އޭނާ ބޭރަށް ނިކުތެވެ. ކުޑަކޮށް ވިއްސާރައިގެ ކުލަވަރު ދައްކާފައި އޮތް ނަމަވެސް އެވަގުތު އުޑުމަތި އޮތީ ސާފުކޮށެވެ. ވަށައިގެން ހައްދާފައިވާ ގަސްތައް ހުރީ ފެނުގެ ސަބަބުން ފިނި ބަރުވެފައެވެ. ކުޑަ ތަންކޮޅަކަށް ދެވުނުތަނާ އޭނަގެ އިންތިޒާރުގައި ހުރި މެނޭޖަރު ފެނުނެވެ. މެނޭޖަރަށް ސަލާން ކޮށްލަމުން ދާންވީ ދޯއޭ ބްރާޔަން އަހާލިއެވެ. އާނއެކޭ ބުނަމުން ސައިކަލް ގައި މެނޭޖަރު ބޭރަށް ނިކުންނަން އައެވެ.\nދިހަ ވަރަކަށް މިނެޓަށް ސައިކަލް ދުއްވުމަށް ފަހު ދާން ޖެހޭ ގޭގެ ކުރިމައްޗަށް ސައިކަލް މަޑުކޮށްލިއެވެ. އޭރު ތަންކޮޅެއް ދުރުން ބައިސްކަލެއްގައި ހަސަންބެ އަންނަތަން ފެނެއެވެ. އެމީހުން ކައިރިއަށް އައިސް ބައިސްކަލް މަޑުކޮށްލަމުން ހަސަންބެ ބޮލުގައި އޮތް ތާކިހާ ނަގާފައި ޖީބަށް ލިއެވެ. އަދި އެމީހުންނާ ސަލާން ކޮށްލިއެވެ.\n“މިސްކިތް ދޮށުން ދޯ ތިއައީ” މެނޭޖަރު ވާހަކަ ދެއްކީ ހަސަން ބެއާއެވެ.\n“އާން. ގަޑިއަށް އަންނަން ވެގެން އިތުރަށް މަޑުވެސް ކޮށްނުލާ މިއައީ . އަވަހަށް ހިނގާ އެތެރެއަށް” ދައުވަތު ދެމުން ހަސަންބެ އެތެރެއަށް ވަނެވެ.\nއެއީ އާދައިގެ ވަރަކަށް ހަދާފައިވާ ރީތި ގެއެކެވެ. ގޭގެ ބޭރުގައި ތެރޭގައި ތަރުތީބުން އިންދާފައިވާ މާގަސްތަކާއި ކުނި ނަގައި ސާފުކޮށްފައިވާ ގޯތި ތެރެއިން މިގޭގައި ދިރިއުޅޭ މީހުންގެ ސާފުތާހިރުކަމާއި ފާޑުވެރިކަން ދައްކުވައިދެއެވެ. ގޭގެ މައިދޮރުން އެތެރެއަށް ވަން ވަގުތު ކާތަކެތީގެ މީރުވަސް އެމީހުންނަށް މަރުހަބާ ކިޔެވެ. އެވަހާއެކު ބަނޑުހައިކަން ބްރާޔަން އަށް އިހްސާސް ކުރެވިގެން ދިޔައެވެ.\nވަކިން ހަދާފައި ހުރި ކާ ކޮޓަރީގައި ހުރި މޭޒެއްގެ މަތީގައި ތަރުތީބުން ކާތަކެތި އަތުރާފައި ހުއްޓެވެ. އެ މޭޒުމަތީގައި އިތުރު އެއްޗެއް ބަހައްޓާނެ ޖާގައެއް ނެތް މިންވަރަށް ނަން ހުސްކޮށް ތަކެތި ހުއްޓެވެ. ހަސަންބެ އެމީހުންނަށް އެތަކެތި ކިޔައިދެމުން ދިޔައެވެ. އަދި މޭޒުކައިރީގައި ހުރި ހަސަންބެގެ އަންހެނުން އަޒީޒާ ދައްކާލަމުން މިއީ ވަރަށް މީރުކޮށް ކައްކާ މޮޅު ކައްކާއެއްކަމަށް ބުނެ އަންހެނުންނަށް ތައުރީފު ކުރިއެވެ. ރަކި ހިނިތުންވުމެއްގައި ހުރި އަޒީޒާ އެމީހުންނަށް ސަލާން ކޮށްލަމުން މަސައްކަތުގައި ޝާމިލުވިއެވެ.\nއެ ކެއުން ބްރާޔަން އަށް މީރުވިއެވެ. އޮޅުއަލައާއި ރިހާކުރުފެނާއެކު ހުންޏާއި މިރުހާއި ލުބޯ އަދި ފިހުނުމަސް ލައިގެން ހަސަންބެގެ އަންހެނުން މޮޑެދިން ތަށިން ގަޔާވެގެން އިނދެ އޭނަ ކެޔެވެ. އެތަނުގައި ހުރި ކޮންމެ އެއްޗެއްވެސް މީރުވެފައި ރަހަ ރަނގަޅުކަމަށް ބްރާޔަން ގަބޫލުކުރިއެވެ. އަދި ވަކިން ޚާއްޞަކޮށް ފިހެފައި ހުރި ފަރުމަހުގެ ރަހަތައް ހުރިހާ ގޮތަކުން ވެސް ފުރިހަމައެވެ.\nކައިނިމިގެން ކުޑައިރުކޮޅަކު އެގޭގައި ތިބުމަށްފަހު އެމީހުން އެނބުރިދާން ނިކުތެވެ. ވިއްސާރައިގެ ކުލަވަރު ދައްކައި އުޑުމަތި ބަނަވާން ފަށާފައިވާތީ އަވަހަށް ހޮޓަލަށް ދާން އެމީހުން ބޭނުންވިއެވެ.\n“މާދަމާރޭ އެބައޮތް މިގޭގައި ބާބެކިއުއެއް. ބްރާޔަން ގޮވައިގެން އަންނަން ވާނެ އިނގޭ” ހަސަން ބެ އަނެއްކާ އިތުރު ދައުވަތެއް ދިނެވެ.\n“އަނެއްކާ ކޮން މުނާސަބާއެއްތަ” މެނޭޖަރު ސުވާލުކޮށްލިއެވެ.\n“އަހަރެންގެ ކޮއްކޮގެ 20 ވަނަ އުފަން ދުވަސް ފާހަގަކުރަން ކުޑަ ކަމެއް ބާއްވަން ކަމަށް. އެމީހުން ބޭނުންވަނީ ބާބެކިއު ހަދަން އެހެންވެ. ޖެހޭނެއެއްނު ބާބެކިއުގެ މީރު ރަހަވެސް ބްރާޔަން އަށް ދައްކާލަން ދޯ” ހީނލަމުން ހަސަންބެ ދިން ދައުވަތު އެމީހުން ގަބޫލުކުރީ ހިތުން ރުހުމުންނެވެ. ހަމަ އިއްޔެ ދިމާވި ހަސަންބެ އާއި އަދި މިއަދު ދިމާވި ހަސަންބެގެ އާއިލާ އޭނައަށް ހީވަނީ އޭނަގެ އަމިއްލަ ތިމާގެ މީހުން ހެންނެވެ. އެހާވެސް ހިތްހެޔޮވެފައި އެމީހުންގެ ގާތްކަން ބްރާޔަންއަށް އިހުސާސް ކުރެވުނެވެ.\nޖެހިގެން އައިރޭގައި އައުމަށް ހަސަންބެ ދައުވަތު ދީފައިވާތީ ބްރާޔަން ބޭނުންވީ ހަސަންބެގެ ކޮއްކޮގެ އުފަންދުވަސްކަމުން ކޮއްކޮއަށް ރަނގަޅު ހަދިޔާއެއް ހިފައިގެން ދިއުމަށެވެ. އެހެންކަމުން މެނޭޖަރާއެކު ކައިރި ސަރަހައްދުގައި ހުރި ފިހާރަތަކަށް އޭނަ ވަދެލިއެވެ. މެނޭޖަރު ބުނެދިން ގޮތުގައި އެއީ އަންހެން ކުއްޖެއްކަން އެނގުނެވެ. ވުމާއެކު މީރުވަސްދުވާ ރަނގަޅު ސެންޓުފުޅިއަކާއި ދެތިން ޗޮކްލެޓް އޭނަ ގަނެލިއެވެ. އަދި ވަރަށް ރީތިކޮށް ޕާރުސަލް ކުރުމަށްފަހު އެތަކެތި ގޮސް ބެހެއްޓީ އެރޭ ހަސަންބެ ބުނެފައި އޮތް ގަޑިއަށް އެގެއަށް ދާންވާ ވަގުތަށެވެ.\nއެދުވަހުގެ ގިނަ ވަގުތު އޭނަ ހޭދަކުރީ އަތިރިމަތީގައި ފޮތް ކިޔުމުގައެވެ. މޫދުގެ ލޮނުގަނޑު ފެންނަ ހިސާބުގައި ރާޅުތަކުގެ މަޑުމަޑު މިޔުޒިކުގެ އަޑުއިވޭ ހިސާބުގައި، ރުއްތަކުގެ ފިނި ހިޔަލުގައި އެގޮތަށް އޮވެވުނު އިރެއްވެސް އޭނައަކަށް ނޭނގުނެވެ. އިރު އޮއްސުމުން އޭނަ އެތަނުން ތެދުވެގެން ދިޔައީ ހަސަންބެ ދީފައިވާ ދައުވަތަށް އެގެއަށް ދިއުމަށް ތައްޔާރުވާށެވެ.\n“ކޮބާ ބާތްޑޭ ކުއްޖާ؟” މެނޭޖަރާއެކު ހަސަންބެ ބުނި ގަޑިއަށް އެގެއަށް ދިޔަ އިރު އެމީހުންގެ އިންތިޒާރުގައި ހަސަންބެ ހުރިތަން ފެނުމުން ބްރާޔަން އުފާވިއެވެ.\n“އެބަ އުޅޭ ރައްޓެހިންނާއެކު. ހިނގާ އެތެރެއަށް” އެމީހުން ގޮވައިގެން މިފަހަރު ހަސަންބެ ދިޔައީ ގޭގެ އެއްފަރާތެއްގައި ކުޑަ ގޮތަކަށް ތައްޔާރުކޮށްފައިވާ ހަފްލާ ކުރިއަށްދާ ތަނަށެވެ.\nހަސަންބެ އެމީހުންގެ ބަހުން ކޮންމެވެސް އެއްޗެއް ކިޔާފައި މީހަކަށް ގޮވާލިހެން ހީވިއެވެ. އެވަގުތު ރީތި ހަވީރީ ހެދުމެއްގައި ހުރި އަންހެން ކުއްޖަކު ހިނގާލާފައި އެމީހުންނާ ދިމާއަށް އަންނަތަން ފެނުނެވެ.\n“ދިޔެ؟؟” ހައިރާންކަން އެކުލެވޭ ނަޒަރަކުން ހަސަންބެ އަދި މެނޭޖަރުގެ މޫނަށް ބްރާޔަން ބަލާލިއެވެ. ނުގޮތަކަށް ހީނލައިގެން ބްރާޔަން އަށް ބަލަހައްޓައިގެން މެނޭޖަރުވެސް ހުއްޓެވެ.\n“ބްރާޔަން އަށް ވެސް ސަޕްރައިޒެއް ދޯ” ހީނލަމުން މެނޭޖަރު ބުންޏެވެ.\nއަންހެން ކުއްޖާ އައިސް އެމީހުންނާ ސަލާން ކޮށްލިއެވެ. ތެޅިތެޅި އޮތް ހިތަކާއެކު ބްރާޔަން އަންހެން ކުއްޖާގެ ފިނި އަތުގައި ހިފައި ސަލާންކޮށްލަމުން އުފަންދުވަހުގެ ތަހުނިޔާ ކިޔާލިއެވެ. އަދި ގެނައި ހަދިޔާ އެކުއްޖާއަށް ދިނެވެ. ޝުކުރު އަދާކޮށްލުމަށް ފަހު އަލުން ދިމާވީތީ އުފާކުރާ ކަމަށް އަންހެންކުއްޖާ ބުންޏެވެ. އަދި ދިން ހަދިޔާއަށްޓަކައި އިތުރަށް ޝުކުރު އަދާކުރިއެވެ.\n“އެނގޭދޯ އަހަރެން އަންނަކަން” އަންހެން ކުއްޖާގެ ކަންފަތް ދޮށުގައި ސިއްރު ސިއްރުން ބްރާޔަން ބުނެލިއެވެ.\n“އާން. ބޭބެ ބުނި. އަހަންނަށް އެނގޭ އިއްޔެ ކާން އައިކަން ވެސް ” ހީނލަމުން އޭނަ ބުނެދިނެވެ.\n“ދެން ކީއްވެ އިއްޔެ މިގޭގައި ނެތީ” ބްރާޔަން ޝަކުވާކޮށްލިއެވެ.\n“އަހަރެން އުޅެނީ މިގެއަކު ނޫނޭ. މިއީ މަންމައާއި އެއްބަނޑު އެއްބަފާ ބޭބެއެއް. މަންމަ އާއި އަހަރެން އުޅެނީ އެހެން ގެއެއްގައި. އިއްޔެ ކުޑަކޮށް ބިޒީވީމަ ނާދެވުނީ. ބޭބެ ކާރީގައި ދައުވަތުދޭން ވެސް ބުނީ މަށޭ” ލާނެތް ގޮތަކަށް ހީނލަމުން އަންހެން ކުއްޖާ އެހެން ބުނެފައި އެބަ އަންނަމޭ ބުނެ ބާރަށް ހިނގައި ގަތެވެ.\nމިރޭގެ މިވަގުތު މިތަނަށް އާދެވުނީތީ ގޮތް ނޭނގޭ އުފާވެރި އިހްސާސްތަކެއް ހަމަ ގައިމުވެސް އޭނައަށް ކުރުވައިފިއެވެ. އޭނަ މިތަނަށް އައީ މި އަންހެން ކުއްޖާ ފެންނާނެ ކަމަކަށް ނޫނެވެ. އަދި ހަދިޔާ ގަތީވެސް މިތަނުން އޭނައާއި ދިމާވި ޚާއްޞަ ކުއްޖަކަށް ދިނުމަށް ކަމަށްވެސް ނޭނގިއެވެ. މެނޭޖަރުވެސް ކުރިން ބުނެލިނަމަ ކިހާ ރަނގަޅު ހެއްޔެވެ.\nތަންކޮޅެއް ދުރުގައި ރަޙުމަތްތެރިންނާ އެކު ސަކަރާތް ޖަހަމުން މަޖާކުރަމުން ދިޔަ އަންހެން ކުއްޖާއަށް ބަލަން އޭނަ ދުރުގައި ހުރި ގޮނޑިއެއްގައި އިނެވެ. ހަސަންބެއާއި މެނޭޖަރު އޮލަވާހަކައެއްގައި ތިއްބެވެ. މިރޭ އަދި އިތުރަށް ބްރާޔަނަށް އެކުއްޖާ ރީތިވިއެވެ. އޭނަ އަޅައިގެން ހުރި ހެދުން ހަށިގަނޑާ ނުހަނު ގުޅެއެވެ. ހެދުން އެޅުމުގައި ފާޑުވެރިގޮތްގަނޑު އެބަހުއްޓެވެ. އެކުއްޖާއަށް ބަލަން ހުރި އިރު އޭނަގެ ކޮންމެ އަދާއެއް ބްރާޔަންގެ ނާރުތަކުގައި ކޮއްޓަމުން ދިޔައެވެ.\n“ފޫއްސެއް ނުވޭތަ؟ އިރުކޮޅަކުން އަންހެން ކުއްޖާ އައިސް އޭނަ ކައިރިއަށް ހުއްޓުނެވެ.\n“އާން ނުވޭ ފޫއްސެއް. މިތަނުގައި ތިބި ރީތި ކުދިންނަށް ބަލަން މިއިނީ” ބްރާޔަން އެކުއްޖާއާއި ދިމާކޮށްލިއެވެ.\n“އެންމެންނަށްތަ ނޫނީ މަށަށް އެކަނިތަ؟ ” އަންހެން ކުއްޖާ ހެމުން އަހާލިއެވެ. އޭނަ ހީނލާއިރު ކޮލުގައި އެޅިގެންދާ އަޑިކޮޅު ބްރާޔަން އަށް ވަރަށް ރީތިވިއެވެ.\n“މިތަނުގައި ތިބި ހުރިހާ ރީތި ކުދިންނަށް މި ބަލަނީ” ބްރާޔަން ވެސް އޭނަގެ ހުނުމުގައި ބައިވެރިވިއެވެ.\nއެރޭ އެތަނުން އޭނަ ދިޔައީ އަންހެން ކުއްޖާއަށް މެންދުރުގެ ކެއުމަށް ދައުވަތު ދީފައެވެ. އެކުއްޖާއާއި އެކު ވަގުތު ހޭދަކުރުމަށް ބްރާޔަން ބޭނުންވީ ކީއްވެގެން ކަމެއް ނޭނގެއެވެ. ބްރާޔަން ބޭނުންވީ އިތުރަށް އޭނަ ދެނެގަންނާށެވެ. ކީއްކުރާ ކުއްޖެއް ކަމާއި އޭނަގެ އާއިލާއެވެ.\n“އަންނާނަން ދޯ” މެންދުރުގެ ކެއުމަށް ދިން ދައުވަތު ގަބޫލުކުރިކަމުގެ ޔަގީންކަން ހޯދުމުގެ ނިޔަތުގައި ބްރާޔަން އަހާލިއެވެ.\n“ޔަގީނެއްނު. ކާން ވެއްޖެއްޔާ ދާނަން” ހެމުން އެކުއްޖާ ބުނެލިއެވެ.


Thaareekhuge therein3November - vNews.mv\nތާރީޚުގެ ތެރެއިން3ނޮވެމްބަރު\nފާތިމަތު ނަހުދާ ފާއިޒް 03 November 2021, 12:48\nމިއަދަކީ ތާރީޙުގެ ތެރެއިން ދިވެހިރާއްޖޭގެ މިނިވަންކަމާއި އަމަންއަމާންކަން ނަގާލަން ދިވެހީންގެ ތެރެއިން ބަޔަކު އަޑީގައި ތިބެ ބޭރުގެ ކުލީ ޓެރަރިސްޓުންގެ ބަޔަކާއި ގުޅިގެން ދިން އުދުވާނީ ހަމަލާ ނާކާމިޔާބުކޮށް، ދިވެހި ސިފައިން ރާއްޖެއަށް ނަސްރު ހޯދައިދިން ދުވަހެވެ. އަޅުގަނޑުމެން ފާހަގަކުރާ ދިވެހީންގެ ފަޚުރުވެރި ނަސްރުގެ ދުވަހެވެ.\nއެ ހާދިސާއަށް މިއަދު 33 އަހަރު ފުރިގެން ދާއިރު، އެދުވަހުގެ އުދުވާނީ ހަމަލާއަކީ ދިވެހީންގެ ހިތްތަކުނެ ދުވަހަކުވެސް ފިލައިގެން ނުދާނެ ހިތްދަތި ދުވަހެކެވެ.\n1988 ވަނަ އަހަރުގެ ނޮވެމްބަރު3ދުވަހުގެ ފަތިހު ރާއްޖެއަށް ދިމާވި އެންމެ ބޮޑު ނުރައްކަލަކީ ގައުމަށް ޚިޔާނާތްތެރި ޚާއިނުންތަކެއް އަވަށްޓެރި ސްރީލަންކާގެ ތަމަޅަ ބާޣީ ގްރޫޕެއްގެ އެހީގައި ރާއްޖެއަށް ހަމަލާދީ ރާއްޖޭގެ އަމަން އަމާންކަން ނިގުޅައިގަންނަން ކުރި މަސައްކަތެވެ.\nއެ ނުރައްކާތެރި ހަމަލާގައި، ކުށެއްނެތް އެތައް އާންމުންނެއް ޒަޚަމްވިއިރު ގައުމާއި ރައްޔިތުންނަށްޓަކައި މިގައުމު ދިފާޢުކުރަން ތިބި ސިފައިންގެ ފުރާނަވެސް ދިޔައެވެ. ބާޣީންގެ ހަމަލާތަކުގެ ޝިކާރައަކަށްވެ ޝަހީދުވި 8 ސިފައިންނާއި އާންމުންގެ 11 މީހުންނާއެކު ޖުމްލަ 19 މީހުން އެ އުދުވާނީ ހަމަލާގައި ޝަހީދުކޮށްލާފައި ވެއެވެ.\nއެދުވަހު ގައުމަށްޓަކައި ފުރާނަ އަތްމައްޗަށް ލައިގެން ނުކުމެ ފުރާނައިން ގުރުބާންވެވަޑައިގެންނެވި ޝަހީދު ހުސައިން އާދަމަކީ މުޅި ގައުމު ފަޚުރުވެރިވާ ދަރިއެކެވެ. ޝަހީދު ހުސައިން އާދަމް އެދުވަހު ވެވަޑައިގެންނެވި ގުރުބާނީގެ ސަބަބުން ދުޝަމަނުންގެ ރޭވުން ނާކާމިޔާބު ވެގެންދިޔައެވެ.\nއެދުވަހުގެ ހަމަލާއާއި ގުޅިގެން އޭރުގެ ރައީސުލްޖުމްހޫރިއްޔާ އަލްއުސްތާޛް މައުމޫން އަބްދުލްގައްޔޫމް ރާއްޖެ ދިފާއުކުރެއްވުމަށްޓަކައި ބޭރުގެ ގައުމުތަކުގެ އެހީތެރިކަމަށް އެދިވަޑައިގެންނެވިއެވެ. އެދުވަހު ރާއްޖެއަށް އެހީތެރިކަން ފޯރުކޮށްދިން ގައުމަކަށް އެންމެ ފާހަގަކޮށްލެވެނީ އަވައްޓެރި އިންޑިއާއެވެ.\nއެގޮތުން، ކުލީ ސިފައިން ރާއްޖެއަށް ހަމަލާ ދޭންފެށިތާ 17 ވަރަކަށް ގަޑިއިރު ތެރޭ ކަނޑާއި ވައިގެމަގުން އިންޑިއާ ސިފައިން ރާއްޖެއައިސް ހަރަކާތްތެރިވާން ފެށިއެވެ.\nގައުމަށްޓަކައި ފުރާނައިން ގުރުބާންވި، ސިފައިންގެ ގުރްބާނީ އާއި ހިތްވަރުން އަދި ދިވެހި ރައްޔިތުން އެދުވަހު ދައްކައިދިން އެކުވެރިކަމާއި އެއްބައިވަންތަކަމުގެ ސަބަބުން ދިވެހިންނަށް ނަސްރު ލިބުނެވެ.\nމިއަދު ފާހަގަކުރަމުން މިދަނީ އެ ނަސްރު ލިބުނު ދުވަހެވެ. އެދުވަހު އެތައް ފުރާނައެއް އަޅުގަނޑުމެންނާއި ވަކިވެގެން ދިޔައިރު، އެ އަބްޠާލުން ވަނީ މި ދިވެހި ގައުމުގައިވާ މާތްވެގެންވާ އިސްލާމްދީން ހިމާޔަތްކޮށްދީފައެވެ. މި ވަޠަންގެ މިނިވަންކަން ދެމެހެއްޓުމަށްޓަކައި ފުރާނަ ޤުރުބާންކޮށްފައެވެ.\nނަސްރުގެ ދުވަހު މިޤައުމަށް ދިމާވި އުދުވާނީ ހަމަލާއާއި އޭގެކުރިން މި ކުޑަކުޑަ ރާއްޖެ އަޅުވެތިވި ޕޯޗުގީޒުންނާއި މަލާބާރީންފަދަ އިސްތިއުމާރީ ބާރުތަކުން ދީފައިވާ ހަމަލާތަކަކީ މިއަދު އެކަންކަމުން ޢިބްރަތް ހާސިލް ކުރަންޖެހޭ ހާދިސާތަކެކެވެ.\nމިފަދަ ބިރުވެރި ހާދިސާތަކުން، އިބުރަތް ލިބިގަނެ، ބޭރު ގައުމުތަކުގެ އަތްދަށަށް މި ގައުމު ނުގޮސް މިނިވަންކަން މަތީ ދެމިއޮތުމަށާއި އިސްލާމްދީން ހިމާޔަތްކުރުމަށް މަސައްކަތްކުރުމަކީ އެންމެންގެ ޒިންމާއެކެވެ.\nނަސްރުގެ ދުވަސް ރިޕޯޓް\nބަޔަކު ވަރަށް ބިރުން މިދުވަސް އަންނާތީ ހީކަރުވާ ކަހަލަ.ހަމަ ގައިމުވެސް މިހާރު މިދުވަސް ރާއްޖޭގައި އެއްވެސް ސިފައެއްގައި ފާހަގަ ނުކުރާނެކަން މިއީ ކަށަވަރު ކަމެއް. މީގެން ވަރަށް ބޮޑުކަމެއް އަހަރެމެންނަށް ފާހަގަ ވޭ. މިދުވަސް ފާހަގަ ކުރިއަސް ނުކުރިއަށް ހަގީގަތެއް އޮޅުވައެއްވެސް ނުލެވޭނެ. އަހަރެމެން މިކަމަކަށް މި ޚާއިނުންނަށް މަޢާފެއްވެސް ނުކުރާނަން\nއެއްމެ އަޖައިބުވާ ކަމަކީ މިއޮށްފަދަ ދުވަހު ގައުމީ ޓީވީން މިކަމާއި ގުޅުންހުރި ޕްރޮގްރާމް ގަނޑެއް ނުވަތަ މީހަކަު އަރާ އެއްމެ ކުޑަމިނުން މިކަމާއި ގުޅޭ ކަމެއްގައި އަނގައިން ބުނާތަންވެސް ވެސް ނުފެނުނު. ހިތާމައިގެ ކޮޅެއްނެތް. ކޮންމެ ގޮތެއްވިޔަސް ރާއްޖޭގެ އެތައް ބައެއްގެ ފުރާނަ ގޮސްފައިވާ މިނުރައްކާތެރި ދުވަހުގެ ހަނދާންތައް އަހަރެމެންގެ ހިތަކުން ނުފިލާނެ.\nމިއަދު މީ ސަރުކާރު ބަންދު ދުވަހެއްގެ ގޮތުގައި ހަދާފަ އޮތެއްކަމަކު މިދުވަހުގެ އިހުސާސް ރާއްޖޭގެ ރައްޔިތުންނަށް ވިޔަ ނުދިނުމަށް އުޅޭ މަންޒަރު ވަރަށް ފެންނަ ކަހަލަ\nމިއަދު ވިސްނާލަން ޖެހޭ އެއްކަމަކީ މި ގައުމަށް ގައްދާރުވި އެތައްބަޔަކު މިދުވަސް ރާއްޖޭގައި ފާހަގަ ކުރުމަށްވެސް ހުރަސްއަޅާ އެކަން ފޮރުވާ މީ ނުވާކަމެއްގެ ގޮތުގައި ހަދަމުންދާކަން.


Construction Dhaairaa Ge Is Beyfulhunnai Gasim Bahdhalkurahvaifi - Vaguthu\nކޮވިޑް-19: ހާލަތަށް ބަދަލެއް ނައިސް އަދަދުތައް މައްޗަށް - 18 ގަޑިއިރު ކުރިން\nކޮންސްޓްރަކްޝަން ދާއިރާގެ އިސް ބޭފުޅުންނާއި ގާސިމް ބައްދަލު ކުރައްވައިފި\n2 އަހަރު ކުރިން ( ޖެނުއަރީ 24, 2019 )\nގާސިމް އެމްއެންއޭސީއައިގެ ބޭފުޅުންނާއި ބައްދަލު ކުރައްވަނީ – ފޮޓޯ: މަޖިލިސް\nރާއްޖޭގެ ކޮންސްޓްރަކްޝަން އިންޑަސްޓްރީގެ މަސައްކަތްތަކާއި ބެހޭ ގޮތުން، އެ އިންޑަސްޓްރީ ތަމްސީލް ކުރައްވާ މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި)ގެ ހިންގާ ކޮމެޓީގެ ބޭފުޅުން ރައްޔިތުންގެ މަޖިލީހުގެ ރައީސް އޮނަރަބަލް ޤާޞިމް އިބްރާހީމާ މަޝްވަރާ ކުރައްވައިފިއެވެ.\nރައްޔިތުންގެ މަޖިލީހުގެ އިދާރާ އިން ވިދާޅުވީ މިމަޝްވަރާތައް ކުރެއްވީ، މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީގެ ރައީސް ޢަބްދުﷲ މުޙައްމަދާއި އެޖަމިއްޔާގެ ހިންގާ ކޮމެޓީގެ މެންބަރުން، ރައްޔިތުންގެ މަޖިލީހުގެ ރައީސް އަރިހަށް ކުރެއްވި އިޙުތިރާމްގެ ޒިޔާރަތުގައެވެ.\nރައްޔިތުންގެ މަޖިލިސް ކުރާގޭގައި ބޭއްވެވި މިބައްދަލުކުރެއްވުމުގައި، ކޮންސްޓްރަކްޝަން އިންޑަސްޓްރީއަށް ދިމާވާ ގޮންޖެހުންތަކާއި އެކަންކަން ހައްލުކުރާނެ ގޮތްތަކާއިބެހޭ ގޮތުން އެމްއެންއޭސީއައިގެ ބޭފުޅުންނާއި ރައްޔިތުންގެ މަޖިލީހުގެ ރައީސް މަޝްވަރާ ކުރެއްވި ކަމަށް މަޖިލީހުގެ އިދާރަ އިން ވިދާޅުވިއެވެ.\nމި ބައްދަލުކުރެއްވުމުގައި އެމްއެންއޭސީއައިގެ ރައީސް ޢަބްދުﷲ މުޙައްމަދު ދެއްކެވި ވާހަކަފުޅުގައި ރައްޔިތުންގެ މަޖިލީހުގެ ރައީސްއަށް މަރުޚަބާ ވިދާޅުވެ، ރައްޔިތުންގެ މަޖިލީހުގެ މަސައްކަތްތަކަށް ކާމިޔާބީއަށް އެދިވަޑައިގެންނެވިއެވެ.\nއަދި ކޮންސްޓްރަކްޝަން އިންޑަސްޓްރީގެ ކަންކަން ރަނގަޅު ކުރުމަށް އަޅަމުންދާ ފިޔަވަޅު ތަކާއިބެހޭ ގޮތުންނާއި އިންޑަސްޓްރީގައި މަސައްކަތް ކުރައްވާ ފަރާތްތަކަށް ދިމާވާ ގޮންޖެހުންތަކާއިބެހޭ ގޮތުން އެމްއެންއޭސީއައިގެ ހިންގާ ކޮމެޓީގެ ބޭފުޅުން ރައްޔިތުންގެ މަޖިލީހުގެ ރައީސްއަށް މަޢުލޫމާތު އެރުވި ކަމަށް މަޖިލީހުގެ އިދާރާ އިން ވިދާޅުވިއެވެ.\nއެމްއެންއޭސީއައިގެ އިސް ބޭފުޅުން މަޖިލިސް ރައީސާއި ބައްދަލު ކުރެއްވި އިރު ކޮންސްޓްރަކްޝަން މަސައްކަތް ކުރާ ސައިޓްތަކުގެ ސަލާމަތީ ފިޔަވަޅުތައް ދައްވުމުން ގިނަ ރައްޔިތުން ގެންދަނީ ކަންބޮޑުވުން ފާޅުކުރަމުންނެވެ.\nގާސިމް ރިސޯޓްގައި ހުންނެވީ ހެޔޮގޮތަކީ ހުރި ތަނެއްގައި ދެމިހުރުންކަމަށް ގަބޫލުކުރައްވާތީ - ޖޭޕީ\nގާސިމްގެ ވިލާ ރިސޯޓަށް މީހުން ހޯދަނީ\nމިއަދުގެ ބައިވެރިން ފެބްރުއަރީ ހަތެއްގައި ކުރި ކަންކަން ހަނދާން ނުނެތޭނެ: ނަޝީދު\nޖެނުއަރީ 24, 2019 12:18\nމިހާ ގިނަ ބައްދަލުވުންތަށް ކުރިޔަށް ދާތަން ބަލަން އައްނިޔަކަށް ކެތެއް ނުވާނެ.\nމާދަމާ ކޮށްމެވެސް ބައްދަލުވެމެއް ބާއްވައި މިކަން ހިހޫކޮށްލަން އުޅޭނެ\nޖެނުއަރީ 24, 2019 12:23\nމިހާރު ހީވާކަހަލަ ....... ޤއުމުގެ ރައީސަކީ ޤާސިމޭ! މަރުޙަބާ ޤާސިމްބެ! ކޮބައި މިހާރު މުއައްޒަފުންގެ ސާވިސްޗާޖު ހަމައަށް ދެނީ ކޮން އިރަކުންތަ؟\nޖެނުއަރީ 24, 2019 13:45\nމިޖެހެނީ ކޮންފަދަ ކަމެއް ރައްޔިތުންގެ މަޖިލިސް ގެ ރައީސް ގެ ހައިސިއްޔަތު އޮޅުނީތަ. ޏުވަތަ ބޯގޮވީތަ؟


vnews - Israel aa dhekolhah masakkai kuraa kamah bune America UNESCO in vakivejje\nއިސްރާއީލާ ދެކޮޅަށް މަސައްކަތް ކުރާކަމަށް ބުނެ އެމެރިކާ ޔުނެސްކޯއިން ވަކިވެއްޖެ\nޔުނެސްކޯގެ ލޯގޯ - ފޮޓޯ: އޭ.އެފް.ޕީ\nއދގެ ތައުލީމާއި، ސައިންސާއި ޘަގާފަތާބެހޭ ޖަމްއިއްޔާ، ޔުނެސްކޯއިން އެމެރިކާ ވަކިވުމުން އެ ޖަމްއިއްޔާގެ ވެރިޔާ ހިތާމަ ފާޅުކުރައްވައިފިއެވެ.\nޔުނެސްކޯގެ ޑިރެކްޓަރ ޖެނެރަލް އައިރީނާ ބޮކޯވާ ވިދާޅުވީ، އެ ޖަމްއިއްޔާއިން ވަކިވުމަށް އެމެރިކާއިން ނިންމި ނިންމުމާމެދު ވަރަށް ބޮޑަށް ހިތާމަކުރައްވާ ކަމަށެވެ.\n"ޔުނެސްކޯއިން ވަކިވުމަށް އެމެރިކާއިން ނިންމުމަށް ވަރަށްބޮޑަށް ހިތާމަކުރާކަން ހާމަކުރަން" އައިރީނާ ބޮކޯވާ ނެރުއްވި ބަޔާނެއްގައި ވިދާޅުވެފައި ވެއެވެ.\nއެމެރިކާ ޔުނެސްކޯއިން ވަކިވުމަށް ނިންމީ، ޔުނެސްކޯއަކީ އިސްރާއީލާ ދެކޮޅަށް ވަރަށް ބޮޑަށް މަސައްކަތްކުރާ، ވަކިފަރާތަކަށް ޖެހިގެން މަސައްކަތް ކުރާ ޖަމްއިއްޔާއެއް ކަމަށް ބުނެއެވެ.\nއެމެރިކާގެ ޚާރިޖިއްޔާގެ ތަރުޖަމާނު ހެދަރ ވިދާޅުވީ، ޔުނެސްކޯގައި އެމެރިކާ ތަމްސީލު ކުރުމުގެ ބަދަލުގައި ދެން މަސައްކަތް ކުރާނީ އޮބްޒާވަރެއްގެ ހައިސިއްޔަތުން ކަމަށެވެ.\nހެދަރ ވިދާޅުވީ، ޔުނެސްކޯއިން އެމެރިކާ ވަކިވިކަން ޔުނެސްކޯގެ ވެރިޔާ އައިރީނާއަށް މިއަދު އަންގަވާފައިވާ ކަމަށެވެ.\n"މިއީ ލުއިގޮތަކަށް ނިންމި ނިންމުމެއްނޫން. ޔުނެސްކޯގެ އަމަލުތައް ހުރިގޮތުން އެމެރިކާއިން ވަރަށް ބޮޑަށް ކަންބޮޑުވޭ. އެ ޖަމްއިއްޔާއަށް އަސާސީ ބޮޑެތި އިސްލާހްތައް ގެންނާންޖެހޭ. އަދި ޔުނެސްކޯ ތެރެއިން އިސްރާއީލާ ދެކޮޅަށް ހިންގާ ހަރަކާތްތައްވެސް ހުއްޓުވަންޖެހޭ" އެމެރިކާގެ ޚާރިޖިއްޔާގެ ތަރުޖަމާނު ވިދާޅުވިއެވެ.\nއެމެރިކާއިން ޔުނެސްކޯ ދެކެ އެންމެ ފުރަތަމަ ރުޅިއައީ، ޔުނެސްކޯގެ ފުރިހަމަ މެމްބަރުކަން 2011 ވަނަ އަހަރު ފަލަސްތީނަށް ދިނުމާ ގުޅިގެންނެވެ. އެދުވަހުން ފެށިގެން އެމެރިކާއިން ޔުނެސްކޯއަށް އެއްވެސް ޚަރަދެއް ނުކުރެއެވެ. އެކަމަކު އެގްޒެކެޓިވް ބޯޑުގައި އެމެރިކާ ތަމްސީލު ކުރެއެވެ.\nއެމެރިކާއިން އެންމެފަހުން ރުޅިއައީ، ފަލަސްތީނުގެ ހުޅަނގު އައްސޭރީގެ ހަބްރޫންގެ މުސްކުޅި ސިޓީ، ދުނިޔޭގެ ތަރިކައިގެ ލިސްޓްގައި ހިމެނުމަށް ޔުނެސްކޯއިން މިއަހަރުގެ ޖުލައިމަހު ފާސްކުރުމާ ގުޅިގެންނެވެ. ޔުނެސްކޯގެ ގަރާރުގައި ފަލަސްތީނުގެ ނަން އޮތް ނަމަވެސް އިސްރާއީލުގެ ވާހަކަ ނެތުމުން އެމެރިކާގެ އިތުރުން އިސްރާއީލުވެސް ވަރަށް ބޮޑަށް ރުޅިއައިސް ޔުނެސްކޯއަށް ބަހުގެ ހަމަލާތައް ދީފައި ވެއެވެ.\nޔުނެސްކޯގެ އެނިންމުމާ ގުޅިގެން އެމެރިކާއިން އދއަށް ކަނޑައަޅާފައި ހުންނަވާ އެމްބަސެޑަރ ނިކީ ހޭލޭ ވަގުތުންވަނީ، އެމެރިކާއާއި ޔުނެސްކޯއާ ދެމެދު އޮންނަ ގުޅުން އަލުން މުރާޖައާ ކުރައްވާނޭ ކަމަށް ވިދާޅުވެ އިންޒާރު ކުރައްވާފައެވެ. ނިކީ ހޭލޭ ވިދާޅުވީ، ހަބްރޫންގެ މުސްކުޅި ސިޓީ ފަލަސްތީނަށް ނިސްބަތްވާ ދުނިޔޭގެ ތަރިކައެއް ކަމުގައި ކަނޑައެޅުމަކީ ޔުނެސްކޯއިން ދުނިޔޭގެ ތާރީޚަށްވެސް ދިން ގެއްލުމެއް ކަމަށެވެ.\nނިކީ ހޭލޭ އެމްބަސެޑަރ ކަމަށް ވަޑައިގެންނެވިފަހުން އދގެ ތެރެއިން އިސްރާއީލަށް ތާއީދުކޮށް އަދި ފަލަސްތީނާ ދެކޮޅަށް ގަދައަޅައި މަސައްކަތް ކުރައްވަމުން ގެންދަވާކަން ފަލަސްތީނުން ވަރަށް ބޮޑަށް ފާހަގަކުރެއެވެ.\nފަލަސްތީނަކީ މިނިވަން ދައުލަތެއް ކަމަށް ބަލައިގަނެވޭފަދަ އެއްވެސް ކަމެއް ކުރުމަކީ އެމެރިކާއިން ދެކޮޅުހަދާ ކަމެކެވެ. އެމެރިކާއިން ގަބޫލުކުރަނީ މެދުއިރުމަތީގެ ސުލްހައަށް މަޝްވަރާތަކެއް ކުރެވި އެއްބަސްވުމަކަށް އާދެވެންދެން ފަލަސްތީނަށް ފުރުސަތު ދެވިގެން ނުވާނޭ ކަމަށެވެ.\nއެމެރިކާ ޔުނެސްކޯއިން ވަކިވި މިދަނޑިވަޅަކީ އެ ޖަމްއިއްޔާގެ މިހާރުގެ ޑިރެކްޓަރ ޖެނެރަލް އައިރީނާ ބޮކޯވާގެ ބަދަލުގައި އާ ޑިރެކްޓަރ ޖެނެރަލްއެއް އިންތިޚާބު ކުރުމުގެ ފޯރިވެސް ވަރަށް ގަދަވެފައިވާ ދަނޑިވަޅެއްގައެވެ.\nޑިރެކްޓަރ ޖެނެރަލް އިންތިޚާބު ކުރުމަށް ޔުނެސްކޯގެ ބޯޑުގައި ހިމެނިވަޑައިގަންނަވާ 58 މެމްބަރު ގައުމުގެ މެދުގައި މިދިޔަ ހުކުރު ދުވަހުން ފެށިގެން މިހާތަނަށް ތިން ބުރެއްގެމަތިން ސިއްރު ވޯޓް ނަގާފައިވާއިރު، މަގާމު ކަށަވަރު ކުރުމަށް ބޭނުންވާ 30 ވޯޓް އެއްވެސް ކެންޑިޑޭޓަކަށް ނުލިބެއެވެ.\nމަގާމަށް އެންމެ ގާތުން ވާދަކުރައްވަނީ ދެބޭފުޅުންނެވެ. އެއީ، ޔުނެސްކޯގެ މައި މަރުކަޒު ހުންނަ ފަރަންސޭސިވިލާތުގެ ބޭފުޅެއް އަދި ފަރަންސޭސި ސަރުކާރުގެ ކުރީގެ ކަލްޗުރަލް މިނިސްޓަރ އޮދުރޭ އަޒޫލޭއާއި، ގަތަރު ސަރުކާރުގެ ކުރީގެ ކަލްޗުރަލް މިނިސްޓަރ ހަމަދު ބިން އަބްދުލް އަޒީޒް އަލް-ކަވާރާއެވެ. އެންމެ ފަހުބުރުގެ ވޯޓްގައި މިއިން ކޮންމެ ބޭފުޅަކަށްވެސް ލިބިވަޑައިގެންފައިވަނީ 18 ވޯޓެވެ.\nމިދެބޭފުޅުންނަށްވުރެ ވޯޓްގެ ތަފާތުން ފަހަތުގައި އުޅުއްވާ ބޭފުޅުންނަކީ މިސްރުގެ މޫޝިރާ ޚައްތާބު 13 ވޯޓް، ޗައިނާގެ ޓަންގް ކިޔަން5ވޯޓެވެ.\nޑިރެކްޓަރުންގެ ބޯޑުން ފާސްކުރާ ކެންޑިޑޭޓެއްގެ ނަންފުޅު ހުށަހެޅޭނީ ނޮވެމްބަރުމަހު ބާއްވާ ޔުނެސްކޯގެ އާންމު ޖަލްސާއަށެވެ. ޑިރެކްޓަރ ޖެނެރަލްގެ މަގާމު މުޅީން ކަށަވަރު ވެގެންދާނީ ޔުނެސްކޯގެ މެމްބަރު 195 ގައުމުގެ މެދުގައި ވޯޓެއް ނަގައި ފާސްކުރުމުންނެވެ.


Roadh vehlumah thahyaaru kurumugai mees media medhuverikoh ekaku anekakaa vaadha kuraa than feney ރޯދަ ވީއްލުމަށް ތައްޔާރުކުރުމުގައި މީސްމީޑިއާ މެދުވެރިކޮށް އެކަކު އަނެކަކާ ވާދަކުރާތަން ފެނޭ: ހުކުރުޚުތުބާ – Ilm Roadh vehlumah thahyaaru kurumugai mees media medhuverikoh ekaku anekakaa vaadha kuraa than feney\nރޯދަ ވީއްލުމަށް ތައްޔާރުކުރުމުގައި މީސްމީޑިއާ މެދުވެރިކޮށް އެކަކު އަނެކަކާ ވާދަކުރާތަން ފެނޭ: ހުކުރުޚުތުބާ\nރޯދަ ވީއްލުމަށް ތައްޔާރުކުރުމުގައި މީސްމީޑިއާ މެދުވެރިކޮށް އެކަކު އަނެކަކާ ވާދަކުރާތަން ފެންނަ ކަމުގައި މިއަދުގެ ހުކުރުޚުތުބާގައި ވިދާޅުވެއްޖެއެވެ.\nމިކަން ބަޔާންކޮށް ޚުތުބާގައި ވިދާޅުވީ ” އަހަރެމެން ހޭދަކުރަމުން މިދާ ބަރަކާތްތެރި ރަމަޟާން މަހަކީ، ޢާއްމު ގޮތެއްގައި އިސްރާފުކުރުން ބޮޑު މަހެކެވެ. ރަމަޟާންމަހު ރޯދަ ވީއްލުމަށްޓަކައި، ތަފާތު އެތައް ބާވަތެއްގެ ކާބޯތަކެތި ތައްޔާރު ކުރުމަކީ މިއަދުގެ ދުނިޔޭގައި މުސްލިމުންގެ އާދައެކެވެ. މީސްމީޑިއާ މެދުވެރިކޮށް، މިކަމުގައި އެކަކު އަނެކަކާ ވާދަކުރާތަން ވެސް ފެނެއެވެ. މީގެތެރެއިން އެމީހުން ބޭނުންކުރަނީ، ވަރަށް މަދު އެތިކޮޅެކެވެ. ކެއުމަށް ތައްޔާރު ކުރާ ގިނަ އެއްޗެހި އުކާލެވެނީ ކުނިގޮނޑަށެވެ. މިއީ ކިހާ ބޮޑު އިސްރާފެއް ހެއްޔެވެ؟ އިސްރާފު ކުރުމަކީ، މުސްލިމުންގެ ސިފައެއް ނޫނެވެ. އެއީ ޝައިޠާނީ ޢަމަލެކެވެ.”\nއިސްރާފު ކުރުމަކީ، ކޮންމެ ކަމެއްގައި ވެސް ޙައްދު ފަހަނަޅައި ދިޔުމެވެ. އެއީ ހަމައެކަނި ކެއިން ބުއިމާއި، ޚަރަދުބަރަދާ ގުޅިފައިވާ ކަމެއް\nނޫނެވެ. އުރެދުންތަކަށް އަރައިގަތުން ގިނަކޮށް، ކުފުރުވުމާ ހަމައަށް ހިނގައްޖެނަމަ، އެއީ ވެސް އިސްރާފު ކުރުމެކެވެ. މާތް ﷲ ވަޙީ ކުރައްވާފައި ވެއެވެ. މާނައީ: “އަދި ހަމަކަށަވަރުން، ފިރުޢައުނަކީ، ބިމުގައި ﷲ ވަރަށް ބޮޑާވެގެން އުޅުނު މީހެކެވެ. އަދި ހަމަކަށަވަރުން، އޭނާވަނީ (އަނިޔާވެރިކަމާއި،ފަސާދަވެރިކަމުގައި) ހައްދު ފަހަނަޅާފައިވާ މީހުންގެ ތެރެއިންނެވެ.”\nމިއަދު އިސްރާފުކުރުން ވަނީ، ބޮޑު ވަބާއަކަށް ވެފައެވެ. ތަނަވަސް މީހުން އިސްރާފު ކުރާއިރު އަތްމަތިދަތި މީހުންވެސް އިސްރާފު ކުރުމަށް ޓަކައި ދަރަނި ނަގަމުންދާތަން ފެނެއެވެ. ދަރަނި ނަގާ މީހުންގެ ބަހަނާއަކީ، އެއީ ޒަމާނާއެކު ފައިހަމަކުރުމަށް ޓަކައި ކުރަން ޖެހޭނެ ކަމެކެވެ. އެއީ މުސްލިމުންގެ ސިފައެއް ނޫނެވެ. މުސްލިމުންނަކީ ލިބޭ އެއްޗަކުން ހަމަޖައްސައިގެން އުޅޭ ބައެކެވެ. މުސްލިމުންގެ ކިބައިގައި ހުންނަން ޖެހޭ ބައެއް ސިފަތައް ބަޔާން ކުރައްވައި، މާތް ﷲ ވަޙީ ކުރައްވާފައި ވެއެވެ. މާނައީ: “އަދި އެއުރެންނީ، އެއުރެން ހޭދައެއް ކޮށްފިނަމަ އިސްރާފު ނުކުރާ، އަދި މުށްބާރުވެސް ނުކުރާ، އަދި އެ ދެމެދުގައި މެދުމިންވެ ތިބޭ މީހުންނެވެ.”


ކުމުންދޫގައި ހަލުވިކަމާއެކު ފާނަބަސަންދު ފެތުރެނީ | Jazeera\tކުމުންދޫގައި ހަލުވިކަމާއެކު ފާނަބަސަންދު ފެތުރެނީ - Jazeera\nކުމުންދޫގައި ހަލުވިކަމާއެކު ފާނަބަސަންދު ފެތުރެނީ\nނަފްހާ ހަމީދު February 11, 2020 71 views0\nހދ.ކުމުންދޫގައި ހަލުވިކަމާއެކު ފާނަބަސަންދު ފެތުރެމުންދާކަމަށް އެރަށު ކައުންސިލުން ހާމަކޮށްފިއެވެ.\nމިބަލީގައި ގައިގައި ބިހިތަކެއް ނެގުމާއެކު ގަދަޔަށް ހުންއާާދެެއެެެެވެ. އަދި މިބައްޔަކީ ފަސޭހައިން އެކަކު ގައިން އަނެކަކު ގަޔަށް ފެތުރޭ ބައްޔެކެވެ.\nކުމުންދޫގެ ރައީސް ހާމަކުރައްވާފައިވާ ގޮތުގައި މިބަލި އެރަށުގައި ހަލުވިކަމާއެކު ފެތުރެމުންދާތާ ތިން ހަފްތާވަރު ވެފައިވާއިރު މިހާރު ރަށުގައި ހުންނަ ފާރމަސީއިން ގިނަ ވެކްސިންތަކެއް ވަނީ ހުސްވެފައެވެ. "މިހާރު ގިނަ ބަޔަކު ވެކްސިން ޖަހަމުންދަނީ. އެކަމަކު ރަށުގައި ހުންނަ ފާމަސީން އެކަށީގެންވާ ވަރަށް ވެކްސިން ނުލިބޭ." ކަމަށް އޭނާ ވިދާޅުވިއެވެ.\nމި ކަމާއި ގުޅިގެން ކުމުންދޫގެ ސިއްޙީ މަރުކަޒުން ނެރުނު އިއުލާނެއްގައި ބުނެފައިވަނީ މި ދުވަސްވަރު ހަލުވިކަމާއެކު ފާނަބަސަންދު ފެތުރެމުންދާތީ މި ބައްޔަކީ ވަރަށް ފަސޭހައިން ގައިން ގަޔަށް އަރާ ބައްޔެއްކަމުން ބަލި ފެތުރުން ކޮންޓްރޯލް ކުރުމަށް ކެއްސާ ކިނބިހި އަޅާއިރު އަނގަޔާ ނޭފަތް ނިވާކުރުމަށާއި ގިނައިން ސައިބޯނި ލައިގެން އަތްދޮވުން ނުވަތަ ސެނަޓައިޒާ ބޭނުން ކުުރުމަށް އިލްތިމާސް ކޮށްފައިވެއެވެ.\nމީގެ އިތުރުން ބަލިޖެހިފައިވާ މީހުން ބަލި ރަނގަޅު ވަންދެން ގޭގައި މަޑުކުރުމަށާއި ބަލި މީހާވަކިން ގެންގުޅެ، އެ ބަލި ޖެހިފައިވާ މީހާ ބޭނުން ކުރާތަކެތި ވީވަރަކުން އަތްލުން މަދުކޮށް ކޮންމެ ދުވަހަކު ދޮވުމަށްވެސް އިއުލާނުގައި ބުނެފައި ވެއެވެ.\nބަލީގެ އެއްވެސް ޢަލާމާތެއް ފެނިއްޖެނަމަވީއެންމެ އަވަހަކަށް ޑޮކްޓަރަށް ދެއްކުމަށް ކުމުންދޫގެ ރައްޔިތުންނަށް މި އިއުލާނުގައި އިލްތިމާސް ކުރެއެވެ


މި މިނިސްޓްރީގެ ތިރީގައި މިވާ މަޤާމަށް އިޢުލާން ކުރަމެވެ.\nއެންޓި-ހިއުމަން ޓްރެފިކިންގ ޔުނިޓް/\nލޭބަރ އެންޑް އެމްޕްލޯއިމަންޓް ސެކްޝަން\nމަޤާމް އޮތް އޮފީހުގެ ނަން:\nމިނިސްޓްރީ އޮފް އިކޮނޮމިކް ޑިވެލޮޕްމެންޓް / ކ.މާލެ\n-/ 5,020 ރުފިޔާ\n-/ 1,500 ރުފިޔާ\n1. ސަޕޯޓިންގ ކޯ އެލަވަންސް2: 700/- ރުފިޔާ\n2. ސްޕެޝަލް ޑިއުޓީ އެލެވަންސް: އަސާސީ މުސާރައިގެ 35%\n3. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުގެ މަތިން ބޭސް ފަރުވާގެ ޙިދުމަތް.\n5. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\n1. ރާއްޖޭގައި މަސައްކަތްކުރާ ބިދޭސީންނަށް ކޯޓާ ދޫކުރުމާއި ގުޅިގެން ކުރަންޖެހޭ އިދާރީ މަސައްކަތްތައް ކުރުން.\n2. ނެޝަނަލް ސްޓިއަރިންގ ކޮމިޓީ އޮން އެންޓި ހިއުމަން ޓްރެފިކިންގގެ ސެކްރެޓޭރިއަޓްގެ އިދާރީ މަސައްކަތްކުރުން.\n3. އެންޓި ހިއުމަން ޓްރެފިކިންގގެ ނެޝަނަލް އެކްޝަން ޕްލޭނަށް ޢަމަލުކުރުމަށްޓަކައި ސަރުކާރުގެ ކަމާގުޅޭ އެޖެންސީތަކާއެކު ވިލަރެސްކުރުމާއި ކަމާގުޅޭ އިދާރީ މަސައްކަތްކުރުން.\n4. އެންޓި ހިއުމަން ޓްރެފިކިންގއާގުޅޭ ޤާނޫނުތަކާއި ޤަވައިދުތަކަށް ޢަމަލުކުރުމަށް ކުރަންޖެހޭ މަސައްކަތްކުރުން.\n5. ޔުނިޓްގެ މަސައްކަތްތަކާއި ގުޅޭގޮތުން އަންނަ ސިޓީތަކަށް ޖަވާބުދިނުމާއި GEMS އަޕްޑޭޓްކުރުން.\n6. ސެކްޝަން/ޑިވިޜަން/ޑިޕާޓްމަންޓްގެ އެހެންމުވައްޒަފުންނާއި ގުޅިގެން މަސައްކަތް ކުރުމާއި ޗުއްޓީގައި ނުވަތަ ސަލާމުގައި ތިބޭ މުވައްޒަފުންގެ މަސައްކަތްތައް ޙިއްސާކުރުމާއި މިނިސްޓްރީގެ ފަރާތުން ރާވާ ހިންގާ އެހެނިހެން ކަންކަމާއި ގުޅިގެން ކުރަންޖެހޭ ކަންކަމުގައި، ޙަވާލު ކުރެވޭ ކަންކަން ކޮށްދީ އެހީތެރިވުން.\n1. 'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން އަދި މަޤާމުގެ ދާއިރާއެއްގައި (އެޑްމިނިސްޓްރޭޝަން) މަދުވެގެން2އަހަރު ދުވަހުގެ ތަޖްރިބާ ލިބިފައިވުން.\n2. 'މަތީ ސާނަވީ' ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n3. ބިޒްނަސް އެޑްމިނިސްޓްރޭޝަން/ބިޒްނަސް މެނޭޖްމަންޓް/ޕަބްލިކް އެޑްމިނިސްޓްރޭޝަން ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް4ގެ ސަނަދެއް ހާސިލްކޮށްފައިވުން.\n- މަސައްކަތުގެ ދާއިރާއިން ތަޖުރިބާއަށް ބަލައިގެން\nވަޒީފާއަށް އެދޭ ފޯމު މި ( މިނިސްޓްރީ އޮފް އިކޮނޮމިކް ޑިވެލޮޕްމެންޓް ) ކައުންޓަރުން ލިބެން ހުންނާނެވެ. އަދި މި އިދާރާގެ (www.trade.gov.mv) ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 ފެބްރުއަރީ 2019 ވާ އާދިއްތަ ދުވަހުގެ 12:00ގެ ކުރިން، މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@trade.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n- މިމަޤާމަށް މީހަކު ހޮވުމަށް ބާއްވާ އިންޓަރވިއު އަދި އިމްތިޙާން އޮންނާނީ ، 2019 ވަނަ އަހަރުގެ ފެބްރުއަރީ މަހުގެ ތެރޭގައި، މިނިސްޓްރީ އޮފް އިކޮނޮމިކް ޑިވެލޮޕްމަންޓްގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަވިއުއަށް ހާޒިރިވުމަށް ތައްޔާރުވެގެން ތިބުން އެދެމެވެ.\nމަޤާމަށް މީހުން ހޮވުމަށް ކަނޑައެޅިފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން %45 އަށްވުރެ މަތިވާންޖެހޭނެއެވެ.\n- ސިވިލް ސަރވިސްގެ ވަޒީފާ އަށް އެދޭ ފޯމު މި މިނިސްޓްރީގެ ކައުންޓަރުން ބަންދު ނޫން ކޮންމެ ދުވަހަކު 08:00 ން 14:00 އަށް ލިބެން ހުންނާނެއެވެ. އަދި މި ފޯމު މި މިނިސްޓްރީގެ ވެބްސައިޓް www.trade.gov.mv އިން ލިބެން ހުންނާނެއެވެ.\n- މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3333143،3333160 އަށެވެ. ފެކްސް ކުރާނެ ނަންބަރަކީ، 9603323840+ އެވެ. އީމެއިލް ކުރާނީ hr@trade.gov.mv އަށެވެ.\n30 ޖަނަވަރީ 2019\nޕަބްލިޝްކުރި ތާރީޚު: 30 ޖަނަވަރީ 2019


NIC ah Qasim ayyan kuran committee in ruhun dheefi\nއެންއައިސީއަށް ގާސިމް އައްޔަން ކުރަން ކޮމެޓީން ރުހުން ދީފި\nގާސިމަކީ އެމްއެމްޕީއާރުސީގެ ހިޔާނާތް ފަޅާއަރުވާލި ބީއެމްއެލްގެ ފ. ނިލަންދޫ ބްރާންޗުގެ ކުރީގެ މެނޭޖަރު\nއެމްއެމްޕީއާރުސީގެ ހިޔާނާތް ފަޅާއަރުވާލުމުން ރައީސް ޔާމީންގެ ސަރުކާރުން ގާސިމް ހައްޔަރުކޮށް، ޖަލަށްވެސްލި އަދި ދައުވާކޮށް ކޯޓުން ސާބިތުކަމަށް ނިންމާ ހުކުމްވެސް ކުރި\nކ. މާލެ | 17 އޮކްޓޯބަރ 2020 | ހޮނިހިރު 18:42 | 2,453\nޅ.ނައިފަރު، ނިކަގަސްދަށުގެ ގާސިމް އަބްދުލްކަރީމް - ސޯޝަލް މީޑިއާ\nނޭޝަނަލް އިންޓަގްރިޓީ ކޮމިޝަން (އެންއައިސީ) އަށް ޅ. ނައިފަރު، ނިކަގަސްދޮށުގެ، ގާސިމް އަބްދުލްކަރީމް އައްޔަން ކުރެއްވުމަށް ފެންނަ ކަމަށް ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމެޓީން ނިންމައިފިއެވެ.\nގާސިމަކީ، ކުރީގެ ރައީސް އަބްދުﷲ ޔާމީންގެ ވެރިކަމުގައި، މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ބޮޑު ހިޔާނާތް ފަޅާއަރުވާލި މައްސަލާގައި ރައީސް ޔާމީންގެ ވެރިކަމުގައި ޖަލަށްލި ބޭފުޅެކެވެ. އޭރު އޭނާ ހުރީ ބޭންކް އޮފް މޯލްޑިވްސް (ބީއެމްއެލް) ގެ ފ. ނިލަންދޫ ބްރާންޗުގެ ކުރީގެ މެނޭޖަރުގެ މަގާމުގައެވެ.\nއެމްއެމްޕީއާރްސީގެ ބޮޑު ހިޔާނާތުގެ މައުލޫމާތުތަކެއް ލީކްކޮށްލުމާއި ގުޅިގެން، ބޭންކްގެ ކަސްޓަމަރެއްގެ އެކައުންޓެއްގެ މައުލޫމާތު އާންމުކޮށް ނަހަމަ ގޮތުގައި ބޭނުން ކުރި ކަމުގެ ކުށް ސާބިތުވެ، 1 އަހަރާއި4މަހަށް ގާސިމް ޖަލަށްލުމަށް ހުކުމެއް ވެސް ކުރިއެވެ. އޭނާ މިނިވަންވީ 2017 ވަނަ އަހަރުއެވެ.\nއެންއައިސީގައި ހުސްވެފައިވާ މެމްބަރުކަމުގެ މަގާމަށް އިއުލާން ކުރުމުން، ކުރިމަތި ލެއްވި ބޭފުޅުންގެ ތެރެއިން ރައީސުލްޖުމްހޫރިއްޔާ ފޮނުއްވި ލިސްޓްގެ އެންމެ ކުރީގައި އޮތީވެސް ގާސިމްގެ ނަމެވެ.\nރައްޔިތުންގެ މަޖިލީހުން ވަނީ ގާސިމްއާ ގުޅޭގޮތުން އާންމުންގެ ޝަކުވާއެއްވޭތޯ ބެލުމަށް ރައްޔިތުންގެ މަޖިލީހުގެ ގަވާއިދުގެ 201 ވަނަ މާއްދާގެ (ރ) ގެ ދަށުން ވަނީ އިއުލާންކޮށްފައެވެ. ނަމަވެސް އެއްވެސް ފަރާތަކުން ގާސިމާމެދު އެއްވެސް ޝަކުވާއެއް ހުށަހަޅާފައި ނުވާކަމަށް ކޮމެޓީގެ ރިޕޯޓްގައި ވެއެވެ.\nއެންއައިސީގެ މެމްބަރުކަމަށް ގާސިމްއަށް ރުހުން ދިނުމަށް މިނިވަން މުއައްްސަަސާތަކުގެ ކޮމެޓީން ނިންމާފައި ވަނީ ކޮމެޓީގައި ބައިވެރިވި މެމްބަރުން ތިންބައިކުޅަދެބައިގެ އަޣްލަބިއްޔަތުންނެވެ.\nއެންއައިސީއަކީ ފަސް މެމްބަރުންގެ މައްޗަށް އެކުލެވިފައިވާ ކޮމިޝަނަކަށްވާއިރު ކޮމިޝަންގައި މިހާރު ހުންނަވަނީ ދާދި ފަހުން މެމްބަރަކަށް އައްޔަން ކުރެއްވި ކާނަލް (ރޓޑ) އަހްމަދުޖިހާދު އެކަންޏެވެ.ގާސިމްގެ އިތުރުން، އިތުރު ތިން މެމްބަރުން އައްޔަން ކުރުމުގެ މަސައްކަތް ކުރިއަށް އެބަދެއެވެ.


Noosverikamuge Sharafge Alimas Galan4beyfulhakah\nއެންމެ އުންމީދީ ނުސްވެރިޔަކަށް ހޮވުނު ނަޖާހު އަށް އެވޯޑް ހަވާލުކުރަނީ.-- ފޮޓޯ: ސަން/ފަޔާޒް މޫސާ\nނޫސްވެރިކަމުގެ ޝަރަފުގެ އަލިމަސް ގަލަން ރާއްޖޭގެ ނޫސްވެރިކަމުގެ ދާއިރާއަށް ގިނަ ގުނަ ހިދުމަތްތަކެއް ކުރައްވާފައިވާ އަށް ބޭފުޅަކަށް މިރޭ ލިބިވަޑައިގެންފި އެވެ.\nނޫސްވެރިކަމުގެ ޝަރަފުގެ އަލިމަސް ގަލަން ހާސިލު ކުރެއްވި ބޭފުޅުންނަށް އެ އެވޯޑް ހަވާލުކޮށްފައި ވަނީ ނޫސްވެރިކަމުގެ މިދިޔަ އަހަރުގެ އިނާމުތައް ދިނުމަށް މޯލްޑިވްސް މީޑިއާ ކައުންސިލުން މިރޭ ބޭއްވި ޙާއްސަ ރަސްމިއްޔާތުގަ އެވެ. އެގޮތުން މިރޭގެ ރަސްމިއްޔާތުގައި ނޫސްވެރިކަމުގެ ޝަރަފުގެ އަލިމަސް ގަލަން ހާސިލް ކުރެއްވި ހަތަރު ބޭފުޅުންނަކީ:\n- ރައީސް މުހައްމަދު ނަޝީދު\n- އިބްރާހިމް އުމަރު މަނިކު\n- އަހްމަދު އަބްދުﷲ\n- މަޑުލު މުހައްމަދު ވަހީދު\nއެ ބޭފުޅުންގެ އިތުރުން ނޫސްވެރިކަމުގެ އަލިމަސް ގަލަން ވެސް ނުބަ ބޭފުޅަކަށް ލިބުނެވެ. އަދި ނޫސްވެރިކަމުގެ ރަން ގަލަން 12 ބޭފުޅަކަށް ލިބުނެވެ.\nނޫސްވެރިކަމުގެ އަލިމަސް ގަލަން ލިބިލެއްވި ބޭފުޅުންނަކީ:\n- ސިނާން އަލީ\n- މުހައްމަދު ޖިނާހް\n- އަބްދުﷲ ރަމީޒު\n- މުހައްމަދު ޝާތިރު\n- މުހައްމަދު ޒާހިރު (މީމުޒަވިޔަނި)\n- ހުސައިން މުހައްމަދު\n- މުހައްމަދު ޖަވާދު\n- މިދުހަތު އާދަމް\n- ސައިފް އަޒްހަރު\nނޫސްވެރިކަމުގެ ރަން ގަލަން ލިބިލެއްވި ބޭފުޅުންނަކީ:\n- އިބްރާހިމް ޒަކީ\n- މުހައްމަދު އަފްޒަލް\n- މުހައްމަދު ވަހީދު\n- ޝެހެނާޒް އަބްދުއްރަހްމާން\n- އަލީ ޔޫސުފް\n- މުހައްމަދު ޝާހިދު\n- އިބްރާހިމް އަބްދުލް ގަފޫރު\n- އަހްމަދު މުހުސިން\n- މޫނިސާ އީސާ\n- ޖާދުﷲ ސައީދު\n- ޝަމްރަތު އަހުމަދު\n- ހަފްސީ އަބްދުﷲ\nއެ ބޭފުޅުންގެ މިދިޔަ އަހަރު އެންމެ ފާހަގަކޮށްލެވޭ ނޫސްވެރިންނަށް ވެސް މިރޭގެ ޖަލްސާގައި އިނާމު ދީފައި ވެއެވެ. އެގޮތުން މިދިޔަ އަހަރުގެ އެންމެ އުންމީދީ ނޫސްވެރިޔާ އަށް ހޮވިފައިވަނީ ސަންގެ ނަޖާހު މަސްއޫދު އެވެ.\nމިދިޔަ އަހަރު އެންމެ މޮޅު ފީޗާ ލިޔުންތެރިޔަކީ (ބްރޯޑްކާސްޓިން ކެޓަގަރީ) ކުރިން ރާއްޖެ ޓީވީގައި އުޅުނު ހުސައިން ހަސަން އެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ މުހައްމަދު ހަމްދޫނަށެެވެ. އޭގެ އިތުރުން ކުޅިވަރުގެ ދާއިރާ އިން ވެސް އެވޯޑް ލިބުނީ ހަމްދޫނަށެވެ.\nފޮޓޯގްރަފީގެ ދާއިރާ އިން (ޕްރިންޓް/އޮންލައިން ކެޓަގަރީ) އެވޯޑް ލިބުނީ މިހާރުގެ ހުސައިން ވަހީދަށެވެ. ވިޔަފާރި އާއި އިގްތިސާދުގެ ދާއިރާ އިން އެވޯޑް ލިބުނީ އަވަސްގެ މުހައްމަދު އަފްރާހު އަށެވެ. ޝަރުއީ އަދި ގާނޫނީ ދާއިރާ އިން އެވޯޑް ލިބުނީ އަވަސްގެ ނާޒިމް ހަސަން އަށެވެ.\nސިޔާސީ ދާއިރާ އިން (ބްރޯޑްކާސްޓިން ކެޓަގަރީ) އެވޯޑް ލިބުނީ ކުރިން ރާއްޖެ ޓީވީގައި އުޅުނު މުރުޝިދު އަބްދުލްހަކީމް އަށެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ ފަޒީނާ އަހުމަދަށެވެ.\nއިޖްތިމާއީ ދާއިރާ އިން (ބްރޯޑްކާސްޓިން ކެޓަގަރީ) އެވޯޑް ލިބުނީ ވީޓީވީގެ އައިމިނަތު އަމީނާ އަށެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ އާސިޔަތު މުހައްމަދު ސައީދަށެވެ.


Shah Ge Thaureefu Ge Basthah, "Thimarafuttah Foolhu Kendi" EC Ge Raees Ah! - Vaguthu\nޝާހުގެ ތައުރީފުގެ ބަސްތައް، "ތިމަރަފުއްޓަށް ފޫޅުކެނޑި" އީސީގެ ރައީސަށް!\nނިމިދިޔަ ރިޔާސީ އިންތިޚާބުގެ ވޯޓުލުމަށްފަހު ދެކެވެމުންދާ ވާހަކަތަކާއި ގުޅިގެން، ރައްޔިތުންގެ މަޖިލީހުގެ ފުވައްމުލަކު އުތުރު ދާއިރާގެ ކުރީގެ މެމްބަރު އަލީ ޝާހު، އިލެކްޝަންސް ކޮމިޝަން (އީސީީ)ގެ ރައީސް އަހްމަދު ޝަރީފަށް ތައުރީފު ކުރައްވައިފިއެވެ.\nޝަރީފު ކުރެއްވި ޓްވީޓެއް އާންމުކުރައްވަމުން ޝާހު ވިދާޅުވެފައި ވަނީ، ތިމަރަފުއްޓަކީ ދެ ހާޖީން އުފަންވި ފަސްގަނޑު ކަމަށާއި، ތިމަރަފުއްޓަށް ފޫޅުކެނޑި މީހަކު ރައްޔިތުންނަށް ޚިޔާނާތްތެރި ނުވާނެ ކަމަށް އެރަށު މީހުން ބުނެ އުޅޭކަމަށެވެ.\n"ތިމަރަފުއްޓަކީ ދެ ހާޖީން އުފަންވި ފަސްގަނޑު! އަބަދުވެސް ތިމަރަފުށި ބުނަމުން އައީ ރައީސް ޔާމީން ވިދާޅުވިޔަސް ތިމަރަފުއްޓަށް ފޫޅުކެނޑި މީހަކު ރައްޔިތުންނަށް ޚިޔާނާތްތެރި ނުވާނެއޭ،" ޝާހުގެ ޓްވީޓުގައި ވެއެވެ.\nމި އިންތިޚާބުގެ ކުރީން، އިލެކްޝަންސް ކޮމިޝަނުން ވޯޓު އޮޅުވާލައި ވޯޓަށް ޚިޔާނާތްތެރިވާނެ ކަމަށް ބުނެ ކޮމިޝަންގެ ރައީސާއި މެމްބަރުންނަށް ގިނަ ތުހުމަތުތަކެއްކޮށް އަޑު އުފުލަމުންދިޔަ އިދިކޮޅު އިއްތިހާދުގެ އެންމެ ކުރީ ސަފުން ފެނިގެންގޮސްފައިވާ، ޝާހު މިގޮތަށް ވިދާޅުވެފައި މިވަނީ، އިންތިޚާބުގެ ނަތީޖާ އޮޅުވާލުމަށް އިލެކްޝަންސް ކޮމިޝަންގެ އެތެރެއިން ރާވާފައިވާކަމާއި، އެކަމަށް ހެކިދޭ ވާހަކަތަކާއި އޯޑިއޯތައް ލީކުވެ މައްސަލަ ހޫނުވެފައިވާ ދަނޑިވަޅެއްގައެވެ.\nއިންތިޚާބުގެ ކަންކަން ހިނގައި ދިޔަ ގޮތާއި މެދު ޝައްކުތަކެއް އުފެދެން ފެށުމާއި އެކު އީސީއަށް ތައުރީފުކޮށް، އެ ކޮމިޝަނާއި ކޮމިޝަނުގެ މެމްބަރުންނަކީ އިޚުލާސްތެރިން ކަމުގައި އިދިކޮޅު އިއްތިހާދުގެ އިސް ވެރިން މިހާރު ބުނަމުން ދިޔަނަމަވެސް، ރިޔާސީ އިންތިޚާބު ބޭއްވިތާ އެއް ދުވަސްފަހުން އެ އިއްތިހާދުގެ މައި ޕާޓީ، އެމްޑީޕީން ބޭއްވި ނޫސް ކޮންފަރެންސެއްގައި ޕާޓީގެ ޗެއާޕާސަން ވަނީ އިންތިޚާބު އިންސާފުވެރި ނޫން ކަމަށް ވިދާޅުވެ އިލެކްޝަންސް ކޮމިޝަނަށް ފާޑުކިއުން އަމާޒުކޮށްފައެވެ. އޭނާ ވިދާޅުވެފައި ވަނީ އިންތިޚާބު ކުރިޔަށް ގެންދިޔައީ ޤާނޫނާއި ޚިލާފަށް ކަމަށެވެ.\nއޭރު އެވާހަކައަށް އީސީގެ ރައީސް، ޝަރީފް ރައްދު ދެއްވާފައި ނުވީނަމަވެސް، ފަހުން ފެންމަތިވި މައްސަލަތަކަށްފަހު ޝަރީފް ވަނީ އޭނާ ހައްޔަރުކުރަން ޖެހޭވަރުގެ ކުށެއް ނުކުރާކަމަށް ވިދާޅުވެފައެވެ. ޝަރީފް ވިދާޅުވީ، ފާޑުކިއުންތަކާއި ކުރިމަތިލައްވާނީ ސާބިތުކަމާއެކު ކަމަށާއި، އޭނާ ހުންނަވާނީ އިންސާފުގެ މަގުގައި ކަމަށެވެ.\nއޮކްޓޯބަރ 2, 2018 18:42\nޙަމަ ހިނި އަންނަނީ. ކަމެއް ފޮރުވަން އުޅުނަސް ބޮޑު ވަރު\nއޮކްޓޯބަރ 2, 2018 18:49\nއެހެންވެ މުސްތޮފާވެސް ހައްޖު ޅާރި ކޮޅު ވެސް ކޭ\nއޮކްޓޯބަރ 2, 2018 18:58\nތިމަރަފުށި 2ވަގު ވޯޓް ވަގު\nއޮކްޓޯބަރ 2, 2018 19:07\nއޮކްޓޯބަރ 2, 2018 19:14\nހަމަ ހިނި އަންނަނީ ދެން އެންމެން އަށްޖަހާ ރާއްޖޭގެ މަޖިލީހުގައި ތިއްބެވީ ހިނިއަނަ މީހުން\nއޮކްޓޯބަރ 2, 2018 19:50\nޕީޕީއެމް އިން ނޫޅޭ އަލުން ވޯޓުނަގާތޯއެއް! ވޯޓު ނެގުމާއި ގުނުމުގައި މައްސަލަތަކެއް ހުރިކަމުގެ މަޢުލޫމަތު ލިބޭތީ އެއީ ޞައްޙަ މަޢުލޫމާތުތަކެއްތޯ ބަލަން އެ އުޅެނީ! އޮޅުވަނުލާ! މި މައްސަލަ އެމްޑީޕީއަށް ދިމަވިނަމަވެސް މާ ބާރަށް ތެޅެއެރުވީސް!\nއޮކްޓޯބަރ 2, 2018 20:21\nމިވަރަށް ސަނާ ކިޔާ ތަޢްރީފް މިކުރަނީ ހަމަބުއްދީގަ މިސޮރު ހުރެބާ ތިމަރަފުށީ މީހުން ވަރަށް ނުބައިވާނެ\nއޮކްޓޯބަރ 2, 2018 21:34\nތިމަރަފުށީގަ ގިނަވާނީ ވަގުންނާއި ޚިޔާނާތްތެރިން އެހެންނަމަވެސް މަދުމީހަކު ހުރެދާނެ ހެޔޮލަފާ އިޙްލާސްތެރިއެއް ތ. އަތޮޅުގެ ގިނަރައްޔިތުން މިކަމަށްހެކިވާނެ\nއޮކްޓޯބަރ 2, 2018 23:53\nތ. އަތޮޅުގެ ގިނަރައްޔިތުން މިކަމަށްހެކިވާނެ މިސާލަކީ މުސްތަފާބެގެ ލަނޑައި ގޯނި، ހުއިފިލަޑާ ބަރުކުރަން އެޅި ސިމެންތި އެކަމަށް ހެކިވާނެ.، ޝާހުއަށް ވ ސަލާމް.\nއޮކްޓޯބަރ 3, 2018 09:08\nރާއްޖޭގައި އޮންނާނީ ތިކަހަލަ ދެތިން ރަށެއް. އޭގެތެރެއިން ނ.ވެލިދޫ ފާހަނގަ ކޮށްލެވޭ.\nއޮކްޓޯބަރ 3, 2018 09:11\nތިމަރަފުށީ މީހެއްގެ ޝަރުތު ފުރިހަމަވަނީ ޚިޔާނާތްތެރިއަކަށް ވީމަ. އެތާނޫޅެވޭނެ އެޝަރުތު ހަމަނުވާނަމަ.\nާއަހްމަދު ޢަލީ ޗާލްސް ތިމަރަފުށި\nއޮކްޓޯބަރ 5, 2018 02:29\nޢިންތިޚާބު ކަޑަ، އެކަން އެންމެ ރީއްޗަށް އެނގެނީ ކޭންތައް ކައީރީގަ ތިބި މީހުން އެނގުމުން،\nޢެކަމަކު ނަތީޖާއަށް ބަދަލު އަންނަ ވަރަށް ވޯޓް އެތާގަތިބި ޕީޕީއެމް މީހުންނަށް ނުހޯދުނީ


Thila male bridge ah India in 400 million dollarge loan eh dheefi\nތިލަމާލެ ބްރިޖަށް އިންޑިއާއިން 400 މިލިއަން ޑޮލަރުގެ ލޯނު ދީފި\nއިންޑިއަން އެގްޒިމް ބޭންކް އާއި ދިވެހި ސަރުކާރުގެ ފަރާތުން މިއަދު އެއްބަސްވުން ބަދަލު ކުރަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nމާލެ، ވިލިނގިލި އަދި ތިލަފުއްޓާއި ގުޅީފަޅު ގުޅާލަން އަޅާ "ތިލަ މާލެ" ބްރިޖަށް، އިންޑިއާއިން 400 މިލިއަން ޑޮލަރު (ގާތްގަނޑަކަށް 6.1 ބިލިއަން ރުފިޔާ) ގެ ލޯނު ދިނުމުގެ އެއްބަސްވުމުގައި މިއަދު ސޮއިކޮށްފި އެވެ.\nފިނޭންސް މިނިސްޓްރީގައި މިއަދު ބޭއްވި ރަސްމިއްޔާތެއްގައި 400 މިލިއަން ޑޮލަރުގެ ކްރެޑިޓް ލައިން އެގްރީމެންޓުގެ އެއްބަސްވުމުގައި ދިވެހި ސަރުކާރުގެ ފަރާތުން ސޮއި ކުރެއްވީ ފިނޭންސް މިނިސްޓަރު އިބްރާހިމް އަމީރެވެ. އިންޑިއާގެ ފަރާތުން ސޮއި ކުރެއްވީ އެ ގައުމުގެ އެކްސްޕޯޓް އިމްޕޯޓް ބޭންކް އޮފް އިންޑިއާ (އެގްޒިމް ބޭންކް) ގެ ޖެނެރަލް މެނޭޖަރު ނިރްމިތް ވޭދު އެވެ.\nމި އެއްބަސްވުމުގައި ސޮއި ކުރެއްވުމަށް ފަހު ފިނޭންސް މިނިސްޓަރު އިބްރާހިމް އަމީރު ވަނީ މި އެހީ ދިން ކަމަށްޓަކައި އިންޑިއާގެ ރައްޔިތުންންނާއި އެ ގައުމުގެ ސަރުކާރަށް ޝުކުރު އަދާ ކުރައްވާގަ އެވެ. އަދި އިންޑިއާ އިން މިހާތަނަށް ދީފައިވާ އެހީތަކުގެ މައްޗަށް އަލުއަޅުއްލައި ވަރަށް ބޮޑަށް ތައުރީފު ވެސް ކުރެއްވި އެވެ. މިއަދު ދިން ލޯނާއި ބްރިޖު މަޝްރޫއުގެ އިތުރު އެއްވެސް ވާހަކައެއް ފިނޭންސް މިނިސްޓަރު ނުދައްކަވަ އެވެ.\nމި މަޝްރޫއުގެ އިތުރު ތަފުސީލް ދެއްވަމުން، އިންޑިއާގެ ސަފީރު ސަންޖޭ ސުދީރު ވިދާޅުވީ މިއީ އެ ގައުމުން ކުރިން ދޭން ވައުދުވީ 500 މިލިއަން ޑޮލަރުގެ "އެހީ" ގެ ތެރޭގައި ހިމެނޭ ބައެއް ކަމަށެވެ. އަދި މި މަޝްރޫ އަށް ކޮންސެލްޓެންސީ ދޭން އެ ގައުމުގެ އާރޫޕް ކުންފުނި ނަގާފައިވަނީ ދިވެހި ސަރުކާރުން ކަމަށެވެ. އަދި މި ލޯނުގެ މައުލޫމާތުތައް އެގްޒިމް ބޭންކުގެ ޕަބްލިކް ޑޮމެއިންގައި ފެންނަން ހުންނާނެ ކަމަށާ، ބްރިޖު އަޅަން ބޭނުންވާ ސާމާނުގެ 65 ޕަސެންޓް ގެންނާނީ އިންޑިއާއިން ކަމަށެވެ.\nއޭނާ އިތުރަށް ވިދާޅުވީ މި އެހީއަށް ދެ އަހަރާއި ފަސް އަހަރުގެ މޮރިޓޯރިއަމް އެއް ދޭނެ ކަމަށެވެ. އަދި ލޯނު ދައްކަން 20 އަހަރު ލިބޭނެ ކަމަށް ސަފީރު ވިދާޅުވި އެވެ.\n"މި މަޝްރޫއުގެ ކަންކަން ކުރި އަށް ދާނީ ޓްރާންސްޕޭރެންސީ އާއި ކޮމްޕެޓިޓިވް ޕްރައިސްއެއްގައި،" ސުދީރު ވިދާޅުވި އެވެ.\nއިންޑިއާއިން ވަނީ މީގެ ކުރިން ބްރިޖް އަޅަން 500 މިލިއަން ޑޮލަރު ދޭނެ ކަމަށް ބުނެފަ އެވެ. އެ ފައިސާގެ ތެރެ އިން 100 މިލިއަން ޑޮލަރަކީ ހިލޭ އެހީ އެވެ. ބާކީ އޮތް 400 މިލިއަން ޑޮލަރަކީ ލޯނެވެ.\nބްރިޖު އަޅާނީ އިންޑިއާ ކުންފުންޏަކުން\nތިލަމާލެ ބްރިޖް އިންޑިއާ އިގްތިސޯދު + އިބްރާހިމް އަމީރު ސަންޖޭ ސްދިރް


މުމްބާއީގައި އިމާރާތެއް ވެއްޓި 10 މީހުން މަރުވެއްޖެ\nމުމްބާއީ (ޖުލައި 17) - އިންޑިއާގެ މުމްބާއީ އަށް މިހާރު ކުރަމުންދާ ވިއްސާރައިގައި އިމާރާތެއް ވެއްޓި 10 މީހުން މަރުވެ އިތުރު 10 މީހުން ގެއްލިގެން ހޯދަމުންދާ ކަމަށް އޮފިޝަލުން ބުނެފި އެވެ.\nމިދިޔަ އަހަރުގެ ސެޕްޓެމްބަރު މަހުން ފެށިގެން އެމެރިކާގެ ނިއު ޔޯކްގައި ކެންސަރަށް ފަރުވާ ހޯދަމުން އަންނަ ބޮލީވުޑްގެ އެކްޓަރު ރިޝީ ކަޕޫރްގެ 67 ވަނަ އުފަން ދުވަސް މުމްބާއީގައި ފާހަގަ ކުރެވޭނެ ކަމުގެ އުންމީދު ވަރަށް ބޮޑު ކަމަށް އޭނާ ބުނެފި އެވެ.\nމުމްބާއީ ހަމަލާދިން މީހުންގެ ބޮލަށް5މިލިއަން ޑޮލަރު\nމުމްބާއީ (ނޮވެމްބަރު 26) - މުމްބާއީ އަށް 2008 ވަނަ އަހަރު ދިން ޓެރަރިސްޓް ހަމަލާ އަށް މިއަދު 10 އަހަރު ފުރުނު އިރު ހަމާލާގެ ފަހަތުގައިވާ މީހުން ހޯދަން އެމެރިކާ އިން ފަސް މިލިއަން ޑޮލަރު ހުށަހަޅައިފި އެވެ.\nNovember 07, 2018 2\nވަގަށް ނެގި ޖަވާހިރު އޮތީ ބަނޑުތެރޭގައި\nދުބާއީ އަށް ޒިޔާރަތްކުރި ޗައިނާގެ ދެމަފިރިިއަކު އެ ގައުމުގެ ގަހަނާ ފިހާރައަކުން ވަގަށް ނެގި ޖަވާހިރު އަންހެން މީހާގެ ބަނޑުތެރެއަށް ދިރުވާލައިގެން އުޅެނިކޮށް ހައްޔަރުކޮށް މައްސަލަ ތަހުގީގު ކުރަން ފަށައިފި އެވެ.\nގްރެމީ އެވޯޑް ހާސިލުކޮށްފައިވާ ކެނެޑާގެ މަޝްހޫރު ލަވަކިޔުންތެރިޔާ ބްރަޔަން އެޑަމްސް އަންނަ އޮކްޓޯބަރު މަހު އިންޑިއާ އަށް ޓުއާއެއްގައި ދާ ގޮތަށް ހަމަޖެހިއްޖެ އެވެ.\nމުމްބާއީގެ އިމާރާތެއްގެ މައްޗަށް ބޯޓެއް ވެއްޓި ފަސް މަރު\nމުމްބާއީ (ޖޫން 28) - އިންޑިއާގެ މާލީ ވެރިރަށް މުމްބާއީގެ އިމާރާތެއްގެ މައްޗަށް ކުޑަ މަތިންދާ ބޯޓެއް ވެއްޓި ފަސް މީހުން މިއަދު މަރުވެއްޖެ އެވެ.\nމުމްބާއީގެ ފަގީރު އަވަށްތައް ކުލަތަކުން ޖަރީކޮށްފި\n"ސްލަމްޑޯގް މިލިއަނާ" ކަހަލަ ފިލްމްތަކުން އިންޑިއާގެ މުމްބާއީގެ ސްލަމްތައް ނޫނީ ފަގީރު ސަރަހައްދުތަކާއި އެތަންތަނުގައި އުޅޭ ފަގީރު މީހުންގެ ދިރިއުޅުން ފެނިފައި ވާނެ އެވެ.\nއިންޑިއާގެ މުމްބާއީގައި އުޅޭ، ކެންސަރު ޖެހިފައިވާ ހަތް އަހަރުގެ ފިރިހެން ކުއްޖަކު ފުލުހަކަށް ވުމުގެ އުންމީދު ފުރިހަމަކޮށްދިނުމަށް އެއް ދުވަހަށް ފުލުހެއްގެ ގޮތުގައި ގެންގުޅެފި...\nއަންހެނެއްގެ ގޮހޮރުން 2،000 ގިނަ ހިލަކޮޅު ނަގައިފި\nއިންޑިއާގެ 50 އަހަރުގެ އަންހެނެއްގެ ބަނޑު އޮޕަރޭޝަންކޮށް، ގޮހޮރުން 2،000 އަށް ވުރެ ގިނަ ހިލަކޮޅު ނަގައިފި އެވެ.\n17 އަހަރު ކުއްޖަކަށް ހާޓް އެޓޭކެއް!\nވަރަށް ޒުވާން އުމުރުގައި ހާޓް އެޓޭކް ޖެހިގެން މަރުވާ މީހުންގެ އަދަދު މައްޗަށް ދާތީ ސިއްހީ ތަޖުރިބާކާރުންގެ ކަންބޮޑުވުން ވެސް ދަނީ މައްޗަށެވެ. އިންޑިޔާގައި ދާދި ފަހުން ހިނގި މިފަދަ ހާދިސާއަކާ ގުޅިގެން އެ ގައުމުގެ ޑޮކްޓަރުން ވަނީ ކަންބޮޑުވުން ފާޅުކޮށްފަ އެވެ. ހާޓް އެޓޭކް އާއްމުކޮށް ޖެހެނީ އުމުރުން ދުވަސްވުމުން ކަމަށް ވިޔަސް...


World SME forum ah MP Saeed\nވޯލްޑް އެސްއެމްއީ ފޯރަމްގައި މެންބަރު ސައީދު ތަގުރީރު ކުރައްވަނީ\nމިނިސްޓަރު ސައީދު ވާހަކަ ދައްކަވަނީ- އަހުމަދު ޝުރާއު | އަވަސް\nކުދި އަދި މެދުފަންތީގެ ވިޔަފާރިތަކާބެހޭ ގޮތުން ދުނިޔޭގައި ބާއްވާ އެންމެ ބޮޑު އެއްވުން ކަމަށްވާ، ވޯލްޑް އެސްއެމްއީ ފޯރަމްގައި ތަގުރީރު ކުރެއްވުމުގެ ފުރުސަތު ކުރީގެ އިކޮނޮމިކް މިނިސްޓަރު އަދި ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުހައްމަދު ސައީދަށް ލިބިއްޖެ އެވެ.\nމެންބަރު ސައީދު ވިދާޅުވީ އެ ފޯރަމްގައި އޭނާ ވާހަކަފުޅު ދައްކަވާނީ ވިޔަފާރި ކުރުމުގައި ގެންގުޅޭ އުސޫލުތަކާބެހޭ ގޮތުންނާއި މި ދާއިރާގައި ކުރިމަތިވާ ގޮންޖެހުންތަކުގެ މައްޗަށް ކަމަށެވެ.\nވޯލްޑް އެސްއެމްއީ ފޯރަމްގައި ތަގުރީރު ކުރައްވާނެ ފުރުސަތު ސައީދަށް ލިބި ވަޑައިގެންނެވި އިރު އެމަނިކުފާނަށް ވަނީ ޗައިނާ އެސޯސިއޭޝަން އޮފް ސްމޯލް އެންޑް މީޑިއަމް ކޮމާޝަލް އެންޓަޕްރައިސަސްގެ ޖަމިއްޔާގެ ލަފާ ދޭ ކޮމިޓީގެ މެންބަރުކަން ވެސް ލިބި ވަޑައިގެންފައެވެ.\nމިމަހުގެ 21 އިން 22 އަށް ޗައިނާގެ ބެއިޖިންގައި އޮންނަ މި ފޯރަމްގައި 30 އަށް ވުރެ ގިނަ ގައުމުން ބައިވެރިވެ އެވެ. މި ގައުމުތަކުން 150 އަށް ވުރެ ގިނަ ސަރުކާރު އޮފިޝަލުން ބައިވެރިވާއިރު، 350 ސްޕީކާސް ވާހަކަފުޅު ދައްކަވާނެ އެވެ. އަދި 1400 އަށްވުރެ ގިނަ ކުންފުނިން 1350 އަށްވުރެ ގިނަ ސީއީއޯ އިން ބައިވެރި ވަޑައިގަންނަވާނެ އެވެ.\nރާއްޖެ އަށް ބިދޭސީން ގެނައުމުގެ ކުރިން ކުށުގެ ރެކޯޑް ބަލަނީ


Abhishek Innan Ehumun Aishwariya Ah V Kihineh? - Vaguthu\nއަބީޝެކް އިންނަން އެހުމުން އައިޝްވާރިޔާއަށްވީ ކިހިނެއް؟\nބޮލީވުޑުގެ އެންމެ ފާހަގަ ކޮށްލެވޭ ދެ މަފިރިން ކަމުގައިވާ އައިޝްވާރިޔާ ރާއީ ބައްޗަން އާއި އަބީޝެކް ބައްޗަންގެ ކައިވެނި ކުރެވުނީ 2007 ވަނަ އަހަރުގެ އޭޕްރީލް މަހުގެ 20 ވަނަ ދުވަހުއެވެ.\nއައިޝްވާރިޔާ ގާތު ކައިވެނި ކުރުމަށް އަބީޝޭކް ހުށަހެޅީ ފިލުމު ޖޯދާ އަކްބަރުގެ ޝޫޓިންގެ ތެރެއިންނެވެ. އެ ދުވަސް ހަނދާން ކުރަމުން އައިޝްވާރިޔާ ބުނެފައިވަނީ އޭނާ ހުރީ ޝޫޓިންއަށް ކައިވެނީގެ ހެދުމެއް އަޅައިގެން ކަމަށެވެ. އަދި އެވަގުތު އެތަނުގައި އެ ފިލުމުގެ ޑައިރެކްޓަރ އަޝުތޯޝް ގުވަރިކާއާއި ރިތިކް ރޯޝަން ވެސް ހުރި ކަމަށް އޭނާ ބުންޏެވެ.\nޖޯދާ އަކުބަރުގެ ލަވައެއް ކަމަށްވާ ''ޚުވަޖާ މެރޭ ޚުވަޖާ'' ގެ ޝޫޓިންގެ ތެރެއިން އިންނަން އެހުމުން އައިޝްވާރިޔާ ހުރީ ގަބޫލު ކުރަން ދަތިވެފައެވެ. ކައިވެނީގެ ހެދުމެއްގައި އައިޝްވާރިޔާ ހުރި އިރު އޭނާއަށް އޮން ސްކްރީން އަދި އޮފް ސްކްރީންގައި އަންބަކަށް ވާން އުޅޭ ކަމުގެ އިހުސާސް ކުރެވި ގަބޫލު ކުރަން ދަތިވި ކަމަށް އައިޝްވާރިޔާ ބުނެފައިވެއެވެ.\nއައިޝްވާރިޔާ އާއި އަބީޝެކް އެންގޭޖެ ކުރުމާ އެކު ޑައިރެކްޓަރ އާޝުތޯޝް ގަބޫލު ކުރަން ދަތިވެ އެންގޭޖެ ކުރީ ތޯ ތަކުރާރުކޮށް ސުވާލު ކޮށްފައިވާ ކަމަށާއި އަދި ރިތިކް ރޯޝަން ވެސް ހައިރާންވި ނަމަވެސް އައިޝްވާރިޔާއަށް މަރުހަބާ ކިޔައި ބޮޑުވައި އިނގިލިން ''ތަމްޕްސް އަޕް'' އެއް ދީފައިވާ ކަމަށް އައިޝްވާރިޔާ ބުނެފައިވެއެވެ.\nއައިޝްވާރިޔާ ރާއީ އާއި އަބީޝެކް ބައްޗަން ކައިވެނި ކޮށްފައިވަނީ އަމީތާބު ބައްޗަން ގޭގައި ސިއްރު ހަފުލާއެއްގައެެވެ. މިހާރު މި ދެމަފިރިންނަކީ9އަހަރުގެ އަންހެން ދަރި އަރަދިޔާ ބައްޗަންގެ ފަހުރުވެރި މައިންބަފައިންނެވެ.\nޖޫން 14, 2021 18:35\nސިއްރު ހަފްލާއެއް ނޫން


Alifusheegai alhan nimmi "kulli Airport", mi v kihineh?\nސަރުކާރުން އަލިފުށީގައި އެއާޕޯޓެއް އަޅަން ނިންމަވާ ސޮއިކުރީ މިއަދު…\nއަލިފުށީގައި އަޅަން ނިންމި "ކުއްލި އެއާޕޯޓް"، މިވީ ކިހިނެތް؟\n01 ސެޕްޓެމްބަރ 2021 - 19:09:08\nރ. އަލިފުށީގައި އެއާޕޯޓެއް އަޅަން އެމްޓީސީސީއަށް ހަވާލުކޮށް އެ އެއްބަސްވުމުގައި މިއަދު ސޮއިކުރެވިގެންދިޔަ އިރު އަލިފުށީ ރައްޔިތުން އުފަލުން ފޮޅެނީ އެވެ. އެރަށުގެ ރައްޔިތުން ބުނަނީ ޒަމާނުއްސުރެ ދެކެމުންއައި ހުވަފެނުގައި ހަގީގީ ކުލަ ޖެހެނީ ކަމަށެވެ. އިހުސާސްތައް ބަޔާންކޮށް ގިނަ ބަޔަކު ސޯޝަލް މީޑިއާގައި ވެސް އެވާހަކަަ ދައްކައިފި އެވެ.\nއަލިފުށީ ރައްޔިތުން އުފަލުން ފޮޅިފައި ތިބި ނަމަވެސް 750 ދުވަހުގެ ތެރޭގައި ނިންމާ ގޮތަށް ހަވާލުކޮށް އެރަށުގައިި އެއާޕޯޓެއް އަޅަން ހަވާލު ކުރި ނަމަވެސް އެއަތޮޅުގެ ބައެއް ރަށްރަށުގެ ރައްޔިތުންގެ ހިތްތަކަށް އުފާވެރިކަމެއް ލިބުނުކަމަކަށް ނުވި އެވެ. އެރަށްރަަށުގެ މީހުން ސޯޝަލް މީޑިއާގައި ފާޅުކުރަމުންދާ އިހުސާސްތައް ހުރީ މުޅިން އެހެން ދިމާލަކަށެވެ. ހިތްހަމަނުޖެހުމާ ދިމާލަށެވެ.\nއެރަށުގައި އަޅަން ނިންމި އެއާޕޯޓާއެކު އެ އަތޮޅު ރައްްޔިތުން ހިމެނޭހެން ބައެއްގެ ނުރުހުމާއި ފާޑުކިޔުންތައް އޮއްސާލީ ސަރުކާރަށާއި ރައީސް އިބްރަަހީމް މުހައްމަދު ސޯލިހުގެ އިތުރުން އަލިފުށީ ދާއިރާގެ މެންބަރު މުހައްމަދު ރަޝީދު ހުސައިން (ބިގޭ) އަށެވެ.\nއެ މީހުންގެ ޖަޒުބާތުތައް ސޯޝަލް މީޑިއާގައި ހާމަ ކުރަމުން އެ އަތޮޅުގެ ބަޔަކު ބުނަނީ އަލިފުށީ އެއާޕޯޓަކީ ރައީސް ސޯލިހު ބިގޭ އަށް ދެއްވި ވަރުގަދަ ހަދިޔާއެއް ކަމަށާއި އާއިލީ ގޮތުން ގުޅުން އޮންނާތީވެ އެ ރަށުގައި އެއާޕޯޓެއް އަޅަން ނިންމެވީ ކަމަށެވެ.\nއޭގެ އިތުރުން ސޯޝަލް މީޑިއާގައި ސަރުކާރަށް ފާޑުކިޔާ އެ އަތޮޅު މީހަކު ބުނެފައިވަނީ ކުރިން ރ. އަތޮޅުގެ ދެކުނުގެ ރަށެއްގައި އެއާޕޯޓެއް އަޅައިދޭނެ ކަމަށް ބުނެ ރައީސް ސޯލިހު ވައުދުވެ ވަޑައިގެންނެވި ކަމަށާއި މިހާރު އެ އަތޮޅުގެ ދެކުނު ބިތާއި އުތުރު ބިތް ވަރަށް ބޮޑަށް އޮޅިއްޖެ ކަމަށެވެ.\nއަލިފުށީގައި އެއާޕޯޓެއް އަޅަން ސަރުކާރުން ނިންމި އިރު ރާއްޖޭގެ ހަތަރު އަތޮޅެއްގައި ވެސް އެއާޕޯޓް އަޅައިދިނުމަށް ރައީސް ސޯލިހު ވަނީ ނިމިދިޔަ ލޯކަލް ކައުންސިލް އިންތިހާބުގެ ކެމްޕެއިންގެ ތެރެއިން ވެސް އިއުލާނު ކުރައްވާފައެވެ. އެ ވައުދުފުޅުތަކަކީ އެމަނިކުފާނުގެ ރިޔާސީ އިންތިހާބުގެ ކެމްޕެއިންގެ ތެރެއިން ވެސް އެ ރަށްރަށުގެ ރައްޔިތުންނަށް ވެދެއްވި ބޮޑެތި ވައުދުފުޅުތަކުގެ ތެރެއިން ވައުދުތަކެކެވެ.\nއެގޮތުން ހދ. މަކުނުދޫ އާއި ށ. ބިލެއްފަހީގެ އިތުރުން ބ. ތުޅާދޫ އަދި ތ. ވިލިފުށީގައި އަޅަން ނިންމި އެއާޕޯޓްތަކުގެ އެއްވެސް މަސައްކަތެއް އަދި ފެށިފައި ނުވުމީ އެރަަށްރަށުގެ ރައްޔިތުންގެ ކަންބޮޑުވުމެކެވެ.\nމިއަދު އިއުލާނު ކުރި އަލިފުށީ އެއާޕޯޓްގެ ވާހަކަ އާއެކު އެ ރަށްރަށުގެ ރައްޔިތުން ވެސް މިވަނީ ސޯޝަލް މީޑިއާގައި ސަރުކާރަށް އަދި ދާއިރާގެ މެންބަރުންނަށް ފާޑުކިޔާފައެވެ.\nކޮންމެ ފަހަރަކުވެސް ކެމްޕެއިންގައި މޮޅެތި ވާހަކަތައް ދައްކައި ރައްޔިތުންގެ ލޮލުގައި އަނދުން އަޅުވާނެ ކަމަށް މީހުން ބުނަމުން އަންނައިރު އެއާޕޯޓްތަކުގެ މަސައްކަތް ނުފެށި ލަސްވަނީ ކީއްވެތޯ ގިނަ ބަޔަކު އަންނަނީ ސޯޝަލް މީޑިއާގައި ސުވާލު އުފައްދަމުންނެވެ.\nއޭގެ އިތުރުން ފުރަތަމަ އަޅައިދެން ވައުދުވި އެއާޕޯޓްތައް އެއްކިބާކޮށްފައި މާ ކުއްލި ގޮތަކަށް އަލިފުށީގައި އެއާޕޯޓެއް އަޅަން އެއްބަސްވުމުގައި ސޮއި އެޅުންވެގެންދިޔައީ އެއާޕޯޓް އަޅަން އިއުލާނުކޮށްފައިވާ އެހެން ރަށްރަށުގެ މީހުންނަށް ހަޖަމު ކުރެވުނު ކަމަކަންނުވި އެވެ. ނަތީޖާއަކަށްވީ އެ އެންމެންގެ އުދާސްތައް ސޯޝަލް މީޑިއާގައި ބަންޑުންކޮށްލުމެވެ. ސޯޝަލް މީޑިއާގައި ސަރުކާރަށާއި ބިގޭއަށް ފާޑު ކިޔަމުންދާއިރު އަލިފުށީގައި އެއާޕޯޓެއް އަޅައިދޭން ރިޔާސީ އިންތިހާބުގަ އާއި މަޖިލިސް އިންތިހާބުގައި ރައީސް ސޯލިހު ވައުދުވި ކަމަށް ވެ އެވެ. ނަމަވެސް ނުތަނަވަސްކަން އުފެދި އެ ވާހަކަ ދައްކާ ެފާޅުކިޔަން ފެށުނީ ކުއްލިއަކަށް 451 މިލިއަން ރުފިޔާގެ ބިޔަ މަޝްރޫއުއަކާއެކު އަލިފުށީގައި އެއާޕޯޓެއް އަޅަން ކުއްލިއަކަށް ސޮއި ކުރުމުންނެވެ.\nރ.އަލިފުށިއިބްރާހިމް މުހައްމަދު ޞާލިޚްއެއާޕޯޓް\nހަކަތައިގެ ބިލު ތަސްދީގުކުރައްވައިފި\nއެމްއޭސީއެލް މުވައްޒަފުންގެ މުސާރަ ބޮޑުކުރަނީ\n"ދިވެހި މުޖުތަމައު ބޭނުންވަނީ، ނަފްރަތަށް ނޫނެކޭ ބުނާބައެއް"\n"މުވައްޒަފުންނަށް ބިރުނުދައްކާނެކަމުގެ ޔަގީންކަން އެބައޮތް"\nޝާހްރުކް ބިޒީވުމަކީ އޭނަ އަމިއްލަ މައްސަލައެއް\nއެންސީއޭ ބޭންޑުގެ ފޯރިގަދަ ޝޯއެއް މިރޭ ކުޅުދުއްފުށީގައި!\nއަނަންޔާ ބުނީ “ވީޑް އަކީ ޑްރަގެއް” ކަމެއް ނޭނގޭ ކަމަށް\nވަތަނީ ފިލްމު “ބުލް” އަށް ޝާހިދު ރެޑީ!\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް މައްސަލަ ހުށަހެޅުމަށް ހުޅުވާލުމާގުޅޭ


COVID-19: Aammunnaa eku touristun dhathuru kurun manaa koffi | Mihaaru\nލޯންޗަކަށް މީހުން އަރަނީ: މިހާރު ޓޫރިސްޓުންނާއެކު މި ފަދަ ލޯންޗު ފެރީތަކުގައި ދަތުރު ކުރުމަކީ މަނާކަމެއް\nކޮވިޑް:19- އާއްމުންނާ އެކު ޓޫރިސްޓުން ދަތުރުކުރުން މަނާކޮށްފި\n16 މާޗް 2020 - 17:15 16 comments\nރާއްޖެ އިން ކޮވިޑް ބަލީގެ 13 މީހަކު ފެނުމާ ގުޅިގެން، ރައްކާތެރިކަމުގެ ފިޔަވަޅެއް ގޮތުން، ރަށްރަށަށް ޓޫރިސްޓުން ގެންދާއިރު، އެ މީހުންނާ އެކު އާއްމުން ދަތުރުކުރުން ސަރުކާރުން މަނާކޮށްފި އެވެ.\nދުނިޔޭގައި ހަލުއި ކަމާއެކު ފެތުރެމުންދާ ކޮވިޑް-19ގެ ބިރު ރާއްޖެއަށް ވެސް ފެތުރި 13 ޓޫރިސްޓުން/ބިދޭސީން ޕޮޒިޓިވް ވުމާ ގުޅިގެން ގިނަ ފިޔަވަޅުތަކެއް ސަރުކާރުންނާއި އާއްމުން ވެސް އަންނަނީ އަޅަމުންނެވެ. އެގޮތުން ރިސޯޓުތަކަށް އަރައި ފޭބުން ސަރުކާރުން މަނާކޮށްފައިވާއިރު، ރަށްރަށުގެ ބައެއް ގެސްޓް ހައުސްތަކަށް ޓޫރިސްޓުން ނުގެންދަން އެ ތަންތަނުން ވަނީ ނިންމައިފަ އެވެ.\nކޮވިޑް-19އާ ގުޅިގެން ބާއްވަމުން އަންނަ ސިލްސިލާ ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލްއަޒީޒް މިއަދު ވިދާޅުވީ، މާލެ އިން ރާއްޖޭގެ އެއްވެސް ރަށަކަށް ދަތުރު ކުރާ، ފެރީ ނުވަތަ ލޯންޗެއްގައި އާއްމުންނާ އެކު ޓޫރިސްޓުންނަށް ދަތުުރު ނުކުރެވޭނެ ކަމަށާއި އެ ގަވައިދު މިހާރު ހަދާފައިވާ ކަމަށެވެ.\nރާއްޖޭގެ ގިނަ ރަށްރަށުގައި ގެސްޓު ހައުސްތައް ހުންނައިރު، އެ ތަންތަނަށް އާއްމު ގޮތެއްގައި ޓޫރިސްޓުން ގެންދަނީ ލޯކަލް ފެރީ ލޯންޗުތަކުގަ އެވެ. މާލެ އިން މީހުން އަރުވައިގެން، ޓޫރިސްޓުން ނެގުމަށް އެ ލޯންޗުތައް އާންމުކޮށް ދަނީ ހުޅުލެއަށެވެ.\nނިއުސް ބްރީފިން އަށް ފަހު "މިހާރު"އާ ވާހަކަ ދައްކަވަމުން މަބްރޫކް ވިދާޅުވީ، އާއްމުންނާ އެކު ޓޫރިސްޓުން އުފުލާ ނަމަ ފިޔަވަޅު އަޅާނެ ކަމަށެވެ.\nރާއްޖެ އަންނަ ބައެއް ޓޫރިސްޓުން ކޮވިޑް-19 އަށް ޕޮޒިޓިވް ވެފައިވާއިރު، އާއްމުން ދަތުރު ކުރާ ފެރީތަކުގައި ޓޫރިސްޓުން އުފުލާތީ ބައެއް މީހުން ދަނީ ކަންބޮޑުވުން ފާޅުކުރަމުންނެވެ. އަދި އެއީ ރަށްރަށަށް އެ ރޯގާ ފޯރުމުގެ ފުރުސަތު އޮތް ކަމެއް ކަމަށް އެ މީހުން ދެކެ އެވެ.\nކޮވިޑް-19 އަކީ ދުނިޔޭގައި ފެތުރެމުންދާ ބަލިމަޑުކަމެއްގެ ގޮތުގައި ދުނިޔޭގެ ސިއްހަތު ޖަމިއްޔާ އިން ކަނޑައެޅުމުން، ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވެސް ވަނީ ރާއްޖޭގައި ފުރަތަމަ ފަހަރަށް ސިއްހީ ނުރައްކަލުގެ ކުއްލި ހާލަތު އިއުލާން ކޮށްފަ އެވެ.\nއެއާއެކު، ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިވަޑައިގެންފައިވާ ބާރުގެ ދަށުން، ރިސޯޓްތަކުން ރަށްރަށަށް ދަތުރުކުރުން މިދިޔަ ހޯމަ ދުވަހުން ފެށިގެން 14 ދުވަހުގެ މުއްދަތަށް މަނާކޮށްފައި ވެ އެވެ. އަދި އއ. ތޮއްޑު އާއި އެ އަތޮޅު ރަސްދޫގެ އިތުރުން އެހެން ބައެއް ރަށްރަށުގެ ގެސްޓް ހައުސްތަކުން ވަނީ، އެ ތަންތަނަށް ޓޫރިސްޓުން ނުގެންދިޔުމަށް ނިންމައިފަ އެވެ.\nއިތުރު ލިޔުންތައް ސިއްހަތު ދަތުރުފަތުރު ބަލިތައް ޓޫރިސްޓުން ޓޫރިޒަމް ރިސޯޓްތައް ޕަބްލިކް ޓްރާންސްޕޯޓް ކަނޑުދަތުރުފަތުރު މުހައްމަދު މަބްރޫކް އަޒީޒް (ރައީސް އޮފީސް)


Inter Faculty Netball Mubaarathuga baiverivumuge Furusathu Hulhuvaalaifi\nފުރަތަމަ ސަފުހާ ދަރިވަރުންގެ ޔޫނިއަން އިވެންޓްސް މަޖައްލާ ގޮފިތައް ތަރަހަ ހީލާރސް އެފް.އީ ސްޓޫޑަންޓްސް އެސޯސިއޭސަން ސްޓޫޑަންޓްސް އޮފް އިންޖިނިއަރިންގ ޓެކްނޮލޮޖީ ބިޒިނަސް ސްކޫލް ސްޓޫޑަންޓްސް އެސޯސިއޭޝަން ސޮސައިޓީ އޮފް ސައިންސް ސޮސައިޓީ އޮފް ޝަރީޢާ އެންޑް ލޯ ސޮސައިޓީ އޮފް އިސްލާމިކް ސްޓަޑީޒް ސޮސައިޓީ އޮފް ހޮސްޕިޓަލިޓީ އެންޑް ޓުއަރިޒަމް ސްޓަޑީޒް ސިއާ ޑައުންލޯޑް ގެލެރީ Home MNUSU އިންޓަރ ފެކަލްޓީ ނެޓްބޯޅަ މުބާރާތުގައި ބައިވެރިވުމަށް ހުޅުވާލައިފި\nއިންޓަރ ފެކަލްޓީ ނެޓްބޯޅަ މުބާރާތުގައި ބައިވެރިވުމަށް ހުޅުވާލައިފި mnusu_admin\nތިންވަނަ އެމްއެންޔޫ އެސްޔޫ އިންޓަރ ފެކަލްޓީ ނެޓްބޯޅަ މުބާރާތުގައި ބައިވެރިވުމުގެ ފުރުޞަތު ހުޅުވާލައިފިއެވެ.\nއެމްއެންޔޫގެ ފެކަލްޓީތަކުގެ މެދުގައި ބާއްވަމުން އަންނަ މިމުމުބާރާތުގައި ބައިވެރިވުމަށް އެދޭ ފެކަލްޓީތަކުން 16 މާޗް 2017 ވާ ބުރާސްފަތި ދުވަހުގެ 14:00 ގެ ކުރިން މުބާރާތުގައި ބައިވެރިވުމަށް އެދޭ ފޯމް ފުރުމަށްފަހު ދަރިވަރުންގެ ޚިދުމަތްތަކާއި ބެހޭ ބަޔަށް ހުށަހަޅަން ޖެހެއެވެ. ބައިވެރިވުމަށް އެދޭ ފޯމް ޔޫނިއަންގެ ވެބްސައިޓުން ލިބެން ހުންނާނެއެވެ.\nމިމުބާރާތް ބޭއްވުމަށް ހަމަޖެހިފައިވަނީ މާޗް 31 ން އޭޕްރީލް 1 ހަމައަށެވެ.\nމިދިޔަ އަހަރުގެ މުބާރާތުގެ ޗެމްޕިއަންކަން ހޯދާފައިވަނީ ފެކަލްޓީ އޮފް ޝަރީޢާ އެންޑް ލޯއެވެ


Covid ge sababun kidneyge balithah jehumuge furusathu bodu: dhiraasaa | Hurihaa.mv\nކޮވިޑްގެ ސަބަބުން ކިޑްނީގެ ބަލިތައް ޖެހުމުގެ ފުރުސަތު ބޮޑު: ދިރާސާ\nLast updated on 10 Sep 2021, 08:04\nކޮވިޑްގެ ސަބަބުން ކިޑްނީގެ ބަލިތައް ޖެހޭ\nކޮވިޑް -19އަށް ޕޮޒިޓިވްވެ، އެ ބަލީގައި ހާލުބޮޑުވާ ބަލި މީހުންނަށް ދިޣޫ މުއްދަތުގައި ކިޑްނީގެ ބަލިތައް ޖެހުމުގެ ފުރުސަތު ބޮޑު ކަމަށް އެމެރިކާގައި ހެދި ދިރާސާއަކުން ދައްކައިފި އެވެ.\nޔުނިވާސިޓީ އޮފް ވޮޝިނޤޓަން ރިސާޗަރުންތަކެއް ކުރިއަށް ގެންދިޔަ މި ދިރާސާގެ ނަތީޖާ ދައްކާ ގޮތުގައި ކޮވިޑް ޖެހިފައިވާ މީހުންގެ ތެރެއިން ގިނަ މީހުންގެ ކިޑްނީ ފަންކްޝަން ދަށްވެފައިވެ އެވެ. އެހެންކަމުން ދިގު މުއްދަތުގައި އެފަދަ މީހުންނަށް ކިޑްނީ ބަލި ޖެހުމުގެ ފުރުސަތު ބޮޑުވެ އެވެ.\nމި ދިރާސާއާއެކު ކޮވިޑް ޖެހި ރަނގަޅުވެފައިވާ މީހުން ގަވާއިދުން ކިޑްނީގެ ޑޮކްޓަރަކަށް ދައްކާ ސިއްހީ ލަފާ ހޯދުމަށް އިލްތިމާސް ކޮށްފައިވެ އެވެ. ސަބަބަކީ ބޭރު ފުށުން އެއްވެސް އަލާމާތެއް ނުފެނި ވެސް ކިޑްނީގެ މައްސަލަތައް ބޮޑުވެދާނެތީ އެވެ.\nކިޑްނީ ބަލިޖެހުމުގެ ފުރުސަތު ބޮޑީ ބަލީގައި ހާލުބޮޑުވެ، އައިސީޔޫގައި ފަރުވާދޭން ޖެހުނު މީހުންނަށް ކަމަށް ފާހަގަކޮށްފައިވާއިރު، ކޮވިޑްގެ އެއްވެސް އަލާމާތެއް ނުފެންނަ، ނަމަވެސް ޕޮޒިޓިވްވެފައިވާ މީހުންގެ މެދުގައި ވެސް ކިޑްނީގެ މަސައްކަތްތަކަށް ބަދަލު އައިސްފައިވާ ކަމަށް ދިރާސާގައި ދައްކާފައިވެ އެވެ.\nކިޑްނީ ބަލިތަކަކީ އަވަހަށް ދެނެގަނެވިއްޖެ ނަމަ އެކަށީގެންވާ ބޭސްފަރުވާ އާއެކު އޭގެ އަސަރުތައް ކުޑަކުރެވޭނެ ބައްޔެއްކަމުން އެ ބައްޔަށް ހުށަހެޅިވާ އެންމެން އެކަމަށް ސަމާލުވެ ތިބުމަކީ ވަރަށް މުހިންމު ކަމެކެވެ.


Mayyithun ufulaa ferry halaakuve, ithuru bura eh ufulan jehijje | Mihaaru\nމައްޔިތުން އުފުލުމަށް ހާއްސަކޮށްފައި އޮންނަ ފެރީ. - ފޮޓޯ: މިހާރު\nމައްޔިތުން އުފުލާ ފެރީ ހަލާކުވެ، އިތުރު ބުރައެއް އުފުލަން ޖެހިއްޖެ\n07 މާޗް 2017 - 11:55 16 comments\nމާލޭގައި މަރުވާ މީހުން އުފުލުމަށް ބޭނުން ކުރާ އެމްޓީސީސީގެ ހާއްސަ ފެރީ ހަލާކުވުމާ ގުޅިގެން މައްޔިތުން އުފުލުމުގައި ބޮޑެތި ދަތިތަކާ ކުރިމަތިލާން ޖެހިއްޖެ އެވެ.\nމައްޔިތުން އުފުލާ ފެރީގައި މައްސަލަ ޖެހިގެން މަރާމާތަށް ތިލަފުއްޓަށް ގެންދިޔައީ މިދިޔަ ހުކުރު ދުވަހު ކަމަށްވެ އެވެ. އެ ފެރީގެ ބަދަލުގައި މިހާރު އާންމުކޮށް ބޭނުން ކުރަނީ ހުޅުމާލެ އާއި މާލެއާ ދެމެދު ސައިކަލް އުފުލުމަށް ހާއްސާކޮށްފައި އޮންނަ ފެރީ އެވެ.\nސައިކަލް އުފުލުމަށް ހާއްސަކޮށްފައި އޮންނަ ފެރީގައި މައްޔިތުން ގެންދެވޭނެ އިންތިޒާމުތައް ހަމަޖައްސާފައި ނެތުމުން އާންމުންގެ ގިނަ ބައެއްގެ ޝަކުވާ ވަނީ އަމާޒުވެފަ އެވެ. އަދި ގަބުރު އުފުލުމަށް ހާއްސަކޮށްފައި އޮންނަ 40 މީހުންގެ ޖާގައިގެ ފެރީ އަލުން ހިދުމަތަށް ނެރެވޭނެ ދުވަހެއް ވެސް ނޭނގެ އެވެ.\nމައުލޫމާތު އެނގޭ މީހަކު "މިހާރު" އާ ވާހަކަ ދައްކަމުން ބުނި ގޮތުގައި ސައިކަލް އުފުލާ ފެރީގައި ގަބުރު ގެންދަން ޖެހެނީ ވަރަށް ދަތި ހާލުގައި ކަމަށެވެ. ފެރީގެ ތައްޓު މަތީގައި ގަބުރު ބާއްވަން ޖެހޭ އިރު، ގަބުރު ހިފެހެއްޓޭނެ އިތުރު ގޮތެއް ނެތުމުން، ކައިރީގައި އާއިލާ މެމްބަރުން ތިބެގެން ނޫނީ ގަބުރު ހިފެހެއްޓޭ ގޮތެއް ނެތެވެ.\n"އާއިލާ މީހުން ތިބެން ޖެހެނީ ތައްޓު މަތީގައި ވަށައިގެން ގަބުރުގައި ބާރަށް ހިފަހައްޓައިގެން، ފެރީގައި ޖަހާފައި ހުންނަނީ ވެސް ވަރަށް މަދު ގޮނޑިތަކެއް،" އެމީހާ ބުންޏެވެ.\nއޭނާ ބުނީ ވިއްސާރަވެގެން ކަނޑުގަދަ ދުވަހަކާ ދިމާވެއްޖެނަމަ، މައްޔިތުން އުފުލުމަކީ މާލޭގައި އުޅޭ މީހުންނަށް ބޮޑު ތަކުލީފެއް އުފުލަން ޖެހޭނެ ކަމެއް ކަމަށެވެ. މައްޔިތުން އުފުލާ ފެރީ މައްސަލަ ޖެހިގެން އުޅޭ އިރު، މިކަމަށް ހާއްސަ އިތުރު ފެރީއެއް އޮންނަން ޖެހޭނެ ކަމަށް ވެސް އޭނާ ބުންޏެވެ.\nމައްޔިތުން އުފުލުމަށް ހާއްސަ ފެރީ މި މަހުގެ އެއް ވަނަ ދުވަހު ހަލާކުވުމާ ގުޅިގެން އެ މުއްދަތުގެ ފަހުން މަރުވި ދިހަ ވަރަކަށް މީހުންގެ ހަށިގަނޑު ގެންދަން ޖެހުނީ ވަރަށް ދަތި ހާލުގައި ކަމަށް އޭނާ ބުންޏެވެ.\nމައްޔިތުން ބޭއްވުމަށް އަށްޓެއް ގޮތަށް ހަދާފައި އޮންނަ ތަން.- ފޮޓޯ: މިހާރު\nމައްޔިތުން އުފުލުމަށް ހާއްސަކޮށްފައި އޮންނަ ފެރީގައި އެއް ފަހަރާ ދެ މައްޔިތުން ބޭއްވުމަށް ހާއްސަ އަށްޓެއް ހަދާފައި ހުރެ އެވެ. އަށިމަތީގައި މައްޔިތުން ބާއްވާފައި އޮންނަ އިރު، ގަބުރު ހިފެހެއްޓުމަށްޓަކައި ބެލްޓެއް އެޅުވޭނެ ގޮތް ހަދާފައި ހުރެ އެވެ.\nއެމްޓީސީސީގެ އޮފިޝަލަކު ވިދާޅުވި ގޮތުގައި މައްޔިތުން އުފުލާ ފެރީ ތިލަފުއްޓަށް ގެންދިޔައީ މަރާމާތެއް ކުރުމަށެވެ. ނަމަވެސް އެކަމާ ގުޅޭ އިތުރު ތަފްސީލެއް އޭނާ ނުދެއްވަ އެވެ. އަދި ފެރީ މަރާމާތު ކުރުމަށް ފަހު، އަލުން ހިދުމަތަށް ނެރެވޭނެ ދުވަހެއް ވެސް އޭނާ ވިދާޅެއް ނުވެ އެވެ.\n"ފެރީތައް ދޭތެރެ ދޭތެރެ އިން މަރާމާތު ކުރޭ، އެކަމަކު މައްޔިތުން އުފުލުމުގެ ކަންކަން ހުއްޓުމަކަށް ނާދޭ، އަޅުގަނޑުމެންގެ ފެރީތަކުގައި މައްޔިތުން އުފުލަމުން ދާނެ،" އޮފިޝަލް ވިދާޅުވި އެވެ.\nއެނގިފައިވާ ގޮތުގައި ފެރީ މަރާމާތު ކުރުމަށްފަހު މިއަދު ހިދުމަތަށް ނެރެނޭ ކަމަށްވެ އެވެ.\nމާލެ އާއި ވިލިމާލޭގައި މަރުވާ މީހުން ހުޅުމާލެ އަށް ގެންގޮސް ވަޅުލާން ފުރަތަމަ ފެށީ މިދިޔަ އަހަރުގެ މާޗު މަހު އެވެ. އެކަމަކު އިންތިޒާމްތައް ދޯދިޔާވުމާއި އާންމުން އުފުލަން ޖެހުނު ބުރަ ބޮޑުވުމުން، އެންމެ ފަހުން އާއިލާތަކުން އަމިއްލަ އަށް އަލުން އާ ސަހަރާގައި ވަޅުލާން ފެށުމުން، ހުޅުމާލެ އަށް ގަބުރު އުފުލުން ހުއްޓުމަކަށް އަ އެވެ. އޭގެ ފަހުން ހުޅުމާލެ އަށް ގަބުރު ގެންގޮސް ވަޅުލަން ފެށީ މިދިޔަ ފެބްރުއަރީ އެކަކުން ފެށިގެންނެވެ.\nއިތުރު ލިޔުންތައް ހުޅުމާލެ ސަހަރާ އެމްޓީސީސީ ހުޅުމާލެ ސަހަރާ\nމައްޔިތުން އުފުލާ ފެރީ އަލުން ހިދުމަތަށް ނެރެފި\nހުޅުމާލެ ފެރީ ތާވަލު ބަދަލު ކުރާނީ މަހެއް ފަހުން


Sato Ge Nan Emme Fahun Majileehuge Report Gai Himanaifi - Vaguthu\nސަޓޯގެ ނަން އެންމެ ފަހުން މަޖިލީހުގެ ރިޕޯޓުގައި ހިމަނައިފި\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ ކުރީގެ މެންބަރު ޑރ. އަފްރާޝީމް އަލީގެ މަރުގެ މައްޗަށް ރައީސް އުފައްދަވާފައިވާ މަރު ކޮމިޝަނުން އެކުލަވާލި ރިޕޯޓު ދިރާސާކޮށް ރައްޔިތުންގެ މަޖިލީހުގެ ސަލާމަތީ ބާރުތަކާއި ބެހޭ ކޮމެޓީ އިން އެކުލަވާލި ރިޕޯޓުގައި ޑރ. އަފްރާޝީމް އަވަހާރަކޮށްލުމުގައި އަމަލީ ގޮތުން ބައިވެރިވި ހ. ހިކްޓޯސް އަލީ ޝާން (ސަޓޯ)ގެ ނަން ނެތުމުން ގިނަ ބައެއްގެ ފާޑުކިއުން އަމާޒުވުމާއި ގުޅިގެން އަލުން ސަޓޯގެ ނަން ހިމަނައިފިއެެވެ.\nމަރު ކޮމިޝަނުން ޑރ. އަފްރާޝީމްގެ މަރުގެ މައްސަލައިގެ މައްޗަށް އެކުލަވާލި ރިޕޯޓުގައި ސަޓޯގެ ނަން އޮތް ނަަމަވެސް ރައްޔިތުންގެ މަޖިލީހުގެ ސަލާމަތީ ބާރުތަކާއި ބެހޭ ކޮމެޓީ އިން އެރިޕޯޓު ދިރާސާ ކުރުމަށް ހަމަޖެއްސި ސަބް ކޮމެޓީ އިން ތައްޔާރުކޮށް މައި ކޮމެޓީ އަށް ދިރާސާ ރިޕޯޓު ފޮނުވައިފައި ވަނީ ސަޓޯގެ ނަން އުނިކޮށްފައެވެ. އެކަމާއި ގުޅިގެން ސަރުކާރަށާއި ރައްޔިތުންގެ މަޖިލީހަށް ވަނީ ގިނަ ބައެއްގެ ފާޑު ކިއުން އަމާޒުކޮށްފައެވެ.\nސަޓޯގެ ނަން އުނިކުރި މައްސަލަ އާއި ގުޅިގެން މީސް މީޑިއާގައި ނުރުހުން ފާޅު ކުރަމުންދާ ފަރާތްތަކުން ބުނެފައި ވަނީ ސަޓޯގެ ނަން އުނިކޮށްފައި ވަނީ ސިޔާސީ ނުފޫޒެއްގެ ތެރެއިން ކަމަށެވެ.\nއެކަމަށް ރައްދު ދެއްވައި ސަބް ކޮމެޓީގެ މުގައްރިރު އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފް ވިދާޅުވީ، ފުރަތަމަ އެކުލަވާލި ރިޕޯޓުގައި ސަޓޯގެ އިތުރުން އެކަމުގައި އަމަލީ ގޮތުން ބައިވެރިވެފައިވާ އެންމެންގެ ނަން އޮތުމުން، ސަބް ކޮމެޓީގެ ރިޕޯޓުގައި ސަޓޯގެ ނަން ނެތް ނަމަވެސް، އެމައްސަލައިން އޭނާ އިސްތިސްނާ ނުވާނެ ކަަމަށެވެ. ހަސަން ލަތީފް ވަނީ ރޭ ބޭއްވި ކޮމެޓީ ބައްދަލު ވުމުގައިވެސް ގިނަ ބަޔަކު މީސް މީޑިއާގައި ސަޓޯގެ ނަން ރިޕޯޓުގައި ނެތް ކަން ފާހަގަކޮށް ނުރުހުން ފާޅު ކުރަމުން ދާކަމަށް ވިދާޅުވެފައެވެ.\nމިސަރުކާރުން ވަނީ ސަރުކާރުގެ 100 އިންސައްތަ ހިއްސާވާ ކުންފުންޏެއް ކަމަށްވާ ގްރޭޓަރ މާލެ އިންޑަސްޓްރިއަލް ޒޯން ލިމިޓެޑް (ޖީއެމްއައިޒެޑް) އިން އިސް މަގާމެއް ދީފައެވެ. ނަމަވެސް ރިޔާސީ ކޮމިޝަނުން ނެރުނު ރިޕޯޓަށް ފަހު ވެސް އޭނާ ސަރުކާރު ކުންފުންޏެއްގެ އިސް މަގާމެއްގައި ހުންނާތީ ފާޑުކިޔުން އަމާޒު ވުމާއި ގުޅިގެން ވަނީ ވަޒީފާއިން ވަކިކޮށްފައެވެ.


ތާރީހް: 20 އޮކްޓޫބަރު 2021 ނަންބަރު: IUL)MAI-108/MAI/2021/46)\nނޯޓް: މިމަދަރުސާއިން 2021 ސެޕްޓެންބަރު 14 ވަނަ ދުވަހު ކޮށްފައިވާ IUL)MAI-108/MAI/2021/39) ޢިއުލާނަށް ޝަރުތު ހަމަވާ ފަރާތެއް ކުރިމަތިލާފައިނުވާތީ އަލުން މި މަޤާމަށް ޢިއުލާން ކުރަމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮކްޓޫބަރު 28 ވާ ބުރާސްފަތި ދުވަހުގެ 13:45 ކުރިން، އަލްމަދަރުސަތުލް ޢަރަބިއްޔަތުލް އިސްލާމިއްޔާގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 2021 އޮކްޓޫބަރު 31 އާއި 2021 ނޮވެންބަރު 10 އާ ދެމެދު އަލްމަދަރުސަތުލް ޢަރަބިއްޔަތުލް އިސްލާމިއްޔާގައެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީހްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nޕަބްލިޝްކުރި ގަޑި: 18:42


Petrol shed thah 12 jahaairu, Cafe/Restaurant thah dhanvaru 1...\nޕެޓްރޯލް ޝެޑްތައް 12 ޖަހާއިރު، ކެފޭ ރެސްޓޯރަންޓްތައް 1 ޖަހާއިރު ބަންދުކުރާގޮތަށް ބަދަލުކޮށްފި\nމި ބަދަލަށް އަމަލުކުރަން ފަށާފައިވަނީ އޭޕްރީލް މަހުގެ އެއްވަން ދުވަހުން ފެށިގެން\nމި ބަދަލު ގެނެސްފައިވަނީ މުދާ އުފުލާ ގަޑިތަކަށް ގެނައި ބަދަލުތަކާ ގުޅިގެން\nޑެލިވަރީ ކުރުމަށް ދިހައެއްގެ ފަހުންވެސް ފިހާރަތައް ހުޅުވޭނެ\nކ. މާލެ |2އޭޕްރިލް 2018 | ހޯމަ 07:43 | 4,577\nމާލޭގެ މަގުމަތި - ކެފޭ ރެސްޓޯރަންޓްތައް ބަންދުކުރާ ގަޑިތަކަށް ވަނީ ބަދަލުގެނެސްފަ - މުހައްމަދު ޝަރުހާން\nޕެޓްރޯލް ޝެޑްތަކާއި ކެފޭ ރެސްޓޯރެންޓުތައް ހުޅުވާފައި ބެހެއްޓޭ ގަޑިތަކަށް ބަދަލު ގެނެސްފިއެވެ.\nއިކޮނޮމިކް މިނިސްޓްރީން ގެނައި މި ބަދަލުގެ ދަށުން ޕެޓްރޯލް ޝެޑްތައް 12 ޖަހަންދެން ހުޅުވާފައިބެހެއްޓޭނެއެވެ. އަދި ކެފޭ ރެސްޓޯރަންޓްތައް 1 ޖަހަންދެން ހުޅުވާފައި ބެހެއްޓޭނެއެވެ. މި ބަދަލަށް އަމަލުކުރަން ފަށާފައިވަނީ އޭޕްރީލް މަހުގެ އެއްވަން ދުވަހުން ފެށިގެންނެވެ.\nމީގެކުރިން ޕެޓްރޯލް ޝެޑްތައް 10 ޖަހާއިރު ބަންދުކުރަންޖެހެއެވެ. އަދި ކެފޭ ރެސްޓޯރެންޓުތައް 12 ޖަހާއިރު ބަންދުކުރަންޖެހެއެވެ.\nއިކޮނޮމިކް މިނިސްޓްރީން ބުނިގޮތުގައި މި ބަދަލު ގެނެސްފައިވަނީ މުދާ އުފުލާ ގަޑިތަކަށް ގެނައި ބަދަލާއި ގުޅިގެނެވެ. ދައުލަތުގެ މީޑިއާ، ޓީވީއެމްގައި ވާހަކަދައްކަވަމުން އިކޮނޮމިކް މިނިސްޓްރީގެ ޑެޕިއުޓީ މިނިސްޓަރު ޢާދަމް ތަޢުފީޤް ވިދާޅުވީ ރޭގަނޑު 10 ޖަހާއިރު ފިހާރަތައް މިހާރު ބަންދުކުރިނަމަވެސް ވިޔަފާރިވެރިން ބޭނުންނަމަ ޑެލިވަރީ ކުރުމަށް ދިހައެއްގެ ފަހުންވެސް ފިހާރަތައް ހުޅުވޭނެ ކަމަށެވެ.\nމާލެތެރޭގައި ޕިކަޕް/ލޮރީތަކުގައި މުދާ އުފުލާ ގަޑިތަކަށް ގެނައި ބަދަލާއި ގުޅިގެން ވިޔަފާރިވެރިން އަންނަނީ ގިނަ ޝަކުވާތަކެއް ކުރަމުންނެވެ. އަދި ގެނައި ބަދަލުގެ ސަބަބުން ތަކެތީގެ އަގު ބޮޑުވެގެންދާނެކަމުގެ އިންޒާރުވެސް ވިޔަފާރިވެރިން ވަނީ ދީފައެވެ.


India in ebbasvi mathindhaa boat Rajje genesfi | Wathan.mv އިންޑިއާއިން އެއްބަސްވި މަތިންދާބޯޓް ރާއްޖެ ގެނެސްފި | Wathan.mv\nއިންޑިއާއިން އެއްބަސްވި މަތިންދާބޯޓް ރާއްޖެ ގެނެސްފި\nއިންޑިއާ އަސްކަރިއްޔާ އިން ރާއްޖޭގެ އަސްކަރިއްޔާ އަސް ޑޯނިއާ އެއް ހަދިޔާކޮށްފި އެވެ.\nމި ޑޯނިއާ އޮޕަރޭޓު ކުރާނީ އެމްއެންޑީއެފްގެ ކޮމާންޑުގެ ދަށުން ކަމަށް އިންޑިއާ އެމްބަސީއިން ބުންޏެވެ. އަދި އެ އެއާކުރާފްޓް ބާއްވާފައި އޮންނާނީ ހަނިމާދޫ އެއާޕޯޓްގައި ކަމަށް ވެސް އެމްބަސީއިން ބުންޏެވެ.\nރާއްޖޭގައި ހުންނަ އިންޑިއާގެ ހައިކޮމިޝަނުން ބުނީ އެ ގައުމުން ރާއްޖެއަށް ހަދިޔާކުރި ޑޯނިއާ ފްލައިޓަކީ ދެ ގައުމުގެ ދެމެދުގައި ކުރި މަޝްވަރާތަކުގެ ތެރެއިން ހަދިޔާކުރި މަތިންދާބޯޓެއް ކަމަށެވެ. ކުރީގެ ސަރުކާރުތަކުން ވެސް ރާއްޖޭގެ އެކްސްކްލޫސިވް އިކޮނޮމިކް ޒޯންގެ ސަަވައިލެންސްގެ މަސައްކަތުގައި ބޭނުންކުރުމަށް ޑޯނިއާ އެއް ހޯދުމަށް އިންޑިއާ ސަރުކާރާއެކު މަޝްވަރާކޮށްފައިވާ ކަމަށް ހައިކޮމިޝަނުން ބުންޏެވެ.\nއިންޑިއާގެ އެހީގައި ދިިވެހި އަސްކަރިއްޔާ އަށް ޑޯނިޔާ އެއް ހޯދުމަށް އެންމެ ފުރަތަމަ މަޝްވަރާ ކުރެވުނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމު 2016 ވަނަ އަހަރު އިންޑިއާ އަށް ކުރެއްވި ރަސްމީ ދަތުރުފުޅުގެ ތެރެއިންނެވެ. އެ މަޝްވަރާތަކަށް އަމަލީ ސިފަ ނުގެންނަނީސް ވެރިކަން ބަދަލުވުމާ އެކު މި ސަރުކާރުން ވެސް އެ މަޝްވަރާތައް ކުރިއަށް ގެންދިޔަ ކަމަށް ހައިކޮމިޝަނުން ބުންޏެވެ.\nޑޯނިއާ ދުއްވުމަށް 2017 ވަނަ އަހަރުން ފެށިގެން ދިވެހި ޕައިލެޓުންން ދަނީ ތަމްރީނު ކުރަމުންނެވެ.\nއިންޑިއާ ހައިކޮމިޝަނުން ބުނީ އެމްއެންޑީއެފްގެ ކޮމާންޑާއި ކޮންޓްރޯލުގެ ދަށުން ޑޯނިއާ އޮޕަރޭޓު ކުރި ނަމަވެސް އެ ބޯޓުގެ މެއިންޓެނެންސް އާއި އެހެނިހެން ހަރަދުތައް ބަލަހައްޓާނީ އިންޑިއާ އިން ކަމަށެވެ.\nމި އެއާކްރާފްޓު، ސާޗް އެންޑް ރެސްކިޔު އޮޕަރޭޝަން ތަކުގައްޔާއި ރާއްޖޭގެ އެކްސްކްލޫސިވް އިކޮނޮމިކް ޒޯން ބެލެހެއްޓުމުގެ އިތުރުން ހިޔުމެނިޓޭރިއަން އެސިސްޓެންސް އަދި ޑިޒާސްޓާ ރިލީފް އެހީތެރިކަން ފޯރުކޮށްދިނުމަށް ބޭނުން ކުރާނެ އެވެ. ހާއްސަކޮށް އުތުރުގެ އަތޮޅުތަކަށް ދިމާވާ ކާރިސާތަކުގައި އެހީތެރިކަން ފޯރުކޮށްދިނުމަށް މި އެއާކްރާފްޓު ބޭނުން ކުރާނެ އެވެ.\nމިހާރު އިންޑިއާ އަސްކަރިއްޔާ އާއި ދިވެހި އަސްކަރިއްޔާ ގުޅިގެން ކުރިއަށްގެންދާ އީއީޒެޑް ސަވައިލެންސް ހަރަކާތުގައި މި ޑޯނިއާ ހަރަކާތްތެރިވާނެ އެވެ. މީގެ އިތުރުން މިހާރު ހެލިކޮޕްޓަރުތަކުގައި ކުރިއަށް ގެންދާ މެޑިކަލް އިވެކުއޭޝަން އޮޕަރޭޝަންތަކުގައި ޑޯނިއާގެ ބޭނުން ކުރާނެ އެވެ. މިހާތަނަށް 250 އަށް ވުރެ ގިނަ މެޑިކަލް އިވެކުއޭޝަން އިންޑިއާ އިން ފޯރުކޮށްދީފައިވާ ހެލިކޮޕްޓަރުތަކުގައި ކުރިއަސް ގެންގޮސްފައިވެ އެވެ.\nއިންޑިއާ އެމްބަސީ އިން ބުނީ ޑޯނިއާ އޮޕަރޭޓު ކުރާނެ ދިވެހި ޕައިލޮޓުންނާއި އޮބްޒާވަރުން އަދި ޓެކްނިކަލް މަސައްކަތެރިން ތަމްރީނު ކުރުމުގެ މަސައްކަތް ޖޫން 2017 އިން ފެށިގެން ކުރިއަށް ދާ ކަމަށާއި އިންޑިއާ އިން ބޭނުންވާ ތަމްރީނުތައް ހޯދުމުގައި ސަރުކާރުން އިސް ދައުރެއް އަދާކުރާ ކަމަށެވެ.\nޑްރަގް ޓްރެފިކިން ހުއްޓުވުމާ އާއި ކައުންޓަ ޓެރަރިޒަަމްއާ ގުޅުންހުރި އޮޕަރޭޝަންތަކުގައި މި އެއާކްރާފްޓުގެ ބޭނުން ހިފާނެ އެވެ.\nމި އެއާކްރާފްޓުގައި ބޭނުންކޮށްފައި ވާނީ އެމްއެންޑީއެފް އެއާ ވިންގުގެ ކުލަތަކެވެ. އެމްއެންޑީއެފް އެއާ ވިންގުގެ ނިޝާން ވެސް ޑޯނިއާގައި ހިމަނާފައިވެ އެވެ.\nއިންޑިއާ އިން މީގެ ކުރިން ރާއްޖެއަށް ދެ ހެލިިކޮޕްޓަރު ހަދިޔާކޮށްފައިވާއިރު އެ ދެ ހެލިކޮޕްޓަރު އޮޕަރޭޓުކޮށް މެއިންޓެއިން ކުރުމުގައި ހަރަކާތްތެރި ވަނީ އިިންޑިއާ އަސްކަރިއްޔާއިންނެވެ. ހެލިކޮޕްޓަރު ދުއްވުމަށާއި އޮޕަަރޭޝަނުގައި ދިވެހި ސިފައިން ހަރަކާތްތެރިނުވާތީ އެކަމަށް ދަނީ ފާޑުކިޔުން އަމާޒުވަމުންނެވެ. ޑޯނިޔާ ގެނަޔަސް ހެލިކޮޕްޓަރުތައް ބޭނުން ކުރާނެ ކަމަށް އިންޑިއަން އެމްބަސީ އިން ބުންޏެވެ.


Kasrath kuraa meehun boanvee chocolate milk | Mihaaru\nމީހަކު ޗޮކްލެޓް މިލްކް ބޮނީ: މިއީ ކަސްރަތު ކުރާ މީހުންގެ ހަކަތަ އިތުރުކޮށް ދޭނެ ބުއިމެއް.\nކަސްރަތު ކުރާ މީހުން ބޯންވީ ޗޮކްލެޓް މިލްކް\n18 ޖުލައި 2018 - 07:23\nމިއީ ތަފާތު އެކި ނަންނަން ކިޔާ އެތައް ވައްތަރެއްގެ އެނަޖީ ޑްރިންކްތަކަށް އެތައް ބަޔަކު ދެވި ހިފާފައިވާ ޒަމާނެކެވެ. ވަކިން ހާއްސަކޮށް، ކަސްރަތު ކުރާ މީހުންނާއި ތަފާތު ކުޅިވަރުތައް ކުޅޭ މީހުންގެ މެދުގައި އެނަޖީ ޑްރިންކުގެ މަގުބޫލުކަން ބޮޑެވެ.\nނަމަވެސް ދިރާސާއެއްގައި ބުނަނީ ކަސްރަތުކުރާ މީހުންނަށް އެންމެ ރަނގަޅީ ޗޮކްލެޓް މިލްކް ކަމަށެވެ. މީގެ ތަށްޓެއް ބޯލައިގެން ކަސްރަތު ކުރާ ނަމަ ލޮޑުކަން ކުޑަކޮށްދީ، ހަކަތަ ދަމަހައްޓައި ދެ އެވެ. އަދި ކަސްރަތަށް ފަހު، އެ ލިބޭ ވަރުބަލިކަމަށް ވެސް އޮތް ހައްލަކީ ހަމަ ޗޮކްލެޓް މިލްކެވެ.\nމިއީ ކާބޮހައިޑްރޭޓްސް އާއި ޕްރޮޓީނާއި ފެޓްސް، ފްލެވޮނޮއިޑްސް، އިލެކްޓްރޮލައިޓްސް އަދި ގިނަ އަދަދެއްގެ ވިޓަމިން އެކުވެލިގެންވާ ބުއިމަކަށްވާތީ، ޗޮކްލެޓް މިލްކަކީ ހަށިގަނޑަށް ބޭނުން ހަކަތަ ލިއްބައި ދިނުމުގައި އެއް ވަނައިގެ ބުއިމެއް ކަމަށް ޔޫރަޕިއަން ޖާނަލް އޮފް ކްލިނިކަލް ނިއުޓްރިޝަންގައި ބުނެފައިވެ އެވެ.\nޗޮކްލެޓް މިލްކް: މިއީ އެތުލީޓުންނަށް ވަރަށް މުހިއްމު ބުއިމެއް.\nއިރާންގެ ޝާހިދު ސަދޯހީ ޔުނިވަސިޓީގެ ޑރ. އަމީން ސަލޭހީ ވިދާޅުވި ގޮތުގައި އެތުލީޓުންނަށް ލިބޭ އެކި ކަހަލަ ޒަހަމްތައް ފަސޭހަވުމުގައި ވެސް ޗޮކްލެޓް މިލްކަކީ ވަރަށް މުހިއްމު އެއްޗެކެވެ.\n"އެއްގޮތުން ބަލާ އިރު މިއީ އެނަޖީ ޑްރިންކްތަކަށް ވުރެ އަގު ވެސް ހެޔޮވެފައި ފައިދާތައް ގިނަ ހޮވުމަކަށް ވާނެ. އެހެންވެ އެނަޖީ ޑްރިންކަށް ނޫނެކޭ ބުނެފައި ޗޮކްލެޓް މިލްކް ހިޔާރު ކުރުމަކީ ވަރަށް ހެޔޮ ބަދަލަކަށް ވާނެ،" އޭނާ ވިދާޅުވި އެވެ.\nއިތުރު ލިޔުންތައް އެތުލީޓުން އެނަޖީ ޑްރިންކް ކަސްރަތު


Media thakun veehaaves thedhu mauloomaathu fethurumah baaru alhuhvai dhehvumah Raees edhivadaigenfi - AO News Media thakun veehaaves thedhu mauloomaathu fethurumah baaru alhuhvai dhehvumah Raees edhivadaigenfi\nރައީސް ޞާލިޙް، ނޫސްވެރިކަމުގެ ޝަރަފުގެ އަލިމަސް ގަލަން، ނިޝާން ޢިއްޒުއްދީނުގެ ޢިއްޒަތުގެ ވެރިޔާ ޢައްބާސް އިބްރާހީމަށް އަރުވަނީ - ފޮޓޯ: ރައީސް އޮފީސް\nމީޑިއާތަކުން ވީހާވެސް ތެދު މަޢުލޫމާތު ފެތުރުމަށް ބާރުއަޅުއްވައިދެއްވުމަށް ރައީސް އެދިވަޑައިގެންފި\nރާއްޖޭގެ މީޑިއާތަކުން ވީހާވެސް ތެދު މަޢުލޫމާތު ފެތުރުމަށް ބާރުއަޅުއްވައި އެކަމަށް މަސައްކަތް ކޮށްދެއްވުމަށް ރާއްޖޭގެ މީޑިއާ ކައުންސިލުގެ އިސްބޭފުޅުންގެ އަރިހުން ރައީސުލްޖުމްހޫރިއްޔާ އިބްރާހީމް މުހައްމަދު ޞާލިޙް އެދިވަޑައިގެންފިއެވެ.\nރައީސުލްޖުމްހޫރިއްޔާ މިކަމަށް އެދިވަޑައިގަތީ، ނޫސްވެރިކަމުގެ ޝަރަފުގެ އަލިމަސް ގަލަން، ނިޝާން ޢިއްޒުއްދީނުގެ ޢިއްޒަތުގެ ވެރިޔާ ޢައްބާސް އިބްރާހީމަށް އެރުވުމަށް ރައީސުލްޖުމްހޫރިއްޔާގެ އޮފީހުގައި އިއްޔެ ހަވީރު ބޭއްވެވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، އެއްވެސް ކަމެއްގެ ޙަޤީޤަތް އޮޅޭގޮތަށް ޚަބަރުތައް ޝާއިޢު ކުރަމުންގެންދާނަމަ، އެކަމުގެ ސަބަބުން ތަފާތު މައްސަލަތައް ނުކުންނާނެކަން ފާހަގަކުރައްވަމުން، ކޮންމެ ނޫސްވެރިޔަކުވެސް އެ ނޫސްވެރިއެއްގެ ފުރިހަމަ ޒިންމާ އަދާކުރުމުގެ މުހިއްމު ކަމުގެ މައްޗަށް ބައްލަވާލެއްވިއެވެ. އަދި ކޮވިޑް-19 ބާރަށް ފެތުރެމުންދާ މިފަދަ ދަނޑިވަޅެއްގައި ރައްޔިތުންނަށް ޙަޤީޤީ މަޢުލޫމާތު ފޯރުކޮށްދިނުން ވަރަށް މުހިއްމު ކަމަށާއި، ރައްޔިތުންގެ ތެރޭގައި ހާސްކަން އުފެދޭފަދަ ގޮތްގޮތަށް ތެދުނޫން މަޢުލޫމާތު ފެތުރުމަކީ، ޒިންމާދާރު ގޮތެއްގައި ވާޖިބު އަދާކުރުން ނޫންކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި މީޑިއާތަކުން ފަތުރަމުން ގެންދަނީ ތެދު މަޢުލޫމާތުތޯ ބެއްލެވުމަށް މީޑީއާ ކައުންސިލުން މިހާރު ކުރައްވަމުން ގެންދަވާ މަސައްކަތްތައްވެސް ރައީސުލްޖުމްހޫރިއްޔާ ފާހަގަކުރައްވައި ޝުކުރުއަދާކުރެއްވިއެވެ.\n2018 ވަނަ އަހަރުގެ ޑިސެންބަރު މަހުގެ ތެރޭގައި މޯލްޑިވްސް މީޑިއާ ކައުންސިލުން ބޭއްވެވި ރަސްމިއްޔާތުގައި ޢައްބާސް އިބްރާހީމަށް ނޫސްވެރިކަމުގެ ޝަރަފުގެ އަލިމަސް ގަލަން އޭރު އެރުވިފައިނުވަނީ، އެމަނިކުފާނު އެދުވަސްވަރު ރާއްޖޭގައި ވަޑައިގެން ނެތުމުންނެވެ. ނޫސްވެރިކަމުގެ ދާއިރާގައި ޢައްބާސް އިބްރާހީމް ކުރެއްވި ޚިދުމަތްތަކަށް ރައީސުލްޖުމްހޫރިއްޔާ ބައްލަވާލައްވަމުން، ޢައްބާސް އިބްރާހީމަކީ، ރާއްޖޭގެ ނޫސްވެރިކަމުގެ 75 އަހަރުވީ ތާރީޚުގައި 50 އަހަރަށްވުރެ ދިގު މުއްދަތެއްގައި ޚިދުމަތް ކުރައްވާފައިވާ ބޭފުޅެއްކަން ފާހަގަކުރައްވަމުން، ރާއްޖޭގެ ނޫސްވެރިކަން ކުރިއަށް ގެންދިޔުމަށްޓަކައި އެފަދަ ބޭފުޅުންގެ ތަޖުރިބާ މިއަދުވެސް ބޭނުންވާ ކަމުގައި ވިދާޅުވިއެވެ.\nއެ ރަސްމިއްޔާތުގައި މީޑިއާ ކައުންސިލުގެ ރައީސް ހިދާޔަތުﷲ ދެއްކެވި ވާހަކަފުޅުގައި، މީޑިއާ ކައުންސިލުން މިހާރު ކުރައްވަމުން ގެންދަވާ މަސައްކަތްތަކުގެ މައްޗަށް ބައްލަވާލެއްވިއެވެ. އަދި އެ ކައުންސިލަށް މިވަގުތު ކުރިމަތިވެފައިވާ ގޮންޖެހުންތަކަށް އަވަސް ޙައްލެއް ހޯދުމުގެ މުހިއްމުކަން ފާހަގަކުރެއްވިއެވެ.\n(މޯލްޑިވްސް މީޑިއާ ކައުންސިލް (އެމްއެމްސީ\nކުޑަކުދިންގެ ޚަބަރާއި މަޢުލޫމާތު ހާމަކުރުމުގައި ގައިޑްލައިނާ އެއްގޮތަށް ޢަމަލުކުރުމަށް އަންގައިފި\nބްރޯޑްކޮމްއާއި މީޑިއާ ކައުންސިލަށް ކުރިމަތިލުމުގެ ފުރުސަތު ހުޅުވާލައިފި\nމީޑިއާ ކައުންސިލްގެ މެމްބަރުކަމުން ޝީރީން އިސްތިއުފާ ދެއްވައިފި


July 04, 2020 22\nއޯޓިސްޓިކް ކުއްޖަކު ރޭޕްކޮށް ބަނޑުބޮޑުވި މައްސަލަބަލަނީ\nއުމުރުން 14 އަހަރުގެ ކުއްޖަކު ރޭޕްކޮށް، ބަނޑުބޮޑުވި މައްސަލައިގެ ތުހުމަތަށް އެ ކުއްޖާގެ ޅިޔަނަކު ހައްޔަރުކޮށް ފުލުހުން މައްސަލަ ތަހުގީގު ކުރަމުން އެބަދެ އެވެ.\n"އޮފެންޑާސް ވެބްސައިޓުގައިވާ މީހުންގެ ތެރެއިން ޖަލުގައި މިވަގުތު ނެތް މީހުން އެނގޭނެ ގޮތެއް ހަދާ ދީބަލަ. ހެޔޮނުވާނެ. އަދި އެންމެ އަވަހަށް ޖަލުން މިނިވަންވާނެ މީހުން ވެސް އެނގޭނެ...\nMarch 02, 2018 13\nދުވާލަކު ކުއްޖެއް، ޖިންސީ އަނިޔާ އިންތިހާގައި\nކުޑަކުދިންނަށް ޖިންސީ އަނިޔާކުރުމުގެ މައްސަލަ ބޮޑުވެ، އެކަން ހައްލުކުރުމުގެ ތާރީޚީ ފިޔަވަޅެއް ރާއްޖެ އިން ވަނީ އަޅައިފަ އެވެ. އެކަމަކު ހަރުކަށި ގާނޫނެއް ތައާރަފްކުރިތާ އަށް އަހަރު ފަހުން ވެސް ފެންނަނީ އަނިޔާ ލިބޭ ކުދިންގެ އަދަދު އިންތިހާ އަށް މަތި ކަމެވެ. މިއީ އެއް ގޮތަކުން ރަނގަޅު ކަމަކަށް ވެސް ވެދާނެ އެވެ؛ ރިޕޯޓްކޮށް،...\nކުޑަކުދިންނާ ބެހުމުން އަދަބު ދޭ ގާނޫނު ފުރިހަމަބާ؟\nމީގެ ހަތް އަހަރު ކުރިން ޖޫން، 2009 އެވެ. މާލޭގައި އެންމެ އަށް މަހުގެ ތުއްތު ކުއްޖަކަށް ޖިންސީ ގޯނާކުރުމުގެ ސަބަބުން އެ ކުއްޖާ މަރުވުމާ އެކު މުޅި ރާއްޖެ ސިހިގެންދިޔަ އެވެ. ކުޑަކުދިންނަށް ކުރާ އަނިޔާއާ ދެކޮޅަށް އެތައް ބަޔަކު ނުކުމެ، އަޑު އުފުލަމުން ދިޔަ އެވެ. އެ ހޫނުކަމުގެ ތެރޭގައި، ކުޑަކުދިންނަށް ޖިންސީ ގޯނާކުރާ މީހުންނަށް ބޮޑެތި...


Hanguraama Ah Fahu Furathama Faharah Uthuru Korea Ge Leader Dhekunu Korea Huraskoffi - Vaguthu\nފުރަތަމަ ފަހަރަށް އުތުރު ކޮރެއާގެ ލީޑަރަކު ދެކުނު ކޮރެއާ ހުރަސްކޮށްފި\n1950 ވަނަ އަހަރުން 1953 ވަނަ އަހަރާއި ހަމަޔަށް ހިނގައިދިޔަ ކޮރެއާ ހަނގުރާމައަށްފަހު ފުރަތަމަ ފަހަރަށް އުތުރު ކޮރެއާގެ ލީޑަރަކު ދެކުނު ކޮރެއާއަށް ބޯޑަރު ހުރަސްކޮށް ޒިޔާރަތްކުރައްވައިފިއެވެ.\nއުތުރު ކޮރެއާގެ ލީޑަރު ކިމް ޖޮންގް އުން ދެކުނު ކޮރެއާއަށް ހުރަސްކުރެއްވިއިރު ދެކުނު ކޮރެއާގެ ރައީސް މޫން ޖައި އިން ވަނީ ބޯޑަރު ކައިރިން ކިމް ޖޮންގް އުން އާއި ބައްދަލުކުރައްވައިފައެވެ. ދެ ބޭފުޅުންވެސް މިހާރު ސުލްހައިގެ ވާހަކަތައް ފަށާފައިވާކަމަށް މައުލޫމާތުލިބެއެވެ. މިއީ ކިމް ޖޮންގް އުންއާއި އެމެރިކާގެ ރައީސް ޑޮނަލްޑް ޓްރަމްޕްއާއި ބައްދަލުކުރުމުގެ ކުރިން ތައްޔާރުވުމުގެ ގޮތުން ބޭއްވޭ ބައްދަލުވުމެއްކަމަށް ވަނީ ބެލެވިފައެވެ.\nދެކުނު ކޮރެއަގެ އޮފިޝަލުން ވަނީ ދެ ލީޑަރުންގެ ބައްދަލުވުމުގެ ބައެއް މައުލޫމާތު މީޑިޔާތަކަށް އާންމުކޮށްފައެވެ. އެގޮތުން ދެކުނު ކޮރެއާގެ ރައީސް މޫންއަށް އުތުރު ކޮރެއާއަށް ޒިޔާރަތްކުރުމަށް ކިމް ޖޮންގް އުން ދައުވަތު އެރުވިކަމަށް މައުލޫމާތުލިބެއެވެ. ކިމް ޖޮންގް އުން ވަނީ އަލުން އެނބުރި މާޒީގެ ދުވަސްތަކަށް ނުދިޔުމަށް ރައީސް މޫންގެ އަރިހުން އެދި ދުނިޔެ އިތުރަށް ރަނގަޅުތަނަކަށް ހެދުމަށް ދެ ފަރާތުންވެސް މަސައްކަތްކުރުމަށް އެދިފައެވެ.\nއުތުރު ކޮރެއާއިން ސުލްހައަށް މަސައްކަތްކުރާނޭކަން އިއުލާންކޮށްފައިވާއިރު އެގައުމުން ވަނީ ނިއުކްލިއަރ ޓެސްޓުތައް ކުރިއަށްގެންދިޔުންވެސް ހުއްޓާލާނޭކަމަށް އިއުލާންކޮށްފައެވެ. މި އިއުލާންތަކަށް ދުނިޔޭގެ އެކި ގައުމުތަކުން މަރުހަބާކީއިރު ދެ ކޮރެއާގެ ލީޑަރުންގެ ދެމެދުގައި ބޭއްވޭ މި ބައްދަލުވުންތަކަކަކީ ދެ ގައުމުގެ ދެމެދުގައި ސުލްހަ ގާއިމުކުރެވިދާނޭކަމުގެ އެންމެ ބޮޑު އެއް ހެކިކަމަށް ބައިނަލްއަގްވާމީ މަސްރަހު ދިރާސާކުރާ ފަރާތްތަކުން ވަނީ ހާމަކޮށްފައެވެ.\nއޭޕްރީލް 27, 2018 10:16\nކޮބާ ތަމެން މަލާމާތް ކުރި ނޯތް ކޮރެއާގެ ލީޑަރަކީ މިއަދު ލީޑަރެއް ކަން އެވަނީ ދުނިޔެ އަށް ސާބިތު ކޮށްދީފައޭ. އެހެންވީމައޭ މަމެން މިބުނަނީ ނޯތް ކޮރެއާގެ ލީޑަރު އެކަންކަން ކުރާ ގޮތަށް މަމެންވެސް ކަންކަން ކުރަންވީއޭ އަވަހަށް ނިއުކްލިއަރ އުފައްދަންވީއޭ އިނގޭތޭ އެއިރުން އަވަށްޓެރި ބޮޑު ގޮހޮޑާ ސައިޒުން ކަނޑާ ތިރިއަރުވާލެވޭނީ ދޯ. ނިއުކްލިއަރ ވެސް އުފައްދަންވީ ޕޭޓްރިއެޓް މިސައިލް ވެސް އުފައްދަންވީ ތާރޑް މިސައިލް ވެސް އުފައްދަންވީ އަވަހަށް މާލެ ސައިޒުގެ އެއާރ ކްރާފްޓް ކެރިއަރ އެއްވެސް ބަންނަންވީ އެއިރުން އެމެރިކާ އޮންނާނީ ސަައިޒުން ކަނޑާ ތިރިއަރުވާލެވިފައި ނޫންތޭ ދޯ. ޖަސްޓް ތިންކް އޮފް ދިސް ކޮބާތޭ ޑްރޯވިންގް ބޯރޑް ބޮންދު އަވަހަށް ގެނެބަލަ ނިއުކްލިއަރ ރިއެކްޓަރެއް ކުރަހަން ވެއްޖެއޭ އިނގޭތޭ މިފަހަރު ހަދާލާނީ ވަރުގަދަ މިސައިލެކޭ ސުޕަރ ސޮނިކް ސްޕީޑް ގައި ދަތުރު ކުރާ ބެލެސްޓިކް ޓެކްނޮލޮޖީ ގައި ދަތުރުކުރާ އިނގޭތޭ. އެއިރުން އިންޑިއާ އަށް ހުންނާނެ ރަނގަޅަށް ރާކަނި މަސްކެވިފައޭ މަމެން ބުނަން ނެތީމު ދޯ.


އަންނަ އަހަރު ބަރާބަރަށް މުވައްޒަފުންނަށް ސާވިސް ޗާޖު ދެވޭނެ، އެއީ ސަރުކާރުގެ ވައުދެއް: އާޒިމް | Jazeera\tއަންނަ އަހަރު ބަރާބަރަށް މުވައްޒަފުންނަށް ސާވިސް ޗާޖު ދެވޭނެ، އެއީ ސަރުކާރުގެ ވައުދެއް: އާޒިމް - Jazeera\nއަންނަ އަހަރު ބަރާބަރަށް މުވައްޒަފުންނަށް ސާވިސް ޗާޖު ދެވޭނެ، އެއީ ސަރުކާރުގެ ވައުދެއް: އާޒިމް\nޢަލީ ޔާމީން December 31, 2019 101 views0\nއާޒިމް މިހެން ވިދާޅުވީ "ސަންގު ޓީވީ" ގެ ޕްރޮގްރާމެއްގައި ރޭ ވާހަކަފުޅު ދައްކަވަމުންނެވެ.\nއާޒިމް ވިދާޅުވީ ސާވިސް ޗާޖު ދޭންޖެހޭ ވަރަށް ނުދެވޭކަން އެއީ ފެށިނީއްސުރެވެސް އެނގޭ ކަމެއް ކަމަށާއި، އެކަން އެގޮތަށް ދިމާވާންޖެހޭ ސަބަބު ހޯދުމަށް ކޮންމެވެސް ކަހަލަ ދިރާސާއެއް ކުރަންޖެހޭ ކަމަށެވެ. އަދި 2020 ވަނަ އަހަރުގައި ސާބިސް ޗާޖު ބަރާބަރަށް ދެވިގެންދާނެ ކަމަށް އާޒިމް ވިދާޅުވިއެެވެ.\nވަޒީފާއާ ބެހޭ ގާނޫނު ބުނާ ގޮތުން ސާވިސް ޗާޖުގެ ގޮތުގައި ވަޒީފާދޭ ފަރާތަށް ލިބޭ ފައިސާގެ ޖުމްލަ އަދަދުގެ ތެރެއިން އެއް ޕަސެންޓަށްވާ ފައިސާ އިދާރީ ފީއެއްގެ ގޮތުގައި ކެނޑުމަށް ފަހު ބާކީވާ ފައިސާ ހިނގަމުންދާ މަސް ނިމުމުގެ ކުރިން އެފަރާތެއްގެ މުވައްޒަފުންނަށް ބަހައި ނިންމަންޖެހޭނެ އެވެ.


ހަމާސްއާއެކު މަސައްކަތެއް ނުކުރާނަން: ބައިޑަން – Dhen.mv\nމުޙައްމަދު ސަނީޙް May 21, 2021 - 3:47 am\nއިސްރާއީލުން ފަލަސްތީނުގެ ޣައްޒާއަށް ދެމުން އަންނަ ހަމަލާތައް ހުއްޓާލަން ނިންމުމާ ގުޅިގެން އެކަމަށް އެމެރިކާއިން މަރުޙަބާ ކިޔައިފިއެވެ.\nއެމެރިކާގެ ވައިޓްހައުސްގައި ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން އެމެރިކާގެ ރައީސް ޖޯ ބައިޑަން ވިދާޅުވީ، އެމެރިކާއިން ޔޫއެން، އަދި އެހެނިހެން އިންސާނީ އެހީ ފޯރުކޮށްދޭ ޖަމާޢަތްތަކާއެކުގައި ޣައްޒާ އާރާސްތުކުރުމުގެ މަސައްކަތް ކުރާނެ ކަމަށާއި ނަމަވެސް އެމެރިކާއިން އެއްވެސް އިރެއްގައި ހަމާސްއަށް ސަޕޯޓް ނުކުރާނެ ކަމަށާއި އަދި ހަމާސްއާއެކީ އެއްވެސް ރޮނގަކުން މަސައްކަތް ކުރުމުގެ ވިސްނުމެއް ވެސް ނެތް ކަމަށެވެ.\n"އަޅުގަނޑުމެންގެ ސްޓޭންޑް ވަރަށް ސާފު. ފުރަތަމަ ދުވަހުން ފެށިގެން ވެސް އިސްރާއީލަށް އަޅުގަނޑުމެން ކުރަމުން އައި ތާޢީދު އަޅުގަނޑުމެން ހާމަ ކުރިން. އެމެރިކާއިން ހަމާސްއާއެކު މަސައްކަތް ނުކުރާނެ. އެމެރިކާއިން މަސައްކަތް ކުރާނީ ފަލަސްތީނިއަން އޮތޯރިޓީއާއެކު. ޕީއޭއާއެކު އަޅުގަނޑުމެން ޣައްޒާ އާރާސްތު ކުރުމުގައި އެހީތެރިވާނަން" ބައިޑަން ވިދާޅުވިއެވެ.\nފަލަސްތީނިއަން އޮތޯރިޓީއަކީ ފަލަސްތީނުގެ ސަރުކާރުގެ ގޮތުގައި އިސްރާއީލާއެކު 1994 ހެދި އެގްރީމެންޓަކުން އުފެދުނު ސަރުކާރެކެވެ. ފަލަސްތީނުގެ ސަރުކާރެއްގެ ގޮތުގައި ބައިނަލް އަޤްވާމީ ގޮތުން ބަލައިގަންނަނީ، ފަލަސްތީނިއަން އޮތޯރިޓީއެވެ. އިސްރާއީލުން ބޭނުންވާ ވަކި ސަރަހައްދުތަކެއްގައި އެ އޮތޯރިޓީއަށް ބާރު ދީފައިވެއެވެ. މިހާރު މި އޮތޯރިޓީގެ ވެރިއަކަށް ހުންނެވީ ފަތަޙަ ޕާޓީގެ މަޙްމޫދް އައްބާސެވެ.\nޕީއޭއާއެކު ޣައްޒާ އާރާސްތު ކުރައްވާނެ ކަމަށް ބައިޑެން ވިދާޅުވި ނަމަވެސް، 2006 ވަނަ އަހަރު ފަލަސްތީނުގައި އޮތް އިންތިޚާބުން ޣައްޒާގެ ވެރިކަން ލިބިފައި ވަނީ ހަމާސްއަށެވެ. އެފަހަރު ފަލަސްތީނިއަން އޮތޯރިޓީގެ ބޮޑު ވަޒީރަކަށް އައްޔަން ކުރަން މަސައްކަތްކޮށްފައި ވަނީ ހަމާސްގެ ވެރިޔާ އިސްމާއިލް ހަނިއްޔާއެވެ. ނަމަވެސް އޭރު ހަމަނުޖެހުންތަކެއް ހިނގާ ސަރުކާރު ވަނީ ވެއްޓިފައެވެ. އޭގެ ފަހުން ހަމާސްއިން ދަނީ މިއަދާ ހަމައަށް ވެސް ޣައްޒާގައި އެމީހުންގެ ވެރިކަމެއް ކުރަމުންނެވެ. ހަމާސްއަށް އޮންނަ ތާޢީދު ފަލަސްތީނުގައި ބޮޑުވަމުން އަންނާތީ އެމެރިކާއިން ދޭތެރެ ދޭތެރެއިން ޕީއޭއަށް ފައިސާ ފަންޑު ކުރާ ކަމަށް ބޭރުގެ ނޫސްތަކުން ބުނެއެވެ.\nމިރޭ ރާއްޖޭ ގަޑިން4ޖަހާއިރު އިސްރާއީލުންނާއި ހަމާސްއިން ވެސް ހަމަލާ ބަދަލު ކުރުންތައް ހުއްޓައިލާނެ ކަމަށް މައުލޫމާތު ލިބެއެވެ.